Suzuki cup in Bangladaesh keti massala balan3members ge committe eh\nބަންގާޅު ކެޓި މައްސަލަ ބަލަން ތިން މެމްބަރުންގެ ކޮމިޓީއެއް\nއިންޑިޔާގައި މިހާރު ކުރިއަށްދާ ސާފް ސުޒުކީ ކަޕް ފުޓްބޯޅަ މުބާރާތުގެ ފުރަަތަމަ ބުރުން ބަނގްލަދޭޝް ކެޓި މައްސަލަ ބަލަން ތިން މެމްބަރުންގެ ކޮމިޓީއެއް ނަގައިފި އެވެ.\nމި ތިން މެމްބަރުންގެ ކޮމިޓީގައި ހިމެނެނީ ކުރީގެ ކެޕްޓަނުން ކަމަށްވާ ޝައިހް މުހައްމަދު އަސްލަމާއި އިލްޔާސް ހުސައިން އާއި އަސްމޯލް ހައްގު ތަޕޯން އެވެ.\nމި ތިން މެމްބަރުންގެ ކޮމިޓީގެ ނެތީ ބަނގްލަދޭޝް މުބާރާތުން ކެޓުމާ ގުޅިގެން އިއްޔެ ބޭއްވި ފުޓްބޯޅަ ފެޑަރޭޝަނުން ހިންގާ ކޮމިޓީގެ ބައްދަލުވުމުގަ އެވެ. ފަސްގަޑިއިރަށް ދެމިގެންދިޔަ މި މީޓިންގައި ވަނީ ގައުމީ ޓީމަށް ބޮޑެތި ބަދަލުތަކެއް ގެންނަން ނިންމައިފަ އެވެ. މި ގޮތުން ޓީމުގެ މެނޭޖަރު އާމިރުލް އިސްލާމް ބާބޫ އާއި ކެޕްޓަން އިގްބާލް ހުސައިން މަގާމުން އިސްތިއުފާ ދިނުމަށް އެދެ މީހުންނަށް އަންގަން ވަނީ ނިންމައިފަ އެވެ. އަދި އަންނަ ޖެނުއަރީ މަހު ބަންގްލަދޭޝްގައި ފަށާ ބަންގް ބަންދު ފުޓްބޯޅަ މުބާރާތުގެ ކުރިން ޓީމުގެ ކުޅުންތެރިންނަށް ވެސް ބަދަލު ގެނެސް ޒުވާން ޓީމުތަކުން ކުޅުންތެރިން ސީނިއާ ޓީމަށް ނެގުމަށް ކޯޗިން ސްޓާފުންނަށް އަންގަން ވެސް ވަނީ ނިންމައިފަ އެވެ.\nމީގެ އިތުރުން ތިން މެމްބަރުންގެ ކޮމިޓީން ސާފް ސުޒުކީ ކަޕް ދިރާސާކޮށް ރިޕޯޓެއް ތައްޔާރުކުރާނެ އެވެ.\nތަށި ހޯދަން އަމާޒުކޮށް މުބާރާތާ ކުރިމަތި ބަނގްލަދޭޝް މުބާރާތުން ކެޓީ ފުރަތަމަ މެޗުގައި އަފްގާނިސްތާން އަތުން 4-0އިން ބަލިވެ ދެ ވަނަ މެޗުގައި ރާއްޖެ އަތުން 3-1އިން ބަލިވުމުންނެވެ.\nބަނގްލަދޭޝްގެ ފުޓްބޯޅަ ފެޑަރޭޝަނުގެ ރައީސް ގާޒީ ސަލާހުއްދީން ވިދާޅުވީ ކުރިއަށް އޮތް ދުވަސްތަކުގައި ޓީމަށް ބޮޑެތި ބަދަލުތަކެއް ގެންނާނެ ކަމަށާއި މުބާރާތުގައި ޓީމު ނެރުނު ނަތީޖާތަކާމެދު ހިތްހަމްނުޖެހޭ ކަމަށެވެ. ނަމަވެސް އިއްޔެގެ ބައްދަލުވުމަށްފަހު އޭނާ މީޑިޔާއާ ރަސްމީކޮށް ވާހަކަ ނުދައްކަ އެވެ.\n"އަހަރުމެންވާނީ ތިން މެމްބަރުންގެ ކޮމިޓީއެއް އެކުލަވާލާފައި. މުބާރާތުން ކެޓި ސަބަބު ހޯދަން. ކަލޭމެންނަށް ފެންނާނެ ކުރިއަށް އޮތް ދުވަސްތަކުގައި ބޮޑެތި ބަދަލުތަކެއް. މިވަގުތު އޭގެ ތަފްސީލު ދެވޭކަށްނެތް. އެކަމަކު މިހާރު ބުނަން ކެރިދާނެ އަހަރުމެން ނަތީޖާއާ މެދު ހިތްހަމަނުޖެހޭ ވާހަކަ،" ސަލާހުއްދީންގެ ބަދަލުގައި ސީނިއާ ވައިސް ޕްރެޒިޑެންޓް އަބުދުއްސަލާމް މުރުޝަދީ މީޑިޔާއާ ވާހަކަ ދައްކަމުން ވިދާޅުވި އެވެ.


ކޮވިޑް19: ޗައިނާއަށް ވުރެ ކުރިން އިޓަލީގައި ވައިރަސް ފެތުރުނު ކަން ޔަގީންވެއްޖެ – Dhen.mv\nކޮވިޑް19: ޗައިނާއަށް ވުރެ ކުރިން އިޓަލީގައި ވައިރަސް ފެތުރުނު ކަން ޔަގީންވެއްޖެ\nޢާއިޝަތު ނުޒުހާ January 13, 2021 - 11:10 am\n2019 ވަނަ އަހަރުގެ ނޮވެންބަރު މަހުގެ ތެރޭގައި އިޓަލީގައި ކޮވިޑް-19 ވައިރަސް އުޅުނު ކަން ޔަގީން ވެއްޖެއެވެ. ކުރިން ރިޕޯޓު ކުރެވިފައިވާ ގޮތުގައި ވައިރަސް އެންމެ ފުރަތަމަ ފެނިފައިވަނީ ޑިސެންބަރު މަހު ޗައިނާއިންނެވެ.\nކޮވިޑްގެ ޒީރޯ ޕޭޝަންޓު ކަމަށް ބެލެވޭ މި މީހާއަކީ އިޓަލީގެ 25 އަހަރުގެ އަންހެނެކެވެ. މި މީހާއަށް 2019 ވަނަ އަހަރުގެ ނޮވެންބަރު މަހު ބަލި ޖެހުނު ކަމަށް ރިޕޯޓުތައް ބުނެއެއެވެ.\nމިލާންގެ މި އަންހެން މީހާ ޑޮކްޓަރަށް ދައްކައި ޓެސްޓު ހަދާފައި ވަނީ ކަރުގައި ރިއްސާ އިންފެކްޓު ވުމުން ކަމަށްވީ ނަމަވެސް ޑޮކްޓަރުން އޭރު ހެދި ތަހުލީލުތަކުން އޭނާއަށް ޖެހިފައި ހުރި ކޮން ބައްޔެއް ކަމެއް ދެނެއެއް ނުގަނެވެއެވެ.\nދާދި ފަހުން އިނގިރޭސިވިލާތުގައި ކުރި ދިރާސާއެއްގައި ދައްކާގޮތުގައި އެ އަންހެން މީހާގެ ގައިން ފެނުނީ ކޮރޯނާ ވައިރަހެވެ. އަދި މިއީ ޗައިނާއަށް ވުރެ ކުރިން ޔޫރަޕުގައި ވައިރަސް ފެތުރުނު ކަމުގެ ހެއްކެކެވެ.\nމި އަންހެން މީހާއަކީ އިޓަލީގެ ފުރަތަމަ ރެކޯޑު ކުރެވުނު ކޭސް ކަމުގައި ވީ ނަމަވެސް އޭގެ ކުރިން ވެސް އިޓަލީގައި ބަލި އުޅުނު ކަމަށް ސިއްހީ މާހިރުން ދެކެއެވެ. އަދި މިކަން ޔަގީން ކުރުމަށް ހެދި ލޭގެ ގިނަ ޓެސްޓު ތަކަކުން ވެސް ވަނީ އެ އަހަރުގެ ސެޕްޓެމްބަރު މަހު ވެސް އިޓަލީގައި ވައިރަސް އުޅުނު ކަން ހާމަވެފައެވެ.\nނަމަވެސް އިޓަލީގައި ވައިރަސް ފެތުރިފައިވާ ކަން ސިއްހީ މާހިރުންގެ ސަމާލުކަމަށް އައިސްފައި ވަނީ ޖެނުއަރީ 2020 ގައެވެ.\nތިނަދޫން ކޮވިޑް19 އަށް މީހަކު ފައްސި ވެއްޖެ


Maldives Living Expo 30 exhibitor innaai eku fashaifi\nމޯލްޑިވްސް ލިވިންގް އެކްސްޕޯ 30 އެގްޒިބިޓަރުންނާއެކު ފަށައިފި\nމި އެކްސްޕޯ ކުރިއަށްދާނީ ފެބްރުއަރީ މަހުގެ9ވަނަ ދުވަހުން 11 ވަނަ ދުވަހަށް\nމިއެސްޕޯއަށް ޒިޔާރަތްކުރާ ފަރާތްތަކަށް ބޮޑެތި އިނާމްތަކެއް ހުށަހަޅާފައިވޭ\nކ. މާލެ9ފެބުރުއަރީ 2019 | ހޮނިހިރު 18:33 3,104\nމޯލްޑިވްސް ލިވިންގް އެކްސްޕޯ - ރާއްޖެއެމްވީ\nހައިރައިޒް ކުންފުނީގެ ފަރާތުން އިންތިޒާމްކޮށްގެން ބާއްވަމުން އަންނަ މޯލްޑިވްސް ލިވިންގް އެކްސްޕޯގެ7ވަނަ އެޑިޝަން ފަށައިފިއެވެ.\nމި އެކްސްޕޯ ހުޅުއްވައިދެއްވީ ހައުސިން މިނިސްޓަރު އާމިނަތު އާތިފާ ޝަކޫރުއެވެ.\nމި އެކްސްޕޯ ފެބްރުއަރީ މަހުގެ9ވަނަ ދުވަހުން 11 ވަނަ ދުވަހަށް، ދަރުބާރުގޭގައި ކުރިއަށްދާއިރު ރާއްޖެއާއި ރާއްޖެއިން ބޭރުގެ 30 އެގްޒިބިޓަރުން އެކްސްޕޯގައި ބައިވެރިވެފައިވާ ކަމަށް ހައިރައިޒުން ބުނެއެވެ.\nއެކްސްޕޯ ކުރިއަށްދާނީ މި ތިން ދުވަހުވެސް މެންދުރުފަހު 14:00 އިން 18:00 އަށް އަދި ރޭގަނޑު 20:00 އިން 23:00 އަކަށެވެ.\nރާއްޖެއެމްވީއަށް މައުލޫމާތު ދެއްވަމުން ހައިރައިޒް ކުންފުނީގެ ސޭލްސް އެންޑް މާރކެޓިންގް މެނޭޖަރު މަރިޔަމް މާއިޝާ ވިދާޅުވީ، އެކްސްޕޯ ކުރިއަށްދާނީ ދަރުބާރުގޭގެ ދެ މާލަމެއްގައި ކަމަށެވެ. އެގޮތުން ރަންނަބަނޑޭރި މާލަމުން ރިއަލްއެސްޓޭޓް ކުންފުނިތަކާއި ކޮންސްޓްރަކްޝަން ކުންފުނިތަކާއި ފަރުނީޗަރު ވިއްކާ ކުންފުނިތައް ފެނިގެންދާއިރު ފާށަނާ މާލަމުން ފެނިގެންދާނީ ގެދޮރަށް ބޭނުންވާ އެހެނިހެން އެހެނިހެން ޚިދުމަތްތައް ދޭ ފަރާތްތަކެވެ.\nހައިރައިޒް އިން އިންތިޒާމްކޮށްގެން 2013 ވަނަ އަހަރުން ފެށިގެން ބާއްވަމުން އަންނަ ލިވިން އެކްސްޕޯއަކީ ގޯތިގެދޮރުގެ ވިޔަފާރި ކުރާ ރާއްޖެ އާއި ރާއްޖެއިން ބޭރުގެ ކުންފުނިތަކަށް އަމާޒުކޮށްގެން ރާއްޖޭގައި ބާއްވަމުން އަންނަ މި ދާއިރާގެ އެންމެ ބޮޑު އެކްސްޕޯއެވެ.\nކޮންމެ އަހަރަކުވެސް ގިނަ ބައެއްގެ ތަރުހީބު ލިބިގެންދާ މިއެކްސްޕޯގައި މިފަހަރުވެސް ގެދޮރުގެ ވިޔަފާރި ކުރާ ފަރާތްތަކާ ގެދޮރު ގަންނަން ބޭނުންވާ ފަރާތްތަކަށްވެސް ވަރަށް ފަހި ފުރުސަތު ތަކެއް ލިބިގެންދާނެ ކަމަށާއި ގެދޮރަށް ބޭނުންވާ ސާމާނު ލިބެން ހުންނާނެ ތަންތަނާ، ގެދޮރު ގަތުމަށް ބޭނުންވާ ފައިސާ ހޯދޭނެ ގޮތާ ގެއެއް ފުރިހަމަވާނެ ހުރިހާ ގޮތެއް އެކްސްޕޯއިން ފަހިވެގެންދާނެ ހައިރައިޒުން ބުންޏެވެ.\nމި އަހަރުގެ އެކްސްޕޯގެ މެއިން ސްޕޮންސަރަކީ އެލައިޑް އިންޝުއަރެންސްއެވެ. އަދި ކޯ ސްޕޮންސަރުންނަކީ ރާއްޖޭގެ އެކުއާ ވިޓާ ރެސިޑެންސް އާއި ސްރީލަންކާގައި ތަރައްގީކުރާ ލަގްޒަރީ އެޕާޓްމެންޓް ޕްރޮޕަޓީ އަލްޓެއާއެވެ.\nއެލައިޑްގެ ފަރާތުން ބުނީ އެލައިޑްގެ ސްޓޯލް މެދުވެރިކޮށް އެ ކުންފުނީގެ މޮބައިލް އެޕްގެ މައުލޫމާތާއި އެ ކުންފުނިން ފޯރުކޮށްދޭ އިންޝުއަރެންސް ޕޮލިސީގެ ތަފްސީލީ މައުލޫމާތެއް ލިބިގެންދާނެ ކަމަށެވެ.\nއެކްސްޕޯއަށް ޒިޔާރަތްކުރާ ފަރާތްތަކަށް ބޮޑެތި އިނާމްތަކެއް ހުށަހެޅިގެން ކޮންމެ އަހަރަކުވެސް ކުރިއަށްގެންދާ މިއެކްސްޕޯގައި މި އަހަރުގެ ވަރަށް ހާއްސަ އިނާމުތަކެއް ހުށަހަޅާފައިވާކަމަށް ހައިރައިޒުން ވަނީ ބުނެފައެވެ.\nމި ފަހަރުގެ އެކްސްޕޯގައި ރާއްޖޭގެ މަޝްހޫރު ކުންފުނިތައް ކަމަށްވާ މުނި، ރެއިންބޯ އަދި ޖާހް އިންވެސްޓްމަންޓުން ވަނީ ބައިވެރިވެފައެވެ.


Hajj flight thah furan fashaanee anna hoama dhuvahu: Ministry\nހައްޖު ފްލައިޓްތައް ފުރަން ފަށާނީ ހޯމަ ދުވަހު: މިނިސްޓްރީ\nހައްޖު ކޯޕަރޭޝަން: 1،000 ކޯޓާ\nމިނާ ހައްޖު އުމްރާ ގްރޫޕް: 200 ކޯޓާ\nސިސިލްފަރު ހައްޖު އެންޑް އުމްރާ ގްރޫޕް: 200 ކޯޓާ\nޒައީ ގުރޫޕް: 200 ކޯޓާ\nއަލްހަރަމައިން ހައްޖު އެންޑް އުމްރާ ގްރޫޕް: 200 ކޯޓާ\nއޭކްރޯ ގްރޫޕް: 200 ކޯޓާ\nމި އަހަރު ރާއްޖެއިން ހައްޖަށްދާ މީހުން ގެންދާ ބައެއް ފްލައިޓްތައް އަންނަ ހޯމަ ދުވަހު ފުރާނެ ކަމަށް އިސްލާމިކް މިނިސްޓްރީން މިއަދު ބުނެފި އެވެ. މި އަހަރު ރާއްޖެއަށް ހައްޖުގެ 2،000 ކޯޓާ ލިބިފައި ވެއެވެ.\nއަވަސްއަށް މައުލޫމާތު ދެއްވަމުން އިސްލާމިކް މިނިސްޓްރީން ބުނީ، އަންނަ ހޯމަ ދުވަހު ހަތަރު ފްލައިޓެއް ފުރާނެ ކަމަށެވެ. އެއީ ހައްޖު ކޯޕަރޭޝަނާއި ޒައީ ގުރޫޕާއި އޭކްރޯ ގްރޫޕް އަދި އަލްހަރަމައިން ހައްޖުގެ ބައިވެރިން އުފުލާ ފްލައިޓްތަކެވެ. އެ ދުވަހު އެންމެ ފުރަތަމަ ފުރާނީ އޭކްރޯ ގުރޫޕްގެ ފްލައިޓެވެ. ފުރަން ހަމަޖެހިފައިވަނީ ހަވީރު އެވެ.\nހޯމަ ދުވަހު ހަތަރު ފްލައިޓެއް ފުރާއިރު އަންނަ ހަފުތާގެ ބުރާސްފަތި ދުވަހު ވެސް ހަތަރު ފްލައިޓެއް ފުރާނެ އެވެ. އެއީ، ޒައީ ގުރޫޕްގެ ދެ ފްލައިޓަކާއި މިނާ ގުރޫޕާއި ހައްޖު ކޯޕަރޭޝަނުގެ ފްލައިޓެކެވެ. އަންނަ ހޮނިހިރު ދުވަހު ވެސް ފްލައިޓެއް އޮންނާނެ އެވެ. އެ ދުވަހު ފުރާނީ މިނާ ގުރޫޕްގެ ފްލައިޓެކެވެ.\nމި މަހުގެ 21 ވަނަ ދުވަހު ވެސް ތިން ފްލައިޓެއް ފުރާނެ އެވެ. އެއީ، ހައްޖު ކޯޕަރޭޝަން، ސިސިލްފަރު އަދި އަލްހަރަމައިން ގުރޫޕްގެ ފްލައިޓެވެ. މި މަހުގެ 22 ވަނަ ދުވަހު ވެސް އަލްހަރަމައިން ގުރޫޕާއި ހައްޖު ކޯޕަރޭޝަންގެ ފްލައިޓެއް ފުރާނެ އެވެ. އެންމެ ފަހުން ފުރުމަށް ހަމަޖެހިފައިވަނީ ސިސިލްފަރު ގުރޫޕްގެ ފްލައިޓެކެވެ. އެއީ 23 ވަނަ ދުވަހުގެ ހެނދުނު 9:25 ގަ އެވެ.\nހައްޖަށްދާ މީހުންގެ ވިސާ ޖެހުމަށް އަންނަ ހުކުރު ދުވަހު ސައުދި އަރަބިއްޔާއިން ރާއްޖެއަށް ޓީމެއް އަންނާނެ އެވެ.\nކޯޓާ ބަހާފައިވާ ގޮތް


SunOnline: Supporterunge stand gai budhu behettumun Seoul81,300 dollar in joorimanaa koffi\nސަޕޯޓަރުންގެ ސްޓޭންޑުގައި ބުދު ބެހެއްޓުމުން ސޯއުލް 81،300 ޑޮލަރުން ޖޫރިމަނާ ކޮށްފި\nޢަބްދުﷲ އައިމަން 22 May 2020, 10:02\nސޯއުލްގެ ސްޓޭޑިއަމުގައި ބެހެއްޓި ބުދުތައް --\nކޮރެއާގެ ގައުމީ ލީގުގައި ވާދަކުރާ އެފްސީ ސޯއުލްގެ ހޯމް ސްޓޭޑިއަމުގައި ހުންނަ ސަޕޯޓަރުންގެ ސްޓޭންޑުތަކުކައި ބަދުއަހުލާގީ އަމަލު ހިންގުމަށް ބޭނުން ކުރާ ބުދުތަކެއް ބެހެއްޓި މައްސަލާގައި އެ ކުލަބު 81،300 ޑޮލަރުން ޖޫރިމަނާ ކޮށްފި އެވެ.\nމިހާރު ފެތުރެމުންދާ ކޮރޯނާ ވައިރަހުގެ ސަބަބުން މެދުކެނޑުމަކަށް ފަހު ދެކުނު ކޮރެއާގެ ކޭ ލީގު ވަނީ އަލުން ފަށައިފަ އެވެ. އެކަމަކު އެގައުމުގައި އަޅާފައިވާ ލޮކްޑައުންގެ ފިޔަވަޅުތަކާ އެކު މެޗު ބެލުމަށް އެއްވެސް ސަޕޯޓަރަކު ދަނޑަށް ނުވެއްދުމަށް ވަނީ ނިންމައިފަ އެވެ.\nއެއާ އެކު ކުލަބުތަކުގެ ސަޕޯޓަރުން ނެތްތަން ފޫބެއްދުމަށް ކުލަބުތަކުން ވަނީ ތަފާތު ކަންތައްތަކެއް ކޮށްފަ އެވެ. އެގޮތުން ކުލަބުގެ ސަޕޯޓަރުންގެ ފޮޓޯތައް ގޮނޑިބަރިތަކުގައި ބެހެއްޓުން ފަދަ ކަންކަން ކުރަމުންދާ އިރު އެފްސީ ސޯއުލް ވަނީ އެކަމުގައި ހައްދުފަހަނައަޅައިފަ އެވެ.\nއެކުލަބުން ސަޕޯޓަރުންގެ ސްޓޭންޑުތައް ފަޅު ފިލުވުމަށް ވަނީ 30 މެނެކުއިން ބަހައްޓައިފަ އެވެ. އަދި އެ ކުލަބުން ލީގުގައި އެންމެ ފަހުން މެޗު ކުޅުނު އިރު އެ ބުދުތައް ފެންނަން ހުރުމުން ބައެއް ސަޕޯޓަރުން ވަނީ އެ މައްސަލަ އެގައުމުގެ ފުޓުބޯޅަ އިދާރާއަށް ހުށައަޅައިފަ އެވެ.\nކޮރެއަން ފުޓުބޯޅަ ފެޑެރޭޝަނުން އެ މައްސަލަ ބެލި އިރު އެ ބުދުތަކަކީ ބަދުއަހުލާގީ އަމަލު ހިންގުމަށް ބޭނުން ކުރާ ބުދުތަކެއްކަން ވަނީ ފަޅާ އަރައިފަ އެވެ. އެހެން ކަމުން އެފްސީ ސޯއުލް ވަނީ އެ މައްސަލައިގައި 66,500 ޕައުންޑުން (81،300 ޑޮލަރުން) ޖޫރިމަނާ ކޮށްފަ އެވެ.\n"ސޯއުލްގް މި އަމަލަކީ ބަލައިގަނެވޭނެ ކަމެއް ނޫން. އެކަމަކުގެ ސަބަބުން އެތައް ސަޕޯޓަރުންނަކާއި، އާއިލާތައް ތިބީ ހިތްހަމަ ނުޖެހިފައި." ކޭ ލީގުން ނެރުނު ބަޔާނެއްގައި ބުނެފައިވެ އެވެ.\nސޯއުލްއިން ބުނީ އެކަމަކީ ނޭންގުމެއްގެ ތެރޭގައި ހިނގި ކަމެއް ކަމަށާއި ބެހެއްޓިފައިވާ ބުދުތަކަކީ ބަދުއަހުލާގީ އަމަލު ހިންގުމަށް ބޭނުން ކުރާ ބުދުތަކެއް ކަން ކުލަބަށް އެނގިފައި ނުވާ ކަމަށެވެ. އަދި އެކަމަށްޓަކައި އެކުލަބުން ވަނީ މާފަށް އެދިފަ އެވެ.


Vaccine aa dhekolhu meehunge bodu 10 dhogu | Mihaaru\nހިމަބިހީގެ ވެކްސިން ދެނީ: ހިމަބިއްސަށް ދޭ ވެކްސިނަކީ ރައްކާތެރި، ޔަގީންކަން ބޮޑު އެއްޗެއް\n14 ޖެނުއަރީ 2020 - 07:16 52 comments\nވެކްސިން ޖެހުމަކީ ނުރައްކަލެއް ކަމަށް ވިސްނައިދޭން މަސައްކަތްކުރާ "އެންޓި-ވެކްސާސް" ގެ ސާބިތު ނުހިފޭ ވާހަކަތައް ގަބޫލުކުރާ މީހުން ދުނިޔޭގެ އެކި ހިސާބުތަކުގައި އުޅެ އެވެ. އިންޓަނެޓާ އެކު ސޯޝަލް މީޑިއާގެ އެކި ވަސީލަތްތަކުން ދުނިޔެ ކުޑަވެ މި ބުނާ އެންޓި-ވެކްސާސްގެ ވާހަކަތައް ފަތުރަން ވެސް ފަސޭހަވެ އެ ވާހަކަތަކަށް ހެއްލޭ މީހުން ގިނަވެއްޖެ އެވެ. ނަތީޖާ އަކީ މީގެ ކުރިން ހިމަބިހި ފެނުން މަދުވެފައިވާ ތަންތަނުން ވެސް މި ބަލި ފެނުން ގިނަވާން ފެށުމެވެ. ރާއްޖެ ވެސް އިސްތިސްނާއެއް ނުވެ އެވެ.\nއިންޓަނެޓުން ފެންނަ ފޭކް ލިޔުންތައް ގަބޫލުކުރެވި ވެކްސިނާ ދެކޮޅު ހަދާ ބަޔަކާއި ދީނީ ގޮތުން ގަބޫލުކުރާ ގޮތްތަކެއް ސަބަބުން ވެކްސިން ގޯސްކޮށްގެން އުޅޭ ބަޔަކު ވެސް އެބަ އުޅެ އެވެ. ރާއްޖޭގައި އޭގެ މީހުން އުޅޭ ގްރޫޕެއްގެ ތެރޭގައި އިނދެ އެ މީހުން ދައްކާ ވާހަކަތައް ބަލައިލި އިރު އަޖައިބުވެ އަންތަރީސް ވެއްޖެ އެވެ. ވެކްސިނާ ދެކޮޅަށް، ކަނޑައެޅިގެން ފޭކް ވެބްސައިޓްތަކުން ފެންނަ އެއްޗެހި ވެސް މި ބުނާ ވައިބަ ގްރޫޕް ތެރޭގަ އާއި ފޭސްބުކް ޕޭޖެއްގައި އެބަ ޝެއާކުރެ އެވެ.\nގޫގުލް އިން އުޅެނީ ވެކްސިން އުފައްދަން ފަށަން ކަމަށާއި އެހެންވެ ގޫގުލްގައި ވެކްސިންގެ ނުރައްކާތެރިކަމުގެ ވާހަކަ ނުފެންނަ ގޮތް ހަދާފައި އޮންނަ ކަމަށް އެކަކު ބުނެފައި އޮތެވެ. މިއީ އެ މީހުންގެ ވިސްނުން ހުރި ހިސާބުގެ ކުޑަކުޑަ މިސާލެކެވެ.\nދެން މި ހިމަނާލަނީ ވެކްސިނާ ދެކޮޅު މީހުން ހަދާ އާންމު 10 ދޮގެވެ. އަދި އޭގެ ހަގީގަތެވެ.\n1 - ހިމަބިހި ޖެހެންވާނެ، ޖެހުނިއްޔާ މާ ރަނގަޅުވާނެ\nވެކްސިނާ ދެކޮޅު މީހުން ބުނާ ގޮތުގައި 1960ގެ ތެރޭގައި ހިމަބިހީގެ ވެކްސިން ތައާރަފްވުމުގެ ކުރިން ހިމަބިއްސަކީ ގާތްގަނޑަކަށް ހުރިހާ ކުޑަކުދިންނަކަށް ޖެހޭ ބައްޔެކެވެ. އެ މީހުން ދެކެނީ ހިމަބިހި ކޮންޓްރޯލްކުރަން ވެކްސިން ނުޖަހައި އެ ބަލި އާންމުކޮށް ފެތުރެން ދޫކޮށްލާފައި އޮތް ނަމަ އިންސާނުންގެ ސިއްހަތު މާ ރަނގަޅުވާނެ ކަމަށެވެ. އެހެންވެ އެ މީހުން ދަރިންނަށް ހިމަބިހި ޖައްސުވަން "މީސްލްސް ޕާޓީ" ބޭއްވުމުގެ ހިޔާލު ވެސް ގެންގުޅެ އެވެ. އެއީ ހިމަބިހި ޖެހިފައި ހުންނަ މީހުންނާ އެކު އެއްތަނަކަށް ޖަމާވެ އެންމެން އެ ބަލި ލިބިގަތުމަށެވެ.\nހިމަބިހީގެ ވެކްސިން ތައާރަފްކުރުމުގެ ކުރިން، ކުޑަކުދިންނަށް ހިމަބިހި ޖެއްސުމުގެ ވިސްނުން ގެންގުޅުނު މީހުން އެކަން ކުރަނީ އުމުރުން ދޮށީވާ ފަހުން ހިމަބިހި ޖެހުމުން މާ ބޮޑަށް ނުރައްކާވާތީ ކުޑައިރު އެ ބަލި ޖެއްސުމަށެވެ.\nހިމަބިހި: މިއީ ވޭން ހުރި ބައްޔެއް\nހިމަބިހި ޖެހެންވާނެ ކަމަށާއި ޖެހުނިއްޔާ މާ ރަނގަޅުވާނެ ކަމަށް ބުނި ނަމަވެސް މި ބަލި ޖެހުމަކީ ވަރަށް ބޮޑު ވޭނެކެވެ. ހިމަބިހި ޖެހުމުން ގަދަޔަށް ހުން އާދެ އެވެ. ލޯ ދުޅަވެ އަލީގައި އުޅެން ދަތިވާތީ އަބަދު ބަންދުވެފައި އޮންނަން ޖެހެ އެވެ. ކަންފަތުގެ އިންފެކްޝަނާއި ބޭރަށް ހިންގުން ވެސް ޖެހިދާނެ އެވެ.\nދިރާސާތަކުން އެނގޭ ގޮތުގައި، ޅަފަތުގައި ހިމަބިހި ޖެހޭ ކުދިންގެ ބަރުދަން ލުއިވުން ފަދަ މައްސަލަތައް މުޅި އުމުރަށް ވެސް ތަޖުރިބާކުރަން ޖެހުމަކީ އެކަށީގެންވާ ކަމެކެވެ.\n2 - ހިމަބިހީގެ ވެކްސިނާއި އޯޓިޒަމްއާ ގުޅުން ހުރޭ\nމި ވާހަކަ މިގޮތަށް ދައްކަނީ އިތުބާރު ގެއްލިފައިވާ އިނގިރޭސި ވިލާތުގެ ޑޮކްޓަރެއް ކަމަށްވާ އެންޑްރޫ ވޭކްފީލްޑްގެ ވާހަކަތަކާ ގުޅިގެންނެވެ. ހިމަބިހީގެ ވެކްސިނާއި އޯޓިޒަމްއާ ގުޅުން ހުރި ކަމަށް ބުނެ އޭނާ ޝާއިއުކުރި ކަރުދާހުގެ މައިގަނޑު ބައިތައް އޭނާ ފަހުން ވަނީ އަނބުރާ ގެންގޮސްފަ އެވެ. އަދި އޭގެ ފަހުން ކޮށްފައިވާ އެކި ދިރާސާތަކުން އޯޓިޒަމްއާ ވެކްސިނާ އެއްވެސް ގުޅުމެއް ހުރި ކަމެއް ހޯދިފައެއް ނުވެ އެވެ. އޭނާގެ އަމަލުތަކުގެ ސަބަބުން މެޑިކަލް ލައިސަންސް ވެސް ވަނީ ފަހުން ބާތިލްކޮށްފަ އެވެ.\nވޭކްފީލްޑް އާންމުކުރި ކަރުދާހާ ބެހޭ ގޮތުން ކުރި ތަހުގީގަކުން އެނގުނު ގޮތުގައި އޭނާ އެ ކަރުދާސް ޝާއިއުކުރީ ފައިސާގެ ބޭނުމުގަ އެވެ. އެއީ އޭނާ އުފައްދަން މަސައްކަތްކުރި މޮލެކިއުލާ ވައިރަލް ޑައިގްނޯސްޓިކް ޓެސްޓް ކުންފުންޏެއް އުފެއްދުމަށެވެ. ބީއެމްޖޭގައި ޝާއިއުކުރި ތަހުގީގު ރިޕޯޓެއްގައި ބުނެފައިވާ ގޮތުގައި މިއީ އިނގިރޭސި ވިލާތާއި އެމެރިކާ އިން އަހަރަކު 72.5 މިލިއަން ޑޮލަރުގެ އާމްދަނީއެއް ހޯދިދާނެ ވިޔަފާރިއެއް ކަމަށް ވޭކްފީލްޑް ވަނީ ބުނެފަ އެވެ.\n3 - ހިމަބިހީގެ ވެކްސިން ޖަހާފައި ހުންނަ މީހާގެ ގައިން އެހެން މީހުންނަށް ވައިރަސް އަރާނެ\nވެކްސިނާ ދެކޮޅު މީހުން މިހެން ބުނަނީ މީސްލްސް އަކީ ވައިރަހެއް ކަމަށް ވެފައި އެ ވައިރަސް ހަށިގަނޑު ތެރެއަށް ފޮނުވައިގެން ވެކްސިން ދޭތީ އެވެ. އެކަމަކު މިއީ އެހެންވާ ކަމެއް ނޫނެވެ. މީސްލްސް ވެކްސިނަކީ ބާރު ދަށްކޮށްފައިވާ ވައިރަހެކެވެ. އެއީ އެހެން މީހެއްގެ ހަށިގަނޑަށް އެ ވައިރަސް ނުދާހާ ބާރު ދަށްކޮށްފަ އެވެ. ވެކްސިން ދިނުމުން، ވެކްސިން ދޭ ތަނާއި އަތަށް ތަދުވެ ކުޑަކޮށް ހުން އައުން ފަދަ ކަންކަން ވެދާނެ އެވެ. އެކަމަކު އެއީ ބައްޔާ ދެކޮޅަށް ހަށިގަނޑު ތައްޔާރުވުމުގެ އަލާމާތްތަކެވެ.\nއެކަމަކު ހިމަބިހި ޖެހޭ ކުދިންގެ ގައިން އެ ބަލި ފިލައި ރަނގަޅުވެ، އެތައް ހަފުތާއެއް ވަންދެން ވެސް އެހެން މީހުންނަށް ވައިރަސް ފެތުރެ އެވެ. އަދި ވައިރަސް ހަށިގަނޑަށް ވަދެފައި ހުންނަ މީހާ އަށް ވެސް އެކަން ނޭނގި އެހެން މީހުންނަށް އެ ވައިރަސް ވާސިލުވާން މެދުވެރިވެ އެވެ.\nހިމަބިހީގެ ވެކްސިން ދިނުމުން އެ މީހެއްގެ ގައިން އެހެން މީހުންނަށް އެ ބަލި ޖެހޭނެ ކަމަށް ބުނާ ވާހަކަ އަކީ ދޮގެއް\nބަލި ޖެހުމުން އެންމެ ފުރަތަމަ ފެންނާނީ އާދައިގެ އަރިދަފުސް ރޯގާގެ އަސަރުތަކެވެ. ނޭފަތުން ފެން އައުމާއި ހުން އައުމާއި ކެއްސުމާއި ލޯ ރަތްވުން ފަދަ ކަންކަމެވެ. މިއީ ގައިގައި ބިހިތައް ނަގަން ފެށުމުގެ އެތައް ދުވަހެއް ކުރިން ފެންނާނެ އަލާމާތްތަކެވެ. އަދި މި މުއްދަތުގައި ވެސް އޭނާގެ ގައިން އެހެން މީހުންނަށް ވައިރަސް އަރާނެ އެވެ. ވައިރަސް ހުންނަ މީހުން އުޅެފައި ދާ ތަނެއްގައި އެތައް ގަޑިއިރެއް ވަންދެން އެ ވައިރަސް ހަރުލާފައި ހުރެ އެވެ.\n4 - ވެކްސިނަކީ ބޮޑު ވިޔަފާރިއެއް\nވެކްސިނާ ދެކޮޅު މީހުން އެންމެ ބާރުލާފައި ދައްކާ އެއް ވާހަކަ އަކީ މިއީ އެވެ. އެ މީހުން ބުނަނީ ވެކްސިން ޖަހަން ޖެހޭނެ ކަމަށް ބުނަނީ ބޭސް އުފައްދާ ކުންފުނިތަކުން ވެކްސިން ވިއްކައިގެން ބޮޑު އާމްދަނީއެއް ހޯދަން ކަމަށެވެ.\nއެކަމަކު ހަގީގަތަކީ ވެކްސިން ނުޖަހާ ނަމަ ބޭސް ކުންފުނިތަކަށް ފައިދާ ބޮޑުވުމެވެ. އެއީ ވެކްސިން ޖެހުމުން އެ ވެކްސިން ދިން ބައްޔެއް ޖެހުމުގެ ފުރުސަތު ގާތްގަނޑަކަށް މުޅި އުމުރަށް ބަންދުވާތީ އެވެ. ވެކްސިން ޝޮޓެއްގެ އަގަކީ ގާތްގަނޑަކަށް 12 ޑޮލަރެވެ. ވެކްސިން ނުދީ މީހުން ބަލިވާން ދޫކޮށްލައިގެން ތިބޭ ނަމަ ބޭސް ކުންފުނިތަކަށް، މީހަކަށް 12 ޑޮލަރަށް ވުރެ މާ ގިނަ ބޭސް ވިއްކޭނެ އެވެ. މިސާލަކަށް ބުނާ ނަމަ، ކޮލެސްޓްރޯލާ ދެކޮޅު ބޭހެއް ކަމަށްވާ ލިޕިޓާ އިން އެކަނި ވެސް އަހަރަކު 12 ބިލިއަން ޑޮލަރުގެ އާމްދަނީއެއް ހޯދި އިރު މިއީ މުޅި ވެކްސިން މާކެޓާ ނުބައްދަލު އަދަދެކެވެ.\nރާއްޖޭގައި ހިމަބިހީގެ ވެކްސިން ދެނީ ހިލެ އެވެ. އާންމު މީހާ ކުރަން ޖެހޭ ހަރަދެއް ނޯވެ އެވެ.\n5 - މީސްލްސް ވެކްސިނުން ކުދިންނަށް ފިޓް ޖެހޭނެ\nމިއީ ވެސް ތާކުންތާކު ޖެހޭ ވާހަކައެއް ނޫނެވެ. ފީބްރައިލް ސީޒާ އާންމު ގޮތެއްގައި ޖެހެނީ ހުން އައުމުންނެވެ. މާނަ އަކީ ހިމަބިހި ގިނަވެ މާ ގަދައަށް ހުން އަންނަ ކުދިން ގިނަވާ ނަމަ ފިޓްޖެހޭ ކުދިން މާ ގިނަވާނެކަމެވެ.\nހުން ގަދަވުމުން ހަމަ ކޮންމެ ކުއްޖަކަށް ވެސް، ފީބްރައިލް ސީޒާ ޖެހިދާނެ އެވެ. ވެކްސިން ދީގެން ހުން އަންނަ ވަރަށް ވުރެ މާ ގަދަޔަށް، ވެކްސިން ނުދީ ހުއްޓާ ހިމަބިހި ޖެހިއްޖަ ނަމަ އަންނަ ހުން ގަދަވާނެ އެވެ. އެހެންވެ ވެކްސިނާ ހެދި ފިޓް ޖެހުމަށް ވުރެ، ވެކްސިން ނުދިނުމުން ފިޓް ޖެހެން އޮތް ފުރުސަތު މާ ބޮޑެވެ.\n6 - މީސްލްސް ވެކްސިނުން، ސިކުނޑި ދުޅަވާ އެންކެފަލައިޓިސް ޖެހޭ\nމިއީ ވެސް ވެކްސިނުން ފިޓް ޖެހެޔޭ ބުނާ ގޮތަށް ދަައްކާ ވާހަކައެކެވެ. ވެކްސިން ދީގެން ސިކުނޑި އަށް ގެއްލުމެއް ވުމަށް އޮންނަ ފުރުސަތަށް ވުރެ ހިމަބިހި ޖެހިގެން ސިކުނޑި ދުޅަވުމުގެ ފުރުސަތު މާ ބޮޑެވެ. މީސްލްސް ވެކްސިނުން އެންކެފަލައިޓިސް ކުރިމަތިވުމަށް ހާހަކުން އެއް ފުރުސަތު އޮވެ އެވެ. އަދި ހަށިގަނޑުގެ އެހެން ގުނަވަންތަކަށް އަސަރުކުރުމުގެ ވަރަށް ނާދިރު ޗާންސެއް ވެސް އޮވެ އެވެ. އެކަމަކު މީސްލްސް ޖެހިގެން ނިއުމޯނިއާ، ކްރޫޕް، އެޕެންޑިސައިޓިސް، ހެޕަޓައިޓިސް، ލޯ ފާރުވުން، ކަނުވުން އަދި ކިޑްނީ ފެއިލްވުމަށް އޮންނަ ފުރުސަތު މާ ބޮޑެވެ.\n7 - ހިމަބިހި ވެކްސިނުގައި މާކިއުރީ ހިމެނޭ\nމިއީ ވެސް ދޮގެކެވެ. ބައެއް ފްލޫ ވެކްސިން ގިނަ ދުވަހު ބެހެއްޓުމަށް މާކިއުރީގެ ވަރަށް ކުޑަ މިންވަރެއް ބޭނުންކުރެ އެވެ. މީސްލްސް ވެކްސިންގައި މާކިއުރީ ބޭނުމެއް ނުކުރެ އެވެ. އެހެން ނޫނަސް، ވެކްސިންތަކުގައި ބޭނުންކުރާ މާކިއުރީ އަކީ ނާރުތައް ހަލާކުކޮށްލާ ވައްތަރުގެ މާކިއުރީއެއް ވެސް ނޫނެވެ.\nވެކްސިން ރައްކާކޮށްފައި ހުންނަ ބިއްލޫރި ކުޑަ ފުޅި (ވައިލްސް) ގެ ތެރެއިން، އެއްފަހަރު ބޭނުންކުރާ ގޮތަށް ހުންނަ އެއްޗެހީގައި މާކިއުރީ ބޭނުމެއް ނުކުރާނެ އެވެ.\nމީސްލްސް ވެކްސިންގައި މާކިއުރީ ބޭނުމެއް ނުކުރޭ. އެހެން ނޫނަސް، ވެކްސިންތަކުގައި ބޭނުންކުރާ މާކިއުރީ އަކީ ނާރުތައް ހަލާކުކޮށްލާ ވައްތަރުގެ މާކިއުރީއެއް ވެސް ނޫން.\nއެހެންވެ، ބައެއް ވެކްސިނުގައި ހުންނަ މާކިއުރީއާ ބެހޭ ގޮތުން އަރާފައި އޮންނަނީ ވަރަށް ބޮޑު އޮޅުމެކެވެ.\n8 - ވިޓަމިން އޭ ފުދޭ ވަރަށް ހުރިއްޔާ ހިމަބިހި ވެކްސިން ޖެހުމުގެ ބޭނުމެއް ނެތް\nމިއީ ނިއުޓްރިޝަން މަދުވެފައިވާ ކުދިންނަށް މީސްލްސް ޖެހުމުން ނުރައްކާ ބޮޑުވާތީ އަރާފައި އޮންނަ އޮޅުމަކަށް ވެދާނެ އެވެ. ވިޓަމިން އޭ މަދު ނަމަ އެއްވެސް އިންފެކްޝަނަކާ ދެކޮޅަށް ހަށިގަނޑުން އެކަށީގެންވާ ގޮތެއްގައި މަސައްކަތްކުރަން ދަތިވެ އެވެ. ނަމަވެސް ވިޓަމިން އޭ އަކީ ހިމަބިހިން ރައްކާތެރިކޮށްދޭ އެއްޗެއް ނޫނެވެ.\nރަނގަޅު ސިއްހަތެއްގައި ހުންނަ ނަމަ ކޮންމެ ބައްޔަކާ ދެކޮޅަށް ވެސް ހަށިގަނޑު ރަނގަޅަށް މަސައްކަތްކުރާނެ އެވެ.\n9 - ހިމަބިހި ވެކްސިނުން މީހުން މަރުވޭ\nމިހެން ބުނާ މީހުން ހަވާލާދެނީ އެމެރިކާގެ ސެންޓާސް ފޯ ޑިޒީޒް ކޮންޓްރޯލް (ސީޑީސީ) އިން ބަލަހައްޓާ ޑޭޓާބޭސްއަކަަށެވެ. މީގައި، ވެކްސިން ދިނުމަށް ފަހު މަރުވެފައިވާ މީހުންގެ އަދަދު އޮތަސް އެއީ ވެކްސިނުގެ ސަބަބުން މަރުވި މީހުން ކަމަކަށް ބުނެފައެއް ނޯވެ އެވެ.\nއަނެއްކޮޅުން، މުޅި ދުނިޔޭގެ ތަފާސްހިސާބަށް ބަލާއިރު ހިމަބިހި ވެކްސިނުގެ ސަބަބުން ކުޑަކުދިންނާއި މީހުން މަރުނުވާކަން ފާޅުކަން ބޮޑު ގޮތެއްގައި ހުރީ ފެންނާށެވެ. ވެކްސިނެއް ދިނުމުން މީހަކު މަރުވެފައި ވިޔަސް، އެއީ މީހާގެ ކިބައިގައި ހުރި އެހެން ކަމެއްގެ ސަބަބުން ވަރަށް ބޮޑަށް އެލާޖިކްވެ އެކަމަށް ފަރުވާ ނުކުރެވިގެން ދިމާވެފައިވާ ކަމަކަށް ވުން މާ ގާތެވެ. މާނަ އަކީ، ސިއްހީ މައުލޫމާތު ރަނގަޅަށް ދީ ކްލިނިކުން ނުވަތަ ހޮސްޕިޓަލުން ވެކްސިން ޖަހާ ނަމަ މިފަދަ ކަމެއް ދިމާވުމަށް އޮންނަ ފުރުސަތު ވެސް ކުޑަވުމެވެ.\n10 - ވެކްސިން ދިނުމަކީ އަމިއްލަ ކަމެއް، މަޖުބޫރެއް ނުކުރެވޭނެ\nމިހެން ބުނާ މީހުންނަށް، ތިމާގެ ދަރިއަށް އެހެން މީހެއްގެ ދަރިއެއްގެ ފަރާތުން ބައްޔެއް ޖެހުމަކީ މައްސަލައަކަށް ނުވާނެ ހެއްޔެވެ؟ ވެކްސިން ދިނުމަކީ އަމިއްލަ ކަމެއްގެ ގޮތުގައި ނުދެކެންވީ ވެކްސިން ނުދިނުމުން ބަލީގެ ނުރައްކާ ބޮޑުވެ އެ ކުދިންނަކީ އެންމެންގެ ތެރޭގައި ބަލި ފަތުރާ ސަބަބަކަށް ވެދާނެތީ އެވެ. މިއީ އެތައް ބައެއްގެ ހައްގު ގެއްލުމެވެ. ތިމާގެ އަމިއްލަ ހައްގަށް ވުރެ، މުޖުތަމައުގެ ހައްގު މާ ބޮޑުވާނެ އެވެ.\nހިމަބިހި ފެތުރޭ ދުވަސްވަރެއްގައި ނަމަ، ވެކްސިން ދީފައި ތިބި ކުދިން ވެސް ސްކޫލަށް ނުފޮނުވާ ގެންގުޅެން ބައެއް ބެލެނިވެރިން ބޭނުންވެ އެވެ. އެކަމަކު ވެކްސިންގެ ފުރަތަމަ ޑޯޒާ އެކު، ބަލިން ރައްކާތެރިވާނެ ކަމުގެ 93 ޕަސެންޓް ޔަގީންކަން އޮންނާނެ އެވެ. ދެ ވަނަ ޑޯޒާ އެކު 97 ޕަސެންޓުގެ ޔަގީންކަން އޮވެ އެވެ. ޑޯޒް ހަމަކޮށްފައި ވަނިކޮށް ހިމަބިހި ޖެހުނު ކަމުގައި ވިޔަސް އޭގެ އަސަރު ކުރާނީ ނިސްބަތުން ކުޑަކޮށެވެ.\nވެކްސިން ދީފައި ހުއްޓަސް ވައިރަހަށް ހުށަހެޅިއްޖެ ނަމަ، ބަލި ޖެހުމަށް 100 އަކުން ތިނެއްގެ ފުރުސަތު އޮންނަ ކަމަށް އެމެރިކާގެ ސެންޓާސް ފޯ ޑިޒީޒް ކޮންޓްރޯލުން ބުނެ އެވެ. އެކަމަކު ވެކްސިނާ އެކު ލިބޭ ހިތްހަމަޖެހުމަކީ ބަލީގެ ނުރައްކާ އެތައް ގުނައެއް ކުޑަވުމެވެ.\nއިތުރު ލިޔުންތައް ސިއްހަތު ވެކްސިން ދިނުން ހިމަބިހި ބަލިތައް


Column Shaviyani: Anna roadhamas thafaathu kollevidhaanetha? | Mihaaru\nލޯކަލް މާރުކޭޓުގައި މީހަކު ކޮޕީފަތް ބޮނޑިއެއް ބަލަނީ: ރޯދަ މަހު ކާބޯތަކެތީގެ ޑިމާންޑް ބޮޑުވެ އަގުތައް އިންތިހާއަށް އުފުލިގެންދޭ--. ފޮޓޯ:ނިޝާން އަލީ/ މިހާރު\n02 ޖުލައި 2016 - 08:096comments\nމި ރޯދަމަހުގެ ކުރީކޮޅު ބާޒާރުގައި އެންމެ ކޮޕީ ފަތެއްގެ އަގު ހުރި ކަމަށް ވަނީ 10 ރުފިޔާގަ އެވެ! ކޮންމެ އަހަރަކު ވެސް ރޯދަމަހު މި އަންނަނީ ހައިރާންވާ ކަހަލަ ބޮޑު ބަދަލެކެވެ. ކާބޯތަކެތީގެ އަގުތައް ހަމަ ކުއްލިއަކަށް މައްޗަށް އަރައިގެން ދެ އެވެ. އެކަމަކު ވެސް އެއްޗެހި ގަންނަން ދާ މީހުން ގިނަކަމުން ބާޒާރުމައްޗާއި ފިހާރަތައް ފުރި ބާރުވެފަ އެވެ. ރޯދަމަހު ދެން މިކަހަލަ ފޯރިއެއް ފެންނަނީ ޓީވީ ޗެނަލްތަކުންނެވެ. މުނިފޫހިފިލުވުމުގެ ބޮޑެތި ޕްރޮގްރާމްތަކެވެ. އެސްއެމްއެސް ފޮނުވީމާ އިނާމު ދޭ ޝޯތަކެވެ. މި ނޫނަސް ކިތަންމެ ކަމެކެވެ.\nޖުމްލަކޮށް ވިސްނާލާ އިރު ރޯދަމަހު މައިގަނޑު ދެ ކަމަކަށް ވަރަށް ބޮޑު ސަމާލުކަމެއް އެބަ ދެވެ އެވެ؛ ކެއުމާއި މުނިފޫހިފިލުވުމެވެ. މި ދެ ބައި ގޮސް ގުޅެނީ އެންމެ ކަމަކާ އެވެ؛ ވިޔަފާރި އެވެ.\nރޯދަ މަހުގެ ތަހުނިޔާ ކިޔަން އުރީދޫން ނެރުނު ކުރު ފިލްމު ވަރަށް ހިތްގައިމެވެ. ވީޑިއޯގެ އުފެއްދުންތެރިކަމާއި ކުޑަކުޑަ ލީޑް އެކްޓަރުގެ ހުނަރުވެރިކަން ވަރަށް ފުރިހަމަ އެވެ. އެކަމަކު ޔޫސުފްގެ ފުރަތަމަ ރޯދައިގެ ވާހަކަ އިން ލިބޭ މެސެޖުތަކާ މެދު ނުވިސްނާ ދޫކޮށެއް ނުލެވުނެވެ. ކުޑަކުއްޖަކު އަޅުކަމަށް ދޭ ސަމާލުކަމާއި މައިންބަފައިން އޭނާ އަށް ހިތްވަރުދީ އެހީތެރިވެދޭ ގޮތެވެ. އެހެން މީހުންނަށް އެހީތެރިވުމުގެ އާދަ އެވެ. މިކަހަލަ ވަރަށް ގިނަ ރަނގަޅު ކަންކަން އެ ފިލްމުން ފެނެ އެވެ.\nދެން އޮތީ އޭގެ އަނެއް ކޮޅެވެ. ޔޫސުފް ރޯދަ ހިފީމާ އޭނާގެ މައިންބަފައިން އިނާމެއްގެ ގޮތުގައި ބައިސްކަލެއް ދޭންވީ ކީއްކުރަން ހެއްޔެވެ؟ ރޯދަ ހިފަން ޖެހެނީ ބަދަލުގައި މާއްދީ މަންފާތަކެއް ލިބިގަންނާކަށް ނޫނެވެ. ފިލްމާ މެދު އިތުރަށް ވިސްނާލާ އިރު، ރޯދަމަހުގެ ކެއިންބުއިމާ މެދު އެއިން ލިބޭ މެސެޖު ވެސް ވަކި ހިތްގައިމެއް ނޫނެވެ. ރޯދަ ވީއްލަން ޔޫސުފަށް ދޭ ބަޖިޔާތަކުގެ ބަދަލުގައި ސިއްހަތަށް ފައިދާހުރި އެއްޗެއް ދޭ މަންޒަރު ދައްކާލެވުނީހެވެ.\nއެކަމަކު އުރީދޫގެ ފިލްމު ގޯސްކުރެވޭކަށް ނެތެވެ. އޭގައި ދައްކައިދީފައި ވަނީ އަޅުގަނޑުމެންގެ ސަގާފަތެވެ. ރޯދަމަހާ އެކީގައި އެކި ގޮތްގޮތުން ވަރަށް ބޮޑު "ކަންތައްގަނޑެއް" ލައިގަނެ އެވެ. އެކަމަކު އެއީ މައިގަނޑުގޮތެއްގައި ރޯދަހިފުމާ ގުޅުން ހުރި ކަންކަމެއް ނޫނެވެ. އަޅުކަމުގެ އިތުރުން ކެއުމާއި މުނިފޫހިފިލުވުމާއި ވިޔަފާރީގެ ބޮޑު އީދަކަށް ވެސް ރޯދަމަސް އެބަ ވެ އެވެ. ފަހަރެއްގައި މިއީ ބަދަލުކޮށްލުން ރަނގަޅު ސަގާފަތަކެވެ.\nއާދައިގެ ގެއެއްގެ ސުފުރާ މައްޗަށް ބަލައިލަމާ ހިނގާށެވެ. ރޯދަ ވީއްލަން ތައްޔާރުކުރާ ހާއްސަ ބާވަތްތަކެވެ. ދެ ވައްތަރެއްގެ ޖޫހާއި ތިން ހަތަރު ވައްތަރެއްގެ ހެދިކާ އާއި ތިން ވައްތަރު ރިހަ އާއި ދެ ވައްތަރު މަސްހުންޏާއި ރޮއްޓާއި ބަތާއި މިހެން ގޮސް ނަން ހުސްކޮށެވެ. އަޅުގަނޑު ވެސް އެއްބަހެވެ. މުޅި ދުވަހު ނުކައި ނުބޮއެ ހުރެފައި ރޯދަ ވީއްލާ ވަގުތު ނިކަން ގަދަ އަށް ކާލަން ބޭނުންވާނެ އެވެ؛ އަނގަޔަށް މީރު އެއްޗެއްސެވެ. މި ގޮތް ބަދަލުކުރާކަށް ބޭނުމެއް ވެސް ނުވާނެ އެވެ. އެކަމަކު އެއީ އަޅުގަނޑުމެންނެވެ.\nޕްރޮފެސަރު ހަސަން އުގެއިލް އިނގިރޭސިވިލާތުގައި ހުންނަވައިގެން 19 ގަޑި އިރު ރޯދަ ހިއްޕަވަނީ ކައިބޮއެ އުޅޭ ބާވަތްތަކަށް އެއްވެސް ކަހަލަ ބަދަލެއް ނުގެންނަވަ އެވެ. ރޭގަނޑު ނުވައެއްގެ ފަހުން ރޯދަ ވީއްލާ އިރު އުގެއިލް ފަރިއްކުޅުއްވަނީ މޭވާ އާއި ތަރުކާރީ އާއި ފިހެލާފައި އޮންނަ މަސްކޮޅެއް ކަހަލަ އެއްޗެކެވެ.\nއުގެއިލްގެ ރޯދަ ވީއްލުން\n"ސިއްހީ ހަދިޔާ"ގެ ލިޔުންތެރިޔާ އަބަދުވެސް ކެއުން ބަހައްޓަވަނީ މި ގޮތަށެވެ. އެކަމަކު އަޅުގަނޑުމެންނަށް ވެސް އުގެއިލް ގޮތަށް ނޫޅެވެންވީ ސަބަބެއް ނެތެވެ. އޭރުން ހާދަ ގިނަ ކަންކަން ރަނގަޅުވާނެއޭ އަޅުގަނޑުގެ ހިތަށް އަރަ އެވެ. ތެލުލި އެއްޗެއްސާއި ހަވާދު ގިނަ ކެއުންތަކާއި ހަކުރު އެޅި ބުއިންތައް ދޫކޮށްލީމާ ހަށިގަނޑަށް ލިބޭ ފައިދާ އެކަންޏެއް ނޫނެވެ. އިސްރާފުން ސަލާމަތްވާނެ އެވެ. ރޯދަ މަހު ކާބޯތަކެއްޗަށް ކުރާ ޚަރަދު ކުޑަވާނެ އެވެ. އޭރުން ފަހަރެއްގައި އަގުތައް ވެސް ކޮންޓްރޯލްވެދާނެ އެވެ.\nރޯދަ މަހުގެ "ބޮޑު ވިޔަފާރި" މާ ކުރިން ފެށެ އެވެ. ސޭލްތަކެވެ. ޓީވީ އާއި ފަރުނީޗަރުން ފެށިގެން ގޮސް ކާ ތަށިތަކާ ހަމައަށް، ހުރިހާ އެއްޗެއް "ހެޔޮ އަގުގައި" ލިބެ އެވެ. ބައެއް މީހުން މި ފުރުސަތުގެ ބޭނުން ހިފަނީ އަހަރަކު އެއްފަހަރު ހުރިހާ އެއްޗެއް އާކޮށްލާށެވެ. އެއްގޮތަކުން ބަލާ އިރު އާއްމުންނަށް ވަރަށް ބޭނުންތެރި ކަމެކެވެ.\nއެމީހެއްގެ ކެރިފޯރުންތެރިކަން ހުރި މިންވަރަކުން ހަރަދު ކުރުމަކީ އެ މީހެއްގެ އަމިއްލަ ކަމެކެވެ. އެކަމަކު ރޯދަ ސޭލްގެ ހަގީގަތަކީ ކޮބައިބާވައޭ ހިތަށް އަރަ އެވެ. ގައިމު ވެސް އެއީ އެތައް ބައިވަރު މުދަލެއް އެއްފަހަރާ ވިއްކާލަން ވިޔަފާރިތަކަށް ލިބޭ ރަނުގެ ފުރުސަތެކެވެ. ބޮޑަށް ސިފަވަނީ ކޮންމެހެން ބޭނުން ނުޖެހޭ އެއްޗެއްސަށް ވެސް މީހުންގެ ހިތް ލަންބުވަން ވިޔަފާރިވެރިން ބޭނުންކުރާ އުކުޅެއްގެ ގޮތުގަ އެވެ. ދެން އުފެދޭ ސުވާލަކީ، ރޯދަ ސޭލްތަކުގައި އެއްޗެހި އެ ވިއްކަނީ ހަމަ ހަގީގަތުގައި ވެސް އަގު ހެޔޮކޮށް ހެއްޔެވެ؟\nޓީވީ ހުޅުވާލީމާ ވެސް ސިކުނޑި އަށް އަންނަނީ މިކަހަލަ ފިކުރުތަކެކެވެ. ޓީވީއެމްގެ ގުރުއާން މުބާރާތް "އެންމެ އަލިގަދަ ތަރި" ކަހަލަ، ރޯދަމަހާ ގުޅޭ، ފެންވަރު ރަނގަޅު ޝޯއެއް މަދުވާނެ އެވެ. މެންދުރުފަހާއި ހަވީރު ގެނެސްދޭނީ އެކި ކަހަލަ ކުއިޒްތަކާއި އަރަތާއި ޖަވާބު ދިމާކުރަން ޖެހޭ ކުޅިވަރުތަކެވެ. ފޯނުން ނުވަތަ އެސްއެމްއެސް މެދުވެރިކޮށް ޖަވާބު ދިނީމާ ކޮންމެވެސް ކަހަލަ އިނާމެއް ލިބޭނެ އެވެ. ރޭގަނޑު ވެއްޖެއްޔާ ލަވަކިޔާ ޝޯތަކެވެ. މުނިފޫހިފިލުވުމުގެ ބޮޑެތި ޕްރޮގްރާމްތަކެވެ. ގައިމު ވެސް ޓީވީ ޗެނަލްތަކުގެ މުވައްޒަފުންގެ ވަގުތުތައް ދުއްވާލަން ޖެހޭނީ އެ އެއްޗެހި ހަދައި ފޮނުވުމުގަ އެވެ. އޭގެ ބަދަލުގައި އެ މީހުންނަށް ވެސް މި މަހު މަސައްކަތް ލުއިކޮށްލައިދީ، އަޅުކަމުގައި ހޭދަކުރާ ވަގުތު ގިނަކުރަން ފުރުސަތު ނުދެވޭނެތޯ ހިތަށް އަރަ އެވެ.\nރޯދަމަހަކީ މީޑިއާ އަށް ވެސް ލިބޭ ވިޔަފާރީގެ ފުރުސަތެއް ކަން ގަބޫލުކުރެވެ އެވެ. ހާއްސަ ކޮންޓެންޓް އުފައްދައިގެން ރަނގަޅު އަގުތަކުގައި އިޝްތިހާރު ވިއްކެ އެވެ. އެކަމަކު އެއީ، ޓީވީ ޗެނަލްތަކުން މިހާރު މި ފެންނަ ކަހަލަ ކޮންޓެންޓަށް ވާކަށް ނުޖެހެ އެވެ. ރޯދަމަހާ ގުޅޭ ގޮތަށް ވެސް މީހުން ބަލާހިތްވާ ކަހަލަ ޝައުގުވެރި ޕްރޮގްރާމްތައް ގެނެސްދެވިދާނެ އެވެ. އުރީދޫގެ ފިލްމަކީ އޭގެ ހެއްކެކެވެ. އެކަހަލަ ކިތަންމެ ހިޔާލުތަކަކަށް ތަފާތު އެއްޗެހި އުފެއްދިދާނެ އެވެ. ބޭނުންތެރި އެކި މައުލޫތައް އާއްމުންނާ ހަމައަށް ގެނެސްދެވިދާނެ އެވެ.\nކެއިންބުއިމާއި މުނިފޫހިފިލުވުމަކީ ޒާތީ ކަންކަމެވެ. އެފަދަ ކަންކަން ބިނާވާނީ ކޮންމެ މީހެއްގެ ވެސް އަމިއްލަ ބޭނުންތަކާއި ޝައުގުވެރިކަމުގެ މައްޗަށެވެ. އެކަމަކު ވެސް ރޯދަ މަހު ހުރިހާ ކަމެއް އެފުށްމިފުށަށް ޖެހިގެން މިދާ ގޮތް އެންމެ ރަނގަޅުތޯ ވިސްނާލަމާ ހިނގާށެވެ. މިހާރަށް ވުރެ ހަމަހިމޭންކޮށް ރޯދަމަސް ގެންދިޔުން ފަހަރެއްގައި މާ ރަނގަޅުވާނެ އެވެ.\nއިތުރު ލިޔުންތައް ކޮލަމް ތަކެތީގެ އަގު ރޯދަ ސޭލް ކޮލަމް ށަވިޔަނި


Idhikolhu Muzahara: Hahyaru Kuri Meehunge List Olhihje!\nއިންޑިޔާ އައުޓުގެ މުޒާހަރާ ހުއްޓުވަން ފުލުހުން ހަރަކާތްތެރިވަނީ\nއިދިކޮޅު މުޒާހަރާ: ހައްޔަރުކުރި މީހުންގެ ލިސްޓު "އޮޅިއްޖެ"\n01 ޖޫން 2022 - 19:14:40\nޕީޕީއެމް/ޕީއެންސީ ކޯލިޝަނުން ރޭ ވެސް މާލޭގައި ވަނީ "އިންޑިޔާ އައުޓު" ނަމުގައި މުޒާހަރާ ކޮށްފަ އެވެ.\nއިންޑިޔާ މިލިޓަރީ ސިފައިން ރާއްޖޭގައި ތިބޭ ކަމަށް ބުނެ އިކޮޅު ކޯލިޝަނުން ގެންދަނީ ސިލްސިލާކޮށް މާލޭގައި މުޒާހަރާތައް ކުރަމުންނެވެ.\nމުޒާހަރާތަކުން ފުލުހުންގެ އަމުރަށް ނުކިޔަމަންތެރިވެގެން ބައެއް ފަރާތްތަކުން ފުލުހުން ހައްޔަރު ވެސް ކުރެ އެވެ. ނަމަވެސް ފަހުން އެންމެެން ވެސް ދޫކޮށްލާކަން ފާހަގަކުރެވެ އެވެ.\nއިދިކޮޅުން ރޭ މާލޭގައި ކުރިއަށް ގެންދިޔަ މުޒާހަރާގެ ތެރެއިން4މީހަކު ހައްޔަރުކޮށްފައިވާ ކަމަށް ޕީޕީއެމްގެ ތަރުޖަމާން ހީނާ ވަލީދު ވިދާޅުވި އެވެ. ހިނާ ވިދާޅުވަނީ މުޒާހަރާގެ ތެރެއިން4މީހަކު ފުލުހުން ހައްޔަރުކޮށްގެން ގެންދިޔައީ ކަމަށެވެ. ނަމަވެސް ފަހުން އޭގެ ތެރެއިން2މީހަކު ރޭ ދަންވަރު ދޫކޮށްލާފައިވާ ކަމަށެވެ.\n"ރޭގެ މުޒާހަރާއިން ހައްޔަރުކުރި4މީހަކު. ދަންވަރު 02:30 ގައި ދެމީހަކު ވަނީ ދޫކޮށްލާފަ. އަނެއް ހައްޔަރުކުރި ދެމީހުންވެސް ހެނދުނު ދޫކޮށްލާނެކަމަށް ވަނީ އެނގިފަ." ހީނާ ވިދާޅުވި އެވެ.\nހައްޔަރު ކުރި މީހުންނާއި ބެހޭގޮތުން ފުލުހުންގެ މީޑިޔާ އޮފިޝަލް ވިދާޅުވީ ރޭގެ މުޒާހަރާއިން ހައްޔަރުކުރީ ޖުމްލަ2މީހުން ކަމަށެވެ. އިތުރު މީހަކު ފުލުހުންގެ ބެލުމުގެދަށަށް ގެނެސްފައިނުވާނެ ކަމަށެވެ.\n"ދެ މީހަކު ހައްޔަރުކުރީ މުޒާހަރާއިން. އެއީ 19 އަހަރުގެ އަންހެނެއް. ދެން 49 އަހަރުގެ ފިރިހެނެއް. ހަތަރު މީހަކު ހައްޔަރެއް ނުކުރޭ." ފުލުހުންގެ މީޑިޔާ އޮފިޝަލް ވިދާޅުވި އެވެ.\nސުވާލު އުފެދެނީ ފުލުހުން4މީހުން ހައްޔަރު ކުރި ކަމާމެދުގަ އެވެ. ނުވަތަ "ހައްޔަރު" އެ މާނަ ކުރާގޮތަކާ މެދުއެވެ.\nމުޒާހަރާ ކުރަން ނުވަތަ އެއްވުމުގެ ތެރެއިން "ފުލުހުންގެ ހައްޔަރުކުރުން" އާންމު އުސޫލުން މާނަ ކުރެވެނީ އެ ތަނެއްގައި ހުއްޓައި އެމީހަކު ފުލުހުންގެ ބެލުމުގެދަށަށް (ވެހިކަލް އަކަށް ނުވަތަ އެހެން ގޮތަކަށް) ވިޔަސް ގެންދާ ހިސާބުންނެވެ.\nފަހަރުގައި ރޭގެ މުޒާހަރާއިން4މީހަކު ހަމަ "ހައްޔަރު" ވެސް ކޮށްފާނެ އެވެ. ނަމަވެސް ފުލުހުންގެ "ހައްޔަރު" މާނަ ކުރުމުގެ ކެޓަގަރީއަށް ނުފެތޭތީ ހައްޔަރު ނުކުރަނީ ކަމަށްވެސް ބުނެފާނެ ނޫންތޯއެވެ؟ ކޮންމެއަކަސް މުޒާހަރާއިން ހައްޔަރުކުރި މީހުންގެ ލިސްޓް މިއޮތީ "އޮޅުން އަރާފަ" އެވެ.\nގެއްލިގެން ހޯދަމުންދިޔަ ކުއްޖާ ފެނިއްޖެ


Vandhoo giraa sarahahdhu himaayai kuran fesheyne dhuvaheh bunan dhathi: Thoriq | Mihaaru\nމަޖިލިހުގެ ކޮމެޓީ ބައްދަލުވުމެއްގައި ތޯރިގް ވާހަކަ ދައްކަވަނީ. ރައީސް އަބްދުﷲ ޔާމީން ސަރުކާރުން 15 ރަށެއްގެ ގޮނޑުދޮށް ހިމާޔަތްކޮށްފައިވާނެ ކަމަށް އޭނާ ވިދާޅުވި. - ފޮޓޯ: މިހާރު\nވަންދޫ ގިރާ ސަރަހައްދު ހިމާޔަތް ކުރަން ފެށޭނެ ދުވަހެއް ބުނަން ދަތި: ތޯރިގް\n06 ޖޫން 2017 - 13:164comments\nރައްޔިތުންގެ މަޖިލިހުގެ ޖަލްސާގައި، ވަންދޫ ގިރާ ސަރަހައްދު ހިމާޔަތް ކުރުމުގެ މަސައްކަތް ފެށޭނެ ދުވަހެއް އޮޅުން ފިލުއްވުމަށް މިނިސްޓަރާ ސުވާލު ކުރެއްވީ ކިނބިދޫ ދާއިރާގެ ޖުމްހޫރީ ޕާޓީގެ މެމްބަރު އަބްދުﷲ ރިޔާޒް އެވެ. މިނިސްޓަރުގެ ޖަވާބާ ގުޅިގެން ރިޔާޒް ވަނީ ކަންބޮޑުވުން ފާޅުކުރައްވައިފަ އެވެ.\nރިޔާޒް ވިދާޅުވީ ވަންދޫ ގިރާ ސަރަހައްދު ހިމާޔަތް ކުރުމުގެ މަޝްރޫއު މީގެ ކުރިން ހިންގުމަށްޓަކައި ބަޖެޓުގައި ހިމަނާފައި އޮތް ނަމަވެސް، މި ސަރުކާރުން އެ މަޝްރޫއު ކުރިއަށް ގެންގޮސްފައި ނުވާ ކަމަށެވެ.\n"ބަޖެޓުގައި އޮތަސް، މި ސަރުކާރުން މިކަންކަން ނުކުރާ ކަން ފާހަގަ ކުރަނީ. ކޮންމެހެން ބަޖެޓުގައި އޮވެގެނެއް ނޫން ޕްރޮޖެކްޓްތައް، މަސައްކަތްތައް ހިނގަމުން ދަނީ،" ރިޔާޒް ވިދާޅުވި އެވެ.\nރިޔާޒް މަޖިލިހުގެ ޖަލްސާއެއްގައި ވާހަކަ ދައްކަވަނީ. - ފޮޓޯ: މަޖިލިސް\nއޭނާ ވިދާޅުވި ގޮތުގައި ވަންދޫ ގިރުމަކީ އެ ރަށު މީހުންގެ ވަރަށް ބޮޑު ކަންބޮޑުވުމެކެވެ. އެ ގޮތުން އެ ރަށު މީހުން ދިރިއުޅެން ދަތިވެފައިވާ ކަމަށް ވެސް ރިޔާޒް ވިދާޅުވި އެވެ.\nޝަކުވާތަކާ ގުޅިގެން މިނިސްޓަރު ތޯރިގް ވިދާޅުވީ ވަންދޫ ގިރާ ސަރަހައްދު ހިމާޔަތް ކުރުމުގެ މަޝްރޫއަކީ 2014 އަދި 2015 ގެ ބަޖެޓުގައި ހިމެނި، ކޮންޓިންޖެންސީ ބަޖެޓުގައި ނުހިމެނުނު މަޝްރޫއެއް ކަމަށެވެ.\nއޭނާ ވިދާޅުވީ ދައުލަތުގެ އާމްދަނީ އަށް އައި ބަދަލުތަކާ ގުޅިގެން ވަންދޫ ގިރާ ސަރަހައްދު ހިމާޔަތް ކުރުމުގެ މަޝްރޫއު މަޑު ޖައްސާލާފައިވާނެ ކަމަށެވެ. އަދި އެ މަޝްރޫއު މިދިޔަ އަހަރު މަޖިލިހަށް ހުށަހެޅި ބަޖެޓުގައި ހިމެނި ނަމަވެސް، ބަޖެޓު ފާސްވެގެން ދިޔައީ އެ މަޝްރޫއާ ނުލައި ކަމަށް އޭނާ ވިދާޅުވި އެވެ.\nމިނިސްޓަރު ވިދާޅުވި ގޮތުގައި ރަށް ގިރުމުގެ މައްސަލަތަކަކީ ތިމާވެއްޓަށް ދިމާވެފައި އޮތް ބޮޑު މައްސަލައެއް ކަމަށެވެ. ރަށް ގިރުމުގެ މައްސަލަ އަށް ހައްލެއް ގެނައުމުގެ ގޮތުން ސަރުކާރުން 23 ރަށެއްގެ ގޮނޑު ދޮށް ހިމާޔަތް ކުރުމުގެ މަސައްކަތް ފަށައި، 15 ރަށެއްގެ އަމަލީ މަސައްކަތް ނިމިފައިވާ ކަމަށް އޭނާ ވިދާޅުވި އެވެ. އަދި އެ މަޝްރޫއުތަކަށް 260 އަށްވުރެ ގިނަ މިލިއަން ރުފިޔާ ހަރަދު ކުރި ކަމަށް މިނިސްޓަރު ވިދާޅުވި އެވެ.\nއިތުރު ލިޔުންތައް ރައްޔިތުންގެ މަޖިލިސް ތ. އަތޮޅު މެމްބަރު އަބްދުﷲ ރިޔާޒް (ތިމަރަފުށި) ތ. ވަންދޫ ކުރީގެ މިނިސްޓަރު ތޯރިގް އިބްރާހީމް ރާއްޖޭގެ ރަށްތައް


Dhaulathuge Aamdhanee aai haradhu:9Billion rufiya gea farageh!\nދައުލަތުގެ އާމްދަނީ އާއި ހަރަދު: ނުވަ ބިލިއަން ރުފިޔާގެ ފަރަގެއް!\nމިނިސްޓްރީ އޮފް ފިނޭންސް އިމާރާތް، ހަރަދު މަތިވި ނަމަވެސް އާމްދަނީ ވަނީ ދަށްވެފައި -- ފޮޓޯ: އަހުމަދު އަޝްހާދު އަބްދުﷲ (ޖެރީ) | އަވަސް\nކޮވިޑް-19 އާ ގުޅިގެން ދައުލަތުގެ އާމްދަނީ އިންތިހާ އަށް މި ވަނީ ދަށްވެފަ އެވެ. ނަމަވެސް ހަރަދު ކުރުމަށް މަޑު ޖެހުމެއް ނެތި ދަނީ މަތިވަމުންނެވެ. ތަފާސް ހިސާބުތައް ދައްކާ ގޮތުގައި ދައުލަތަށް މިހާތަނަށް ލިބުނު އާމްދަނީ އާއި ހަރަދުގައި މިހާތަނަށް ނުވަ ބިލިއަން ރުފިޔާގެ ފަރަގެއް ހުރި ކަމަށް އެބަދައްކަ އެވެ. މާނައަކީ ނުވަ ބިލިއަން ރުފިޔާ މިވަނީ އާމްދަނީއާ ހަރަދަށް އަޅާ ބަލާއިރު މަދުކޮށެވެ.\nފިނޭންސް މިނިސްޓްރީން މި މަހުގެ 27 ވަނަ ދުވަހު އާއްމުކުރި ހަފުތާގެ ހަރަދާއި އާމްދަނީގެ ތަފާސް ހިސާބުތައް ދައްކާ ގޮތުން މިހާތަނަށް ދައުލަތަށް ލިބުނީ 11 ބިލިއަން ރުފިޔާ އެވެ. ނަމަވެސް ހަރަދުގެ ގޮތުގައި ގާތްގަނޑަކަށް 20 ބިލިއަން ރުފިޔާ ވަނީ ހޭދަވެފަ އެވެ. އެހެންވެ، ހަރަދާއި އާމްދަނީގެ ދެމެދުގައި ގާތްގަނޑަކަށް ނުވަ ބިލިއަން ރުފިޔާގެ ކެޕެއް އެބަހުއްޓެެވެ. މި އަހަރަށް ފާސްކޮށްފައިވާ ބަޖެޓުގައި ލިބޭނެ ކަމަށް އަންޒާދާކޮށްފައިވަނީ 30 ބިލިއަން ރުފިޔާ އެވެ. އަދި ހަރަދުގެ ގޮތުގައި 35 ބިލިއަން ރުފިޔާ ހިމަނާފައިވެ އެވެ.\nމާލީ ރިޕޯޓުގެ އާމްދަނީގެ ބައިތަކަށް ބަލާއިރު، މިހާތަނަށް އާމްދަނީގެ ގޮތުގައި 11 ބިލިއަން ރުފިޔާ ލިބުނުނަމަވެސް މިދިޔަ އަހަރު މިމުއްދަތާ ހަމަ އަށް އައިއިރު 20 ބިލިއަން ރުފިޔާ ލިބިފައިވެ އެވެ. މިހާތަނަށް ޓެކުހުގެ ގޮތުގައި އަށް ބިލިއަން ރުފިޔާ ލިބިފައިވެ އެވެ. ނަމަވެސް މިދިޔަ އަހަރު 13 ބިލިއަން ރުފިޔާ ލިބުނެވެ. އަދި ޓެކްސް ނޫން ގޮތްގޮތުން މި އަހަރު ދެ ބިލިއަން ލިބިފައިވެ އެވެ. ނަމަވެސް މިދިޔަ އަހަރު ފަސް ބިލިއަން ރުފިޔާ ލިބުނެވެ. އަދި ކެޕިޓަލް ރިސިޕްޓްސްގެ ގޮތުގައި މި އަހަރު 7.5 ބިލިއަން ރުފިޔާ ލިބިފައިވެ އެވެ. ނަމަވެސް މިދިޔަ އަހަރު ލިބުނީ 17.7 ބިލިއަން ރުފިޔާ އެވެ. އަދި ހިލޭ އެހީގެ ގޮތުގައި މިދިޔަ އަހަރު އެއް ބިލިއަން ރުފިޔާ ލިބުނުއިރު މި އަހަރު ލިބުނީ 592.1 މިލިއަން ރުފިޔާ އެވެ.\nއާމްދަނީގައި ހުރި ފަހަރު\nމިހާތަނަށް ޖުމްލަ އާމްދަނީ: 11 ބިލިއަން (2019 ގައި 20 ބިލިއަން)\nމިހާތަނަށް ޓެކުހުގެ ގޮތުގައި: އަށް ބިލިއަން (2019 ގައި 13 ބިލިއަން)\nމިހާތަނަށް ޓެކްސް ނޫން ގޮތް ގޮތުން: ދެ ބިލިއަން (2019 ގައި ފަސް ބިލިއަން)\nމިހާތަނަށް ކެޕިޓަލް ރިސިޕްޓަށް 7.5 ބިލިއަން (2019 ގައި 17.7 ބިލިއަން)\nމި އަހަރުގެ އާމްދަނީ ދަށްވި ނަމަވެސް ހަރަދުތަކަށް މާބޮޑު ބަދަލެއް އައިސްފައެއް ނުވެ އެވެ. މިހާތަނަށް ދައުލަތުން 20.7 ބިލިއަން ރުފިޔާ ވަނީ ހޭދަކޮށްފަ އެވެ. މިދިޔަ އަހަރުގެ ހޭދަ އުޅެނީ 20.8 ބިލިއަން ރުފިޔާގަ އެވެ. މިހާތަނަށް ސަރުކާރުގެ މުވައްޒަފުންނަށް މުސާރަ ދޭން 7.6 ބިލިއަން ރުފިޔާ ހޭދަކޮށްފައިވެ އެވެ. މިދިޔަ އަހަރުގެ ހޭދަ އުޅެނީ 7.5 ބިލިއަން ރުފިޔާގަ އެވެ. އަދި އެޑްމިނިސްޓްރޭޓިވް ހަރަދުތައް މިއަހަރު 6.5 ބިލިއަން ރުފިޔާގައި އުޅޭއިރު، މިދިޔަ އަހަރުގެ މި މުއްދަތުގައި މި ހަރަދު ހުރީ 7.1 ބިލިއަން ރުފިޔާގަ އެވެ.\nދައުލަތުގެ ހަރަދުގައި ހިމެނޭ ކެޕިޓަލް ހަރަދުތައް ވެސް ވަނީ އިތުރުވެފަ އެވެ. މިހާތަނަށް 6.5 ބިލިއަން ރުފިޔާ ވަނީ ހޭދަވެފަ އެވެ. މިދިޔަ އަހަރުގެ ހޭދަ އުޅެނީ 5.2 ބިލިއަން ރުފިޔާގަ އެވެ. މިބައިން އެންމެ ބޮޑު ހަރަދެއް ކޮށްފައިވަނީ ޑިވްލޮޕްމަންޓް ޕްރޮޖެކްޓްސް ތަކަށެވެ. މި ބަޔަކަށް މިހާތަނަށް ދެ ބިލިއަން ރުފިޔާ ހޭދަކޮށްފައިވެ އެވެ. ނަމަވެސް މިދިޔަ އަހަރުގެ ހޭދަ އުޅެނީ 1.2 ބިލިއަން ރުފިޔާގަ އެވެ.\nހަރަދުގައި ހުރި ފަރަގު\nމިހާތަނަށް ޖުމްލަ ހަރަދު: 20.7 ބިލިއަން (2019 ގައި 20.8 ބިލިއަން)\nމިހާތަނަށް މުވައްޒަފުންނަށް މުސާރަ ދޭން: 7.6 ބިލިއަން (2019 ގައި 7.5 ބިލިއަން)\nމިހާތަނަށް އެޑްމިން ހޭދަ: 6.5 ބިލިއަން (2019ގައި 7.1 ބިލިއަން)\nމިހާތަނަށް ޖުމްލަ ކެޕިޓަލް ހަރަދު: 6.5 ބިލިއަން (2019 ގައި 5.2 ބިލިއަން)\nމިހާތަނަށް ޑިވްލޮޕްމަންޓް ޕްރޮޖެކްޓަށް: ދެ ބިލިއަން (2019 ގައި 1.2 ބިލިއަން)\nމި އަހަރަށް ފާސްކޮށްފައިވާ ބަޖެޓުގައި ލިބޭނެ ކަމަށް އަންޒާދާކޮށްފައިވަނީ 30 ބިލިއަން ރުފިޔާ އެވެ. އަދި ހަރަދުގެ ގޮތުގައި 35 ބިލިއަން ރުފިޔާ ހިމަނާފައިވެ އެވެ. ނަމަވެސް ސަރުކާރުން ލަފާކޮށްފައިވާ ގޮތުގައި މި އަހަރު ރާއްޖޭގެ އާމްދަނީ 50 ޕަސެންޓް ދަށްވާނެ އެވެ. މި އަހަރު ނިމޭއިރު ލިބޭނެކަމަށް ބެލެވެނީ 15 ބިލިއަން ރުފިޔާ އެވެ.\nފިނޭންސް މިނިސްޓްރީ ދައުލަތުގެ އާމްދަނީ ފިނޭންސް މިނިސްޓަރު އިބްރާހިމް އަމީރު + ކޮވިޑް-19 ދައުލަތުގެ ދަރަނި


vnews - Truck akun jassai Israel sifainge4meehun maraalaifi\nޓްރަކަކުން ޖައްސައި އިސްރާއީލު ސިފައިންގެ4މީހުން މަރާލައިފި\nއިސްރާއީލު ސިފައިންގެ ގައިގައި ޖެއްސި ޓްރަކް އަދި އެހާދިސާގައި އަނިޔާވި މީހުންނަށް އިސްރާއީލުގެ މެޑިކަލް ޓީމުތަކުން އެހީވަމުންދާއިރު ސަލާމަތީ ބާރުތައް ހަރަކާތްތެރިވަނީ - ފޮޓޯ: އޭ.އެފް.ޕީ\nއިސްރާއީލުން ހިފާފައިވާ ގުދުސްގެ ހުޅަނގުގެ ހިސާބެއްގައި ދުއްވާފައިދިޔަ ޓްރަކަކުން ޖައްސައި އިސްރާއީލު ސިފައިންގެ4މީހުން މަރާލައިފިއެވެ.\nމިހާދިސާގައި ސިފައިންގެ އިތުރު ބަޔަކަށް އަނިޔާއެއް ވީކަމުގެ ރިޕޯޓެއް އިސްރާއީލުގެ ކަމާބެހޭ ފަރާތްތަކުން އަދި ނުދެއެވެ. ނަމަވެސް ބައެއް މީޑިއާ ރިޕޯޓްތައް ބުނާގޮތުގައި މިހާދިސާގައި ސިފައިންގެ އެތައްބަޔަކު ޒަޚަމްވިއެވެ.\nސިފައިންގެ ގްރޫޕްގައި ޖެއްސި ޓްރަކްގެ ޑްރައިވަރުވެސް މަރުވެފައިވާ ކަމަށް އިސްރާއީލު ފުލުހުންނާއި، އެސަރަހައްދަށް ދިޔަ އިސްރާއީލުގެ މެޑިކަލް އޮފިޝަލުން ބުނެފައި ވެއެވެ.\nސިފައިންގައި ޖެއްސި ޓްރަކްގެ ޑްރައިވަރު މަރުވެއްޖެކަމަށް ފަހުން ބުނިނަމަވެސް، ފުރަތަމަ ބުނެފައިވަނީ ޑްރައިވަރު "ނިއުޓްރަލް" ކުރެވިއްޖެ ކަމަށެވެ. ޓްރަކް ދުއްވި ޑްރައިވަރާބެހޭ އެއްވެސް މައުލޫމާތެއް އިސްރާއީލުން ހާމައެއް ނުކުރެއެވެ.\nއެކަމަކު ނަން ހާމަނުކުރާ ފަލަސްތީނުގެ ސަލާމަތީ އޮފިޝަލަކާ ހަވާލާދީ އޭއެފްޕީން ބުނެފައިވަނީ އިސްރާއީލު ސިފައިންނަށް ހަމަލާދިން ޓްރަކް ދުއްވި ޑްރައިވަރަކީ ފަލަސްތީނު މީހެކެވެ.\nއިސްރާއީލު ފުލުހުން ބުނެފައިވަނީ މިއީ ގަސްތުގައިދިން "ޓެރަރިސްޓް" ހަމަލާއެއް ކަމަށެވެ.\nމިހާދިސާ ހިނގީ ގުދުސްގެ ހުޅަނގުގެ ކޮން ހިސާބެއްގައިކަމެއް އަދި ސާފެއް ނުވެއެވެ. އަދި ޓްރަކުން ޖެއްސި ސިފައިންގެ ގްރޫޕަކީ ކޮންތާކު ކީއްކުރަން ތިބި ބައެއްކަމެއްވެސް ސާފެއް ނުވެއެވެ.


Maruvi America Ge Defense Secretary, 400000 Muslimun Ge Gaathil - Vaguthu\nމަރުވި އެމެރިކާގެ ޑިފެންސް ސެކްރެޓަރީ، ހަތަރު ލައްކަ މުސްލިމުންގެ ގާތިލް\nއެމެރިކާގެ ކުރީގެ ޑިފެންސް ސެކްރެޓަރީ، ނުވަތަ ޑިފެންސް މިނިސްޓަރު ޑޮނަލްޑް ރަމްސްފީލްޑް ވަނީ ރޭގެ ވަގުތެއްގައި މަރުވެފައެވެ. އުމުރުން 88 އަހަރުގައި ރަމްސްފީލްޑް މަރުވެގެން ދިއުން އެއީ އޭނާގެ އަނިޔާވެރިކަން ތަހައްމަލް ކޮށްފައިވާ އެތައް ބައެއްގެ ހިތައް ލިބުނު ކޮންމެވެސް ވަރެއްގެ ފިނިކަމަކަށް ވެދާނެއެވެ. ނަމަވެސް ހަގީގަތުގައި އޭނާގެ ލާއިންސާނީ އަނިޔާތަކަށް އިންސާފެއް ނުލިބެއެވެ. އޭނާގެ އަނިޔާވެރިކަމަށް އެއްވެސް ބަދަލެއް ނުދެވުނުތަނުގައި އޭނާގެ މައްސަލަ ބެލިފައެއް ވެސް ނުވެއެވެ.\nރަމްސްފީލްޑްގެ އަނިޔާވެރިކަމުގެ ސަބަބުން ދުނިޔެ ދޫކުރި މީހުންގެ ސީދާ އަދަދު އަންދާޒާ ވެސް ކޮށްނުލެވޭނެ ކަމަށް އޭނާގެ ހަޔާތް ދިރާސާކުރި ތަޖުރިބާކާރުން ބުނެއެވެ. 2001 ވަނަ އަހަރުން ފެށިގެން 2006 ވަނަ އަހަރަށް ޑިފެންސް ސެކްރެޓަރީގެ މަގާމު އަދާކުރިއިރު ރަމްސްފީލްޑްގެ އެންމެ ބޮޑު އަނިޔާވެރިކަމެއް ފެންނަން އޮތީ އިރާގުންނެވެ.\n2018 ވަނަ އަހަރު ބްރައުން ޔުނިވަސިޓީން ވަނީ ރަމްސްފީލްޑްގެ އަނިޔާވެރިކަމުގެ ސަބަބުން ދުނިޔެ ދޫކުރި މީހުންގެ އަންދާޒާ ހިސާބުތަކެއް ހަދާފައެވެ. އެދިރާސާގައި ބުނެފައި ވަނީ ހަމައެކަނި އަފްޣާނިސްތާންގައި ވެސް ރަމްސްފީލްޑްގެ އަނިޔާވެރި ނިންމުންތަކުގެ ސަބަބުން 147000 މީހުން މަރުވެގެން ދިޔަ ކަމަށެވެ. އެއީ 38480 އާއްމުންނާއި އަފްޣާނިސްތާން ސިފައިންގެ 58596 މީހުންނެވެ.\nރަމްސްފޯލްޑްގެ ރޭވުމާއި އެއްގޮތައް އެމެރިކާ އިން ފެށި އިރާގު ހަނގުރާމައިގައި 2018 ވަނަ އަހަރާއި ހަމައަށް މަރުވި މީހުންގެ އަދަދު ހުންނާނީ 267792 އާއި 295170 ގައި ކަމަށް ދިރާސާގައި ވަނީ ލަފާކޮށްފައެވެ. އޭގެތެރެއިން އެއްވެސް ކުށެއްނެތް އާއްމުންގެ އަދަދު 182000 އާއި 204000 އާއި ދެމެދުގައި ހުންނާނެ ކަމަށް ލަފާކުރެވެއެވެ. އަދި އިރާގު ސިފައިންގެ 41000 މީހުން ވެސް ވަނީ މަރުވެގެން ގޮސްފައެވެ.\nރަމްސްފޯޑްގެ ނިންމުންތަކުގެ ސަބަބުން ގެއްލުން ލިބިގެން ދިޔައީ ހަމައެކަނި އެހެން ގައުމުތަކުގެ މީހުންނަކަށް ނޫނެވެ. އޭނާގެ ނިންމުންތަކުގެ ސަބަބުން ގެއްލުން ބޮޑު ހަނގުރާމަތަކަކަށް އެމެރިކާ ސިފައިން ވަންނަން މަޖުބޫރުވެ އެމެރިކާ ސިފައިންގެ ތެރެއިން ވެސް ހައެއްކަ ހާސް މީހުން ވަނީ މަރުވެގެން ގޮސްފައެވެ.\nރަމްސްފޯޑް އަކީ ބައި ގަރުނަށްވުރެ ގިނަ ދުވަހު އެމެރިކާ ސަރުކާރަށް ހިދުމަތް ކުރި ހިދުމަތްތެރިއެއްގެ ގޮތުގައި ބައެއް ފަރާތްތަކުން ފާހަގަ ކުރި ނަމަވެސް ހަގީގަތުގައި އޭނާގެ ނަން ދުނިޔޭގެ ތާރީޚްގައި ލިޔެވިގެން ދާނީ އެންމެ ބޮޑެތި އަނިޔާވެރިންގެ ގޮތުގައެވެ. ކުށެއްނެތް އެތައް ބަޔަކު މެރި ގާތިލެއްގެ ގޮތުގައެވެ.\nޖުލައި 1, 2021 10:02\nއޭނާ އެޙާޒިރުކުރެވެނީ އިންސާފުގެ ދަރުބާރަށް. ފުރިހަމަޔަށް އިންސާފުލިބޭނެ. ދުނިޔެމަތީން ކޮންމެގޮތަކަށް ނިމިގެންދިޔަޔަސް މި ދަރުބާރުން ނިމިގެންދާނީ ފުރިހަމަޔަށް އިންސާފު ލިބިގެން. އެއްވެސް މީހަކަށް ބޭއިންސާފެއްނުކުރެވޭނެ. ހެކިވެރިންވެސް ގޮވައިގެން އެދިޔައީ. އެއީ އޭނާގެ ގުނަވަންތައް..\nޖުލައި 1, 2021 10:22\nރޮޓް އިން ހެލް!\nޖުލައި 1, 2021 10:51\nމާޑަރާރ ރޮޓް އިން ހެލް!!\nޖުލައި 1, 2021 11:00\nޔާﷲ ޑޮނަލްޑް ރަމްސްފީލްޑް ފަދަ އަނިޔާވެރިން ހިއްޕަވާންދޭވެ އަދި އެފަދަ މީހުންގެ ކިބައި މުސްލިމުންނާއި މުސްލިމުގައުމުތަށް ސަލާމަތްކުރައްވާންދޭވެ! އާމީން\nޖުލައި 1, 2021 12:41\nމާތް ﷲ މިކަލޭގެ އަށް ގަދަފަދަ އަޒާބު ދައްކަވާށި އާމީން\nޖުލައި 1, 2021 13:03\nމިހާރު އޭނާގެ މައްސަަލަ ބަލަމުން ދާނީ ކައްވަޅުގަ


Rohingya Meehun Myanmar ah Fonuvaalaigen Nuvaane: UN Rights Chief\nއދގެ އިންސާނީ ހައްގުތަކާ ބެހޭ ކޮމިޝަނަރު ޒައިދު ރާދު އަލް ހުސައިން---\n6 ޑިސެންބަރ 20172ކޮމެންޓް\nރޮހިންޔާ މީހުން މިޔަންމާއަށް ފޮނުވާލައިގެން ނުވާނެ: އދ\nމިޔަންމާގައި ސަލާމަތާ ރައްކާތެރިކަން ކަށަވަރު ނުވާ ކަމަށާއި އެހާލަތުގައި ބަންގުލަދޭޝްގައި ތިބި މިޔަންމާގެ މުސްލިމުން އަނބުރާ މިޔަންމާއަށް ފޮނުވާލައިގެން ނުވާނެ ކަމަށް އދގެ އިންސާނީ ހައްގުތަކާ ބެހޭ ކޮމިޝަނަރު ޒައިދު ރާދު އަލް ހުސައިން ވިދާޅުވެއްޖެއެވެ.\nއދގެ އިންސާނީ ހައްގުތަކާ ބެހޭ ކޮމިޝަނަރު ޒައިދު ރާދު އަލް ހުސައިން އެހެން ވިދާޅުވީ ޖެނީވާގައި ހުންނަ އދގެ އިންސާނީ ހައްގުތަކާ ބެހޭ ކައުންސިލުގެ ބައްދަލުވުމެއްގައި އިއްޔެ ވާހަކަ ދައްކަވަމުންނެވެ.\nޒައިދު ވަނީ މިޔަންމާގެ އަސްކަރިއްޔާއާއި އެހެން ބައެއް ގުރޫޕުތަކުން ރޮހިންޔާ މީހުންނާ މެދު ލާއިންސާނީ ޖަރިމާތައް ހިންގި ކަމަށް ތަކުރާރުކޮށް ވިދާޅުވެފައެވެ. އޭގެތެރޭގައި އެމީހުންގެ އަންހެނުންގެ އިއްފަތްތެރިކަން ފޭރުނު ކަމަށާއި ބަޑި ޖަހައިގެންނާއި ތަޅައިގެން އަދި ތޫނު އެއްޗެހި ބޭނުންކޮށްގެން މިޔަންމާ މީހުން މެރި ކަމަށާއި އެމީހުންގެ ގެދޮރާއި ތަންތަނުގައި ހުޅުޖަހާ އެންދި ކަމަށް ޒައިދު ވިދާޅުވެފައިވެއެވެ.\nޒައިދުގެ އެ ތުހުމަތުތައްް މިޔަންމާގެ މަންދޫބު ވަނީ ދޮގު ކުރައްވާފައެވެ. އަދި ރޮހިންޔާ މީހުން ސަލާމަތްތެރިކަމާ ރައްކާތެރިކަމާއެކު އެނބުރި މިޔަންމާއަށް ދިއުމަށް ފަހި ކުރުމުގެ މަސައްކަތް ބަންގުލަދޭޝާ އެކު ކުރަމުންދާ ކަމަށް މަންދޫބުވަނީ ވިދާޅުވެފައެވެ.\nހުސޭނާ. އީސްޓް ޓީމޯރގައި ތިބީ ކްރިސްޓިއަނުންނެވެ. ދުނިޔޭގައި މިވަގުތު އެންމެ ކަމެއްނެތީ އިސްލާމުންގެއެވެ. މައްސަލައަކީ ދީނުގައިވާގޮތަށް މީސްތަކުން ނޫޅުމެވެ. ވީމާ އީސްޓްޓީމޯރގައި ކްރިސްޓިއަނުންނަށް ވަކި ދައުލަތެއް ގާއިމްކޮށްދިނަސް އަދު ރޮހިންގާ މުސްލިމުންނަށް ވަކި ދައުލަތެއް ގާއިމްކުރުމަށް ކްރިސްޓިއަން ގައުމުތަކުން ނޫޅޭނެއެވެ. އަނެއްކާ މުސްލިމްގައުމުތަށްވެސް އެއުޅެނީ ކްރިސްޓިއަނުން ކުރާކަންކަން ރީތިވެ އެވެރިންނަށް ތަބާވެ އެހެންކަމުން މުސްލިމު ގައުމުތަކުންވެސް މިޔަންމާގައި މުސްލިމުންނަށް ވަކި ދައުލަތެއް ގާއިމްކުރާކަށެއް ނޭދޭނެ.\nރޮހިންގިޔާ މީހުނަށް އީސްޓް ތީމޯރ ގައި އަމިއްލަ ވެރިކަމެއް ޤާއިމް ކޮށްދިން ގޮތަށް ވަކި ވެރިކަމެއް ޤާއިމް ކޮށްދީ ސަކާމާތީ ގެރެންޓީއެއް ހޯދާދޭން ފެނޭ.


Nafrathaai hiyaanaathuge vaahakathakaa eku,3member'unge medhugai hoonu zuvaabeh! | Jazeera\tބޮޑެތި ތުހުމަތުތަކާއެކު،3މެމްބަރުންގެ މެދުގައި ހޫނު ޒުވާބެއް! - Jazeera\nނަފްރަތާއި ޚިޔާނާތުގެ ވާހަކަތަކާއިއެކު,3މެމްބަރުންގެ މެދުގައި ހޫނު ޒުވާބެއް!\nޖަވިޔަނި June 21, 2021 619 views0\nދީނީ ގޮތުން ނަފްރަތު އުފެއްދުމާއި ގުޅޭގޮތުން ދެކެވުނު ވާހަކަތަކެއްގައި ތިން މެމްބަރެއްގެ މެދުގައި ބަހުގެ ހޫނު ހަމަލާތަކެއް ބަދަލުކޮށްފިއެވެ.\nމަޖިލީހުގެ ޖަލްސާ ހޫނުވެ، ބޮޑު ބަހުސެއް ފެށިގެން ދިޔައީ މަރަދޫ ދާއިރާގެ މެމްބަރު އިބްރާހިމް ޝަރީފާއި، އުނގޫފާރު ދާއިރާގެ މެމްބަރު މުހައްމަދު ވަހީދު (ވައްޑެ)ގެ އިތުރުން މާފަންނު އުތުރު ދާއިރާގެ މެމްބަރު އިމްތިޔާޒް ފަހުމީ (އިންތި)ގެ މެދުގައެވެ. އެއީ ރައްޔިތުންގެ މަޖިލީހުގެ އިމްތިޔާޒް ތަކާއި ބާރުތަކުގެ ގާނޫނަށް އިސްލާހު ގެނައުމަށް ހުށައެޅުނު ބިލުގެ ކޮމިޓީ ރިޕޯޓަށް ކުރެވުނު ބަހުސްގެ ތެރެއިންނެވެ.\nބަހުސް ހޫނުވެގެންދިޔައީ މަރަދޫ ދާއިރާގެ މެމްބަރު ޝަރީފް ދެއްކެވި ވާހަކަތަކާއެކުގައެވެ. އެގޮތުން ޝަރީފްގެ ވާހަކައިގައި ވައްޑެއަށް ދީނާއި ގުޅުވައިގެން ނަފްރަތު އުފެއްދޭފަދަ މޭރުމަކުން ވާހަކަދެއްކެވި ކަމުގެ ތުހުމަތު ކުރެއްވުމުންނެވެ.\nމަރަދޫ ދާއިރާގެ މެމްބަރު އިބްރާހިމް ޝަރީފް-- ފޮޓޯ: މަޖިލިސް\n"އަޅުގަނޑު ވަރަށް ކަންބޮޑުވޭ އުނގޫފާރު ދާއިރާގެ މެމްބަރުމި ވާހަކަ ދައްކަވާތީވެ. އިސްލާމްދީނަކީ ބޮން ގޮއްވާ ދީނޭ، ލޭ ހުއްދަކުރާ ދީނޭ، އިސްލާމުންނަކީ މީހުން މަރާ ބައެކޭ، މި އިބާރާތް ދޭހަވާ ގޮތަށް ވާހަކަދެއްކަވާ ކަމީ ހިތާމަވެރިކަމެއް" ބަހުސްގައި ވާހަކަ ދައްކަވަމުން މެމްބަރު ޝަރީފް ވިދާޅުވިއެވެ.\nމިހެން ވިދާޅުވުމާއި އެކު ވަހީދު ވަނީ ނިޒާމީ މައްސަލައެއް ނަންގަވާފައެވެ. އޭނާ ވިދާޅުވީ ޝަރީފް އޭނާގެ ބޮލުގައި އެޅުއްވީ ދޮގު އިލްޒާމެއް ކަމަށާއި އެފަދަ އެއްވެސް ވާހަކައެއް ދައްކަވާފައިނުވާނެ ކަމަށެވެ.\n"އަޅުގަނޑު އިސްލާމްދީނަށް ނިސްބަތްކޮށް އެއްވެސް ވާހަކައެއް ނުދަންނަވަން. ކަނޑައެޅިގެން އަޅުގަނޑަށް ހަމަލާދޭން ހިތްވަރުދޭގޮތަށް މަރަދޫ ދާއިރާގެ އިއްޒަތްތެރި މެމްބަރު އެ ވާހަކަދައްކަވަނީ" ނިޒާމީ މައްސަލަ ނަންގަވައި ވައްޑެ ވިދާޅުވިއެވެ.\nވައްޑެ ދެއްކެވި ވާހަކައިގައި ފާހަގަކުރެއްވީ ލޭ ހުއްދަކޮށް، މީހުން ކާފަރުކޮށް އަދި ދަރިން ޖިހާދަށް ފޮނުވުމަކީ އިސްލާމްދީނުގައި މަނާކުރައްވާފައިވާ ކަމެއް ކަމަށާއި މިފަދަ ކަންކަން ކުރުމަށް ބަޔަކު ހިތްވަރު ދިނުމުގެ ނަތީޖާއެއްގެ ގޮތުން އެތައް ބައެއްގެ ފުރާނަ ނުރައްކަލެއްގެ ތެރެއަށް ވެއްޓި، އެތައް ބައެއްގެ ފުރާނަ ގޮސްފައިވާ ކަމަށެވެ. އޭނާ ވިދާޅުވީ ލޭ ހުއްދަކުރަން ގޮވުމަކީ ޚިޔާލު ފާޅުކުރުމެއް ނޫން ކަމަށެވެ.\nވަހީދަށް ފަހު ނިޒާމީ މައްސަލައެއް ނަންގަވާ ވާހަކަދައްކަވަމުން މާފަންނު އުތުރު ދާއިރާގެ މެމްބަރު އިމްތިޔާޒް ފަހުމީ (އިންތި) ވިދާޅުވީ ވަހީދު ނުދައްކަވާ ވާހަކައެއް އޭނާ ދެއްކެވި ކަމަށް ޝަރީފް ވިދާޅުވުމުން ކަންބޮޑުވެވަޑައިގަންނަވާ ކަމަށެވެ. އަދި ޝަރީފްގެ ވާހަކަތަކަކީ ވަހީދުގެ ފުރާނަ ނުރައްކަލެއްގެ ތެރެއަށް ވައްޓާލުމުގެ ނިޔަތުގައި ދެއްކެވި ވާހަކަތަކެއް ކަމުގެ ތުހުމަތު ކުރެވޭނެ ޖާގަ އެބައޮތް ކަމަށެވެ. އަދި ލޭ ހުއްދަ ކުރަން ހިތްވަރު ލިބޭ ގޮތަށް މަޖިލީހުގައި ވާހަކަ ނުދެއްކެވޭނެ ކަމަށެވެ.\nއުނގޫފާރު ދާއިރާގެ މެންބަރު މުހައްމަދު ވަހީދު\nރިޔާސަތުގައި އިންނެވި ވިލުފުށީ ދާއިރާގެ މެމްބަރު ހަސަން އަފީފް ވަނީ ބިލަށް ބަހުސް ކުރެވެމުންދާއިރު ދީނަށް ނަފްރަތުވާ މޭރުމަކުން އެހެން މެމްބަރުން ވާހަކަދެއްކެވި ކަމަށް ވިދާޅުނުވުމަށް އިލްތިމާސްކުރައްވާފައެވެ. އެއަށްފަހު އޭނާ ވަނީ ޝަރީފަށް އޭނާގެ ވާހަކަކުރިއަށް ގެންދިއުމަށް ފުރުސަތު ދެއްވާފައެވެ.\nޝަރީފް ދެން ދެއްކެވި ވާހަކައިގައި ތުހުމަތުކުރެއްވީ އިންތިއާއި ވައްޑެ ގެއްދަވަނީ ދީނަށް ނަފްރަތު އުފެދޭ މޭރުމަކުން ވާހަކަދައްކަވާ ކަމަށެވެ. ޝަރީފްގެ ވާހަކަ މެދުކަނޑާލެއްވުމަށްފަހު ރިޔާސަތުން ވިދާޅުވީ މިހާތަނަށް އިސްލާމްދީނަށް ފުރައްސާރަކޮށް، އެއްވެސް މެމްބަރަކު ވާހަކަދައްކަވާފައިނުވާ ކަމަށާއި އެހެން ފަހުމުވާ ގޮތަށް ވާހަކަ ކުރިއަށް ނުގެންދިއުމަށެވެ.\nދެވަނަ ފަހަރަށް ނިޒާމީ ނުކުތާ ނަންގަވާ ވައްޑެ ވަނީ ނުސީދާ ގޮތަކަށް ޝަރީފްގެ ޚިޔާނާތުގެ ވާހަކަ ނަންގަވާފައެވެ. އޭނާ ވިދާޅުވީ އިސްލާމްދީނަށް ލޯބި ކުރައްވާ މީހަކު ރިޝްވަތުގައި ނުޖެހޭނެ ކަމަށެވެ. ވައްޑޭ އިޝާރާތް ކުރެއްވީ އެމްއެމްޕީއާރުސީ ޚިޔާނާތުގައި ޖެހުނު ކަމުގެ ތުހުމަތު ކުރެވޭ މީހުންގެ ލިސްޓަށެވެ. މި ލިސްޓުގައި ޝަރީފްގެ ނަން ހިމެނެއެވެ.\nވައްޑެއަށް ފަހު އަނެއްކާވެސް ނިޒާމީ ނުކުތާއެއް ނަންގަވާ އިންތި ވަނީ އެ ދެ މެމްބަރުން އިސްލާމްދީނަށް ނަފްރަތު އުފެދޭ ގޮތަކަށް ވާހަކަދެއްކެވި ކަމަށް ޝަރީފް ދެއްކެވި ވާހަކައަކީ އިތުރުފުޅެއް ކަން ތަކުރާރުކުރައްވާފައެވެ. އެހެން ވިދާޅުވާން ޖެހޭ ސަބަބު ވެސް ހާމަކުރެއްވުމަށް ގޮވާލެއްވާ އެނާ ވަނީ އެގޮތަށް ވާހަކަދައްކަވަނީ 241 ކޮމިޓީން ހާމަކުރި އެމްއެމްޕީއާރުސީ ޚިޔާނާތުގެ ލިސްޓުގެ ސަބަބުން އޮތް ޒާތީ މައްސަލައެއްގެ ސަބަބުންތޯ ސުވާލުކުރައްވާފައެވެ.\nޖުޑިޝަރީ ކޮމިޓީގެ މުގައްރިރު، އަދި މާފަންނު އުތުރު ދާއިރާގެ މެމްބަރު އިމްތިޔާޒް ފަހުމީ (އިންތި)\n"އަޅުގަނޑުމެން އިހައް ދުވަހު ރައްޔިތުންގެ މަޖިލީހުން އެމްއެމްޕީއާރުސީގެ ރިޕޯޓު، ދައުލަތުގެ މުއައްސަސާތަކުގެ ތަހުގީގު ހިންގަމުންދާ ރިޕޯޓެއް އާއްމުކުރީމަ އޮތް ނަފްރަތުތޯ؟ މިލިއަން މިލިއަން ރުފިޔާ އިން ޚިޔާނާތްތެރިވީ އެމްއެމްޕީއާރުސީގެ އެ ތުހުމަތު އެޅިފައިވާ" ނިޒާމީ މައްސަލައެއް ނަންގަވައި އިންތި ވިދާޅުވިއެވެ.\nއިންތިގެ ނިޒާމީ މައްސަލައަށް ފަހު ރިޔާސަތުން ވަނީ މަޖިލީހުގެ ނިޒާމު ގެއްލޭ ގޮތަށް މެމްބަރުން ވާހަކަ ނުދެއްކެވުމަށް އިންތިމާސްކުރައްވާފައެވެ. އެއަށް ދަހު އޭނާ ވަނީ ދެވަނަ ފަހަރަށް ޝަރީފަށް ވާހަކަ ކުރިއަށް ގެންދިއުމަށް ފުރުސަތު ދެއްވާފައެވެ.\nޝަރީފްގެ ވާހަކަ ފެއްޓެވީ ވެސް އިންތިއަށް ބަހުގެ ހަމަލާތަކެއް ފޮނުއްވަމުންނެވެ. އެގޮތުން އޭނާ ވިދާޅުވީ ޚިޔާނާތުގެ ލިސްޓު ހާމަކުރީ ވަކި ބައެއްގެ ބޮލުގައި ބޮޑެތި ތުހުމަތުތަކެއް އެޅުވުމުގެ ގޮތުން ކަމަށެވެ.\nމި މެމްބަރުންގެ މެދުގައި އުފެދުނު ޒުވާބުގައި ނިޒާމީ މައްސަލައަކަށް ފަހު މައްސަލައެއް ނަންގަވާ ވާހަކަދައްކަވާފައިވެއެވެ.\nމެމްބަރު މުހައްމަދު ވަހީދު، އުނގޫފާރު ދާއިރާ\nބޮޑެތި ތުހުމަތުތަކާއެކު،3މެމްބަރުންގެ މެދުގައި ހޫނު ޒުވާބެއް!


ރިޕޯޓް / ހުސެއިން ސަލާހުއްދީން\n21 ފެބުރުއަރީ 2020 - 09:22\nތައުލީމް ތާރީހް ހުސެއިން ސަލާހުއްދީން\n40 ކޮމެންޓް, 80 ރިއެކްޝަންސް\nމޮޅު މަޒުމޫނެއް. ލިޔުންތެރިޔާ އަށް އައްސަރިބަހާއި ސާބަސް ޙައްޤު. ދިވެހި އަދަބިއްޔާތުގެ ގުލްޝަން މަރު ނުވެ، ދިރިދިރި އޮތް ކަމުގެ އަލިގަދަ ހެއްކެއް. އަދި ދިވެހި ފަށުވި ނޫސްވެރިކަން ކިލަނބުވެ، އަނަރޫފަވެފައިވާ ދުވަސްވަރެއްގައި، ކިޔުންތެރިން، އަދި ޚާއްޞަކޮށް ދިވެހި ބަހާއި، ދިވެހި ތާރީޚުގެ ބަހާތަކަށް ލޯބިކޮށް ޤަދަރުކުރާ ދިވެހިންގެ ހިތްތަކަށް އާރޯކަން ގެނުވައިދިން ލިޔުމެއް. ދިވެހި މީޑިޔާއިން އަގުވަޒަންކުރަންވީ މިފަދަ ނޫސްވެރިންގެ މަސައްކަތް.\nމުޅި ގައުމުގަ އިމާރާތެއް ފާލަމެއް ސްކޫލެއް އެޅިޔަސް ދަރުމަވަންތަ. ހީވަނީ ދެން ނެތޭ އެއްވެސް ހިދުމަތްތެރިއެއް. ދަރުމަވަންތަ ހޮސްޕިޓަލާ ދަރުމަވަންތަ ސްކޫލާއި، ދަރުމަވަންތަ މިސްކިތާ، އިއްޒުންދީން ފާލަމާ އިއްޒުންދީން ސްކޫލާ މިހެން ގޮސް އަބަދު އެއްބަޔަކަށް\nވަރަށް ރަނގަޅު މަޢުލޫމާތު ތަކެއް. ލިޔުންތެރިޔާ ފާޅުކުރައްވާފައިވާ ޚިޔާލަކީ ހަމަ ވަރަށް ބޭނުންވާކަމެއް. މިފަދަ އަގުހުރި މުދައްރިސުންގެ މިންނެއް މަސައްކަތް ހަނދާންކުރަންޖެހޭ. އެފަދަ ޝަހުސިއްޔަތަކަށް ވާން ބޭނުންވާ ދަރިންތަކެއް އުފެދޭނީ އެފަދަ ބޭފުޅުންގެ ވާހަކަތައް ދަރިވަރުންނަށް ދަސްކޮށްދެވިގެން.\nކޮމެންޓުތަކަށް ނަޒަރު ހިންގާލާއިރު ދަރަވަންދޫގޭ ހުސެއިން ދީދީގެ ނަންފުޅު ލިޔެފައިވާ ބޯޑެއް އިސްކޫލުގަ ހަރުކޮށްލުމުން ހުސެއިން ދީދީގެ އިލްމު ހާސިލްވީ.\nމާލޭގައި ޢަލަށް ހުޅުވާ ބޮޑު ސުކޫލަށް ޞަލާޙުއްދީންގެ ނަމުން ނަންކިޔަން އަދުގެ ރައީސުލް ޖުމްހޫރިއްޔާ އިބްރާހީމް މުޙައްމަދު ޞާލިޙު ވަނީ 2019 ގައި ނިންމަވާފައި. އެކަން ވަނީ ތަޢުލީމީ ވަޒީރު ހާމަކުރައްވާފައި. ޞަލާޙުއްދީންގެ ޢިލްމީ ޚިދުމަތުގެ އަގު ވަޒަން ކުރައްވަން އަދުގެ ސަރުކާރުން ނިންމެވި ވަރަށް ރަނގަޅު ނިންމުމެއް އެއީ.\nބޮޑުތަކުރުފާނު ވާހަކައަކީ ވެސް ގައުމީޚިދުމަތެއް ދިވެހި އަދަބިއްޔާތޫގައި އިންދި ޔާގޫތެއް\nކޮލިޓީ ލިޔުމެކެވެ. ދިވެހިތާރީޚުގައި ގަސްތުގައި އޮޅުވާލާފައި އެބަހުއްޓެވެ. މިކަންކަން އިސްލާހު ކުރަންޖެހެއެވެ.\nރާއްޖޭގެ އެންމެ ދުވަސްވީ ސްކޫލު (ރަސްމީ ތަޢުލީމުދޭ ސްކޫލް) ކަމަށްވާ މަޖީދިއްޔާއަށް ކުރިން ޞަލާޙިއްޔާއޭ ކިޔުނު. ޞަލާޙުއްދީނަކީ އެ ސްކޫލުގެ އެންމެ ފުރަތަމަ ނާޒިރު. މިހާރު އާ ސްކޫލަށް ޞަލާޙުއްދީނުގެ ނަމުން ނަން ކިޔުމަށް ރައީސް އިބްރާހީމް މުޙައްމަދު ޞާލިޙު ފާސްކުރެއްވި ކަމީ ޤައުމީ ޚިދުމަތްތެރިންގެ އަގު ވަޒަންކުރާކަމުގެ ހެއްކެއް.\nއެތައް ދުވަހެއްވެއްޖެ ހުޅުމާލޭގަ އަޅާ އާސުކޫލަށް ސަލާހުއްދީން ސްކޫލު ކިޔަން މި ސަރުކާރުން ނިއްމިފަހުން. އެކަން އެނގި ގެން ލިޔުނު އާރޓިކަލްއެއްދޯމީ؟


‘ކްލައިމެޓް ފައިނޭންސް މޮބިލައިޒޭޝަން އެންޑް އެކްސެސް ސްޓްރެޓެޖީ ވަރކްޝޮޕް ފޯރ ދަ އައިލެންޑެ ސްޓޭޓްސް އިން ދަ އިންޑިއަން އޯޝަން’ ފަށައިފި – މިނިސްޓްރީ އޮފް އެންވަޔަރަންމަންޓް، ކްލައިމެޓް ޗޭންޖް އެންޑް ޓެކްނޮލޮޖީ ‘ކްލައިމެޓް ފައިނޭންސް މޮބިލައިޒޭޝަން އެންޑް އެކްސެސް ސްޓްރެޓެޖީ ވަރކްޝޮޕް ފޯރ ދަ އައިލެންޑެ ސްޓޭޓްސް އިން ދަ އިންޑިއަން އޯޝަން’ ފަށައިފި – މިނިސްޓްރީ އޮފް އެންވަޔަރަންމަންޓް، ކްލައިމެޓް ޗޭންޖް އެންޑް ޓެކްނޮލޮޖީ\n5 މާޗް 2020 ކްލައިމެޓް ޗޭންޖް ޙިއްސާކުރެއްވުމަށް\n‘ކްލައިމެޓް ފައިނޭންސް މޮބިލައިޒޭޝަން އެންޑް އެކްސެސް ސްޓްރެޓެޖީ ވަރކްޝޮޕް ފޯރ ދަ އައިލެންޑެ ސްޓޭޓްސް އިން ދަ އިންޑިއަން އޯޝަން’ މިއަދު ފަށައިފިއެވެ. މި މަހުގެ 04 އިން 05 އަށް ކުރިއަށްގެންދާ މި ވަރކްޝޮޕް ފައްޓަވައިދެއްވީ މިނިސްޓަރ އޮފް އެންވަޔަރަންމަންޓް ޑރ. ހުސެއިން ރަޝީދު ހަސަނެވެ. އިންޑިއާ ކަނޑުގެ ޖަޒީރާ ޤައުމުތަކުން މޫސުމަށް އަންނަ ބަދަލުތަކާއި ގުޅިގެން އަޅަންޖެހޭ ފިޔަވަޅުތައް އެޅުމަށް މާލީ ގޮތުންނާއި، ޓެކްނޮލޮޖީގެ ދާއިރާއިންނާއި، އިންސާނީ އަދި އެހެނިހެން ވަސީލަތްތައް ބޭނުންވާނެ މިންވަރު ދެނެގަތުމަށްޓަކައި ދިރާސާއެއް ކުރުމަށް މިނިސްޓްރީ އޮފް އެންވަޔަރަންމަންޓާއި އ.ދ. ގެ މޫސުމަށް އަންނަ ބަދަލުތަކާއި ބެހޭ މުއާހަދާ ޔުނައިޓެޑް ނޭޝަންސް ފްރޭމްވަރކް ކޮންވެންޝަން އޮން ކްލައިމެޓް ޗޭންޖް (ޔޫ.އެން.އެފް.ސީ.ސީ.ސީ) ސެކެޓޭރިއެޓް އާއި ގުޅިގެން މަޝްރޫޢެއް ހިންގުމަށް ވަނީ ހަމަޖެހިފައެވެ. މިއީ މި މަޝްރޫޢުގެ ދަށުން ހިންގޭ މަސައްކަތު ބައްދަލުވުމެކެވެ. މި މަސައްކަތު ބައްދަލުވުމަކީ ދިވެހިރާއްޖެއިން ބައިވެރިވެފައިވާ މޫސުމަށް އަންނަ ބަދަލުތަކާއި ބެހޭ މުއާހަދާ، ޔުނައިޓެޑް ނޭޝަންސް ފްރޭމްވަރކް ކޮންވެންޝަން އޮން ކްލައިމެޓް ޗޭންޖް އާއި ދިވެހިރާއްޖެ އާއި ގުޅިގެން ބޭއްވޭ ބައްދަލުވުމެކެވެ.\nމި މަސައްކަތު ބައްދަލުވުމުގެ މައިގަނޑު މަޤްސަދަކީ މިހާރު ތައްޔާރުކުރެވިފައިވާ ‘އިންޑިއަން އޯޝަންސް ކްލައިމެޓް ފައިނޭންސް މޮބިލައިޒޭޝަން އެންޑް އެކްސެސް ސްޓްރެޓެޖީ’ ގެ ދެލިކޮޕީ ފާސްކޮށް، މިސްޓްރެޓްޖީ ތަންފީޒުކުރާނެ ޕްލޭނެއް އެލުލަވާލުމެވެ. މި ބައްދަލުވުމުގައި އިންޑިއާ ކަނޑުގެ ޖަޒީރާ ޤައުމަތަކުގެ ތެރެއިން5ޤައުމަކުން ބައިވެރިވެއެވެ. އެގޮތުން މި ބައްދަލުވުމުގައި ބައިވެރިވާ ޤައުމުތަކުގެ ތެރޭގައި ދިވެހިރާއްޖެ، މޮރިޝަސް، ސީޝެލްސް، ސްރީލަންކާ އަދި ކޮމޮރަސް ހިމެނެއެވެ.\nމި ރަސްމިއްޔާތުގައި ވާހަކަފުޅު ދައްކަވަމުން މިނިސްޓަރ ޑރ. ހުސެއިން ރަޝީދު ހަސަން ވިދާޅުވީ މޫސުމަށް އަންނަ ބަދަލުތަކަށް ފިޔަވަޅު އެޅުމަށް މިހާރު ރާއްޖޭގައި ހިންގާ މަޝްރޫޢުތަކުގެ ގާތްގަނޑަކަށް 35% ޚަރަދުކުރަނީ ދައުލަތުންކަމަށެވެ. މި ރަސްމިއްޔާތުގައި ވާހަކަފުޅުދައްކަވަމުން މިނިސްޓަރ އޮފް ސްޓޭޓް ފޮރ އެންވަޔަރަންމަންޓް ޑރ. އަބްދުﷲ ނަސީރު ވިދާޅުވީ މޫސުމަށް އަންނަ ބަދަލުތަކުގެ ސަބަބުން ލިބޭ ގެއްލުންތަކުގެ ތެރެއިން ރަށްގިރުމުގެ މައްސަލަ ވަރަށް ގިނަ ރަށްތަކަށް ދިމާވަމުންދާކަމަށާއި އެހެންނަމަވެސް ރާއްޖޭގެ ހުރިހާ ރަށެއް މި ނުރައްކަލުން ސަލާމަތްކުރުމަކީ އެކަމަށް ވަރަށް ބޮޑު ހޭދައެއް ކުރަންޖެހިފައިވާ ކަމެއް ކަމަށެވެ. އެހެންކަމުން މިކަމަށް ބޭރުގެ އެހީ ބޭނުންވާކަން ޑރ. ނަސީރު ފާހަގަކުރެއްވިއެވެ.\nމި މަސައްކަތު ބައްދަލުވުމަކީ މިނިސްޓްރީ އޮފް އެންވަޔަރަންމަންޓާއި ޔުނައިޓެޑް ނޭޝަންސް ފްރޭމްވަރކް ކޮންވެންޝަން އޮން ކްލައިމެޓް ޗޭންޖް (ޔޫއެންއެފްސީސީސީ) ގުޅިގެން ބޭއްވޭ މަސައްކަތު ބައްދަލުވުކެވެ.


އޭޕީސީސީގައި ރާއްޖޭން ބައިވެރިވާ ދަރިވަރުންނާ މިނިސްޓަރ ބައްދަލުކުރައްވައިފި\nޖަޕާނުގެ ފުކޯކާގައި އޮންނަ އޭޝިޔާ ޕެސިފިކް ޗިލްޑްރަންސް ކޮންވެންޝަން (އޭޕީސީސީ) ކަލްޗަރަލް އެކްސްޗޭންޖް ޕްރޮގްރާމްގައި ރާއްޖޭން ބައިވެރިވާ ދަރިވަރުންނާ އެޑިޔުކޭޝަން މިނިސްޓަރ ޑރ. އާއިޝަތު ޝިހާމް ބައްދަލުކުރައްވައިފި އެވެ.\nއެޑިޔުކޭޝަން މިނިސްޓްރީގައި މިއަދު ބޭއްވި ބައްދަލުކުރެއްވުމުގައި އޭޕީސީސީގައި ރާއްޖޭން ބައިވެރިވާ ދަރިވަރުންނާއި އަދި އެކުދިންގެ ބެލެނިވެރިންނަށް މުޚާތަބްކުރައްވާ ވާހަކަދައްކަވަމުން މިނިސްޓަރ ވިދާޅުވީ މި ޕްރޮގްރާމްގެ މަގްސަދަކީ ދިރިއުޅުމުގެ ސަގާފަތާއި އާދަކާދަ ހިއްސާކުރުމަށް އެއްބަޔަކު އަނެއްބަޔަކަށް އިހުތިރާމްކުރުމާއި އަދި ސުލްހަމަސަލަސްކަން ގާއިމުކުރުމުގެ ރޫހު ދަރިވަރުންގެ ކިބާގައި އުފެއްދުން ކަމަށެވެ.\nއެހެންކަމުން މިނިސްޓަރ ވަނީ ދަރިވަރުންނަށް ސްކޫލް ދައުރުގައު ލިބޭ މިފަދަ ތަޖުރިބާތަކުގެ ބޭނުން އެންމެ ހެޔޮ ގޮތުގައި ހިފުމަށް އިލްތިމާސްކުރައްވާފަ އެވެ.\nއޭޕީސީސީ ޕްރޮގްރާމްގައި ބައިވެރިވުމަށް ރާއްޖޭން ދަރިވަރުން ހޮވާފައިވަނީ މާލޭ ސްކޫލްތަކުގެ ތެރެއިން ތިން ދަރިވަރަކާއި އަތޮޅުތެރޭގެ ސްކޫލްތަކުން ތިން ދަރިވަރެކެވެ.\nމިއަހަރު މި ޕްރޮގްރާމްގައި ބައިވެރިވަނީ މާލޭ ސްކޫލްތަކުގެ ތެރެއިން ރެހެންދި ސްކޫލްގެ ދަރިވަރަކާއި، ދަރުމަވަންތަ ސްކޫލްގެ ދަރިވަރަކާއި އަދި ހިރިޔާ ސްކޫލްގެ ދަރިވަރެކެވެ.\nއަތޮޅު ތެރެއިން މިއަހަރުގެ ޕްރޮގްރާމްގައި ބައިވެރިވަނީ ހއ. ކެލާ މަދަރުސަތުލް ޝައިޚް އިބްރާހިމްގެ ދަރިވަރަކާއި، އދ. ފެންފުށި ސްކޫލްގެ ދަރިވަރަކާއި އަދި ލ. އިހައްދޫ ސްކޫލްގެ ދަރިވަރެކެވެ.\nމީގެ އިތުރުން މި ޓީމްގައި މިނިސްޓްރީގެ ފަރާތުން ބައިވެރިވާ އޮފިޝަލަކާއި ކުރިން މި ޕްރޮގްރާމްގައި ބައިވެރިވި ދަރިވަރެއްގެ ގޮތުން ސެންޓަރ ފޯ ހަޔާ އެޑިއުކޭޝަން (ސީއެޗްއެސްސީ)ގެ ދަރިވަރެއް ބައިވެރިވެފައިވެއެވެ.\nމި ޕްރޮގްރާމަށް އަތޮޅުތެރެއިން ހޮވިފައިވާ ދަރިވަރުން ޖަޕާނަށް ފުރުމަށް މާލެ އައިސް މާލޭގައި ހޭދަވާ މުއްދަތުގައި އެ ދަރިވަރުންނަަށް މާލޭގެ ސްކޫލަތަކަށް ކިޔަވަންދިއުމުގެ އިންތިޒާމް ހަމަޖައްސައިދީފައިވާ އިރު، ޖަޕާނަށް ފުރުމުގެ ކުރިން ދަރިވަރުންނަށް ވަނީ ޖަޕާން ބަސް ދަސްކޮށްދިނުމުގެ ޕްރޮގްރާމްތައް ކުރިއަށް ގެންގޮސްފަ އެވެ.\nއަދި ދަތުރުގައި ބައިވެރިވާ ދަރިވަރުންނާ އޮފިޝަލުންނަށް އަމާޒުކޮށްގެން ވަނީ ދެ ދުވަހުގެ ޓްރެއިނިންގ ކޭމްޕް އެއް ކުރިއަށް ގެންގޮސްފަ އެވެ.\nއަށާވިސް ވަނަ އޭޕީސީސީ ޕްރޮގްރާމްގައި ރާއްޖޭން ބައިވެރިވާ ދަރިވަރުންގެ ޓީމް އަންނަ ހޮނިހިރު ދުވަހު ޖަޕާނަށް ފުރަން ހަމަޖެހިފައިވާ އިރު ދަރިވަރުން ޖަޕާނުގެ ޕުކޯކާގައި ދެ ހަފްތާ ހޭދަކުރާނެ އެވެ.\nޖަޕާނަށް ދިއުމަށްފަހު ފުރަތަމަ ހަފްތާ ދަރިވަރުންނާއި އޮފިޝަލުން ހޭދަކުރާނީ ކޭމްޕް ސައިޓްގައެވެ. އަދި ދެވަނަ ހަފްތާ ދަރިވަރުން ހޭދަކުރާނީ ފުކޯކާގެ އާއިލާއެއްގެ ކައިރީގަ އެވެ.\nމި ޕްރޮގްރާމްގައި ދަރިވަރުން ފުކޯކާގެ ތަފާތު ތަންތަން ބަލާލުމަށް ޒިޔާރަތްކޮށް އަދި ސްކޫލްތަކަށް ޒިޔާރަތްކުރާނެއެވެ. އަދި ލީޑަރޝިޕްގެ އެކި ކަހަލަ ސިފަތައް ކުދިންނަށް ދަސްކޮށްދިނުމުގެ ވޯކްޝޮޕްތައް ބޭއްވުމުގެ އިތުރުން، އެކި ޤައުމުތަކުގެ ސަގާފަތާއި އާދަކާދަ ދައްކައިދިނުމުގެ އައިޓަމްތައް ހުށައެޅުން އޮންނާނެއެވެ.\nމިއަހަރުގެ ޕްރޮގްރާމްގައި އޭޝިއަން-ޕެސިފިކް ސަރަޙައްދުގެ 40 ޤައުމަކުން ދަރިވަރުން ބައިވެރިވެރިވެއެވެ.\nޕްރޮގްރާމް ނިންމާލުމަށްފަހު ދަރިވަރުން އެނބުރި ރާއްޖެ އަންނާނީ މި މަހުގެ 23 ވަނަ ދުވަހުއެވެ.\nރާއްޖޭގެ ސްކޫލްތަކުގައި ކިޔަވާ ދަރިވަރުންނަށް އޭޕީސީސީ އިންވިޓޭޝަން ޕްރޮޖެކްޓްގެ ދަށުން ޖަޕާނަށް ދިއުމަށް އެންމެ ފުރަތަމަ ފުރުސަތު ލިބިފައިވަނީ 1990 ވަނަ އަހަރު އެވެ. އޭގެ ފަހުން މިހާތަނަށް ރާއްޖޭގެ އެކި ސްކޫލްތަކުން 200 އަށް ވުރެ ގިނަ ދަރިވަރުން ވަނީ މި ޕްރޮގްރާމްގައި ބައިވެރިވެފަ އެވެ.


Income Tax Ge Gothugai Mi Aharuge Mihaathanah 1.1 Billion Rufiyaa - Vaguthu\n11 މަސް ކުރިން ( ޖޫން 13, 2020 )\nއިންކަމް ޓެކުހުގެ ގޮތުގައި މިއަހަރުގެ މިހާތަނަށް ދައުލަތަށް 1.1 ބިލިއަން ރުފިޔާ ލިބިފައިވާ ކަމަށް ދައުލަތުގެ ޓެކްސް އިދާރާއިން ހާމަކޮށްފިއެވެ.\nދައުލަތުގެ ޓެކްސް އިދާރާ އިންލެންޑު ރެވެނިއު އޮތޯރިޓީ (މީރާ) އިން އާއްމުކޮށްފައިވާ ތަފާސް ހިސާބުތައް ދައްކާ ގޮތުގައި މިއަހަރުގެ މިހާތަނަށް އައިއިރު އިންކަމް ޓެކުހުގެ ގޮތުގައި ލިބިފައިވާ އަދަދު މިދިޔަ އަހަރަށްވުރެ މަދު ކަމަށެވެ. ސަބަބެއް ކަމަށް ބެލެވެނީ ކޮވިޑް-19 ގެ ސަބަބުން ކަމަށް މީރާއިން ހާމަކުރެއެވެ. އެގޮތުން މިދިޔަ އަހަރަށްވުރެ 93 މިލިއަން މިއަހަރު މަދު ކަމަށް ތަފާސް ހިސާބުތަކުން ދައްކައެވެ.\nފަރުދުންގެ އާމްދަނީން މިދިޔަ މެއި މަހު ވަނީ 19.9 ބިލިއަން ރުފިޔާ ލިބިފައެވެ. މިއީ ފަރުދުންގެ އާމްދަނީން ޓެކްސް ނަގަން ފެށިފަހުން ލިބުނު ފުރަތަމަ އަދަދެވެ. އިންކަމް ޓެކްސްގެ ގޮތުގައި އެންމެ ބޮޑު އަދަދެއް ލިބިފައިވަނީ ވިޔަފާރި ފައިދާއިިންވެ. ވިޔަފާރި ފައިދާއިން 927 މިލިއަން ރުފިޔާ ލިބިފައިވެއެވެ.\nތަފާސްހިސާބުތަކަށް ބަލާއިރު، 206.28 މިލިއަން ރުފިޔާގެ ތެރެއިން ދައުލަތަށް ޑޮލަރުން ލިބިފައި ވަނީ 7.03 މިލިއަން ޑޮލަރެވެ. މިއީ މިދިޔަ އަހަރުގެ މި މުއްދަތަކާއި އަޅާބަލާއިރު، 81.0 އިންސައްތައިގެ ދަށްވުމެކެވެ.\nމީގެ އިތުރުން، އިންކަމް ޓެކްސްގެ ގޮތުގައި މީރާއަށް 19.9 މިލިއަން ރުފިޔާ ލިބިފައިވެއެވެ. އެއީ އިންސައްތައިގެ ގޮތުން ބަލާނަމ ަ9.7 އިންސައްތައެވެ. އަދި އެއާޕޯޓް ޑިވެލޮޕްމެންޓްފީގެ ގޮތުގައި 16.8 މިލިއަން ރުފިޔާ ލިބިފައި ވެއެވެ. އިންސައްތައިގެ ގޮތުން ބަލާނަމަ އެއީ 8.2 އިންސައްތައެވެ.\nއަދި މިދިޔަ މަހު ޓޫރިޒަމް ލޭންޑް ޓެކްސްގެ ގޮތުގައި 11.9 މިލިއަން ރުފިޔާ ވަނީ ލިބިފައެވެ. އަދި ގްރީން ޓެކުހުގެ ގޮތުގައި ލިބިފައިވަނީ ހަތް މިލިއަން ރުފިޔާއެވެ. ޖޫރިމަނާގެ ފައިސާގެ ގޮތުގައި ލިބިފައި ވަނީ 1.9 މިލިއަން ރުފިޔާއެވެ.\nކޮވިޑް-19 އާ ހެދި ފަތުރުވެރިކަން ހުއްޓިފައި އޮތުމުން ދައުލަތަށް ދަނީ ބޮޑެތި ގެއްލުންތަކެއް ވަމުންނެވެ.\nޖޫން 13, 2020 14:34\nނޭވާހޮޅީގައި މީޓަރު ހަރުކޮށް އެއިންވެސް ޓެކްސް ނަގާ އޭރަށް ރަނގަޅުވާނެ.\nޖޫން 13, 2020 18:07\nތިއީ ވަކި ބައެއްގެ އަތުން ނަގާ ޓެކްސްއެއް! ޤާސިމްއަރުން ޓެކްސް ނެގުނުތަ؟ ޗަންޕާއަތުން ޓެކްސް ނެގުނުތަ؟ ޖާބިރު އަތުން ޓެކްސް ންގުނުތަ؟ އެލިއާ ޢަބްދުﷲ ޢާއިލާ އެކެއްގެ އަތުންވިޔަސް ޓެކްސް ނެގުނުނުތަ؟ ބުނާތީ އިވޭ އިންކަމް ޓެކްސް ނަގަންފެށުމުން މި މީސްމީހުން މިހާރު ރެޖިސްޓްރީކޮށްފައި އޮންނަނީ ފަގީރުންގެ ލިސްޓުގަޔޯ! މިފަހަރު ފިތުރު ޒަކާތްވެސް ލިބުނޯ! އެއީ ތެދެއްތަ؟


Maadhamaa Akee Reeko Moosa Ge Aa Film Screen Gai Alhuvaa Dhuvas - Musthafa - Vaguthu\nމާދަމާއަކީ ރީކޯ މޫސަގެ އައު ފިލްމު ސްކްރީންގައި އަޅުވާ ދުވަސް – މުސްޠަފާ\nމުހައްމަދު މުސްތަފާ - ވަގުތު އިމޭޖެސް: އިބްރާހިމް ޝާބިލް\nމަދަމާއަކީ ރީކޯ މޫސަގެ އައު ފިލްމު ސްކްރީންގައި އަޅުވާ ދުވަސް ކަމަށް ރައްޔިތުންގެ މަޖިލީހުގެ ތިމަރަފުށީ ދާއިރާގެ ކުރީގެ މެންބަރު މުޙައްމަދު މުސްޠަފާ ވިދާޅުވެއްޖެއެވެ.\n"ރީކޯ މޫސަގެ އައު ފިލްމު ސްކްރީން ތަކުގައި އަޅުވާ ދުވަސް، މާދަމާ (28 އޮކްޓޯބަރ 2018، އާދީއްތަ)" މުސްޠަފާ ދާދި ދެންމެ ކުރެއްވި ޓްވީޓްގައި ވިދާޅުވެފައިވެއެވެ.\nމުސްޠަފާ މިހެން ވިދާޅުވެފައިވަނީ ރިޔާސީ އިންތިޚާބަށްފަހު ރާގު ބަދަލުވެފައިވާ ރައްޔިތުންގެ މަޖިލީހުގެ ނައިބު ރައީސް މޫސާ މަނިކުގެ ބެލުމުގެ ދަށުން މާދަމާ މަޖިލީހުގެ ޖަލްސާއެއް ބޭއްވުމަށް އެޖެންޑާކޮށް އެޖެންޑާ އާއްމު ކުރިތާ ކުޑަ ވަގުތުކޮޅެއްގެ ތެރޭގައެވެ.\nReekoa Moosa ge Au Film screen thaku ga alhuvaa dhuvas Maadhamaa Sunday 28/10/2018.\n— Mohamed Musthafa (@Thimarafushi) October 27, 2018\nމުސްޠަފާ މިހެން ވިދާޅުވިއިރު މާދަމާ ބޭއްވުމަށް ހަމަޖެހިފައިވާ މަޖިލީހުގެ ޖަލްސާގެ އެޖެންޑާގައި ރިޔާސަތުން ހުށަހަޅާ ހުށަހެޅުމެއްގެ ގޮތުގައި ރައީސުލްޖުމްހޫރިއްޔާ އާއި ރައީސުލްޖުމްހޫރިއްޔާގެ ނައިބު ހުވާކުރައްވާ މަޖިލީހުގެ ޖަލްސާ ބާއްވާނެ ތާރީޚުގެ މައްސަލަ މަޖިލީހަށް ހުށަހެޅުއްވުމަށް އެޖެންޑާ ކުރެވިފައިވެއެވެ.\nމާދަމާގެ މަޖިލީހުގެ އެޖެންޑާއަށް ބަލާއިރު، މިކަމުގެ އިތުރުން އެންޓި-ޑިފެކްޝަން ޤާނޫނު އަދި އަބުރު ރައްކާތެރި ކުރުމާއި ޚިޔާލުފާޅުކުރުމުގެ މިނިވަންކަމުގެ ޤާނޫނު އުވާލުމަށްވެސް ހުށަހަށާ ހުށަހެޅުންތައް މަޖިލީހަށް ހުށަހެޅުމާއި، އެ ބިލްތައް މަޖިލީހަށް ބަލައިގަތުމާމެދު މެންބަރުންގެ ވޯޓަށް އެހުމަށް ހަމަޖެހިފައިވެއެވެ.\nރައީސުލްޖުމްހޫރިއްޔާގެ މަޤާމުގެ ހުވާކުރައްވާ މަޖިލީހުގެ ޖަލްސާއާއި، ބައެއް ޤާނޫނުތައް އުވާލުމަށް ހުށަހެޅުމުގެ އިތުރުން ކުރީގެ ރައީސް ނަޝީދި މިނިވަން ކުރުމަށް ގޮވާލާ ހުށަހަޅާ ޤަރާރުވެސް މާދަމާގެ މަޖިލީހަށް ހުށަހަޅާނެއެވެ.\nމާދަމާއަކީ ރީކޯ މޫސަގެ ފިލްމެއް ސްކްރީން ކުރާ ދުވަސްކަމަށްބުނެ މުސްޠަފާ މަލާމާތުގެ ރާގަކަށް ޓްވީޓް ކުރެއްވިއިރު، މުސްޠަފާ ގެންދަވަނީ ރުންކުރު އަދި އިންޒާރުގެ ސިލްސިލާ ޓްވީޓްތަކެއް ކުރައްވަމުންނެވެ. ޚާއްޞަކޮށް ބޭރުގެ ހަނގުރާމަމަތީ މަނަވަރުތަކުގެ ހަނގުރާމަވެރި ފޮޓޯތަކާއެކު މުސްޠަފާ ރައީސް ޔާމީނަށް ދެމުންދާ އިންޒާރުތަކަށް ގިނަ ބަޔަކު ގެންދަނީ ފާޑުވިދާޅުވަމުންނެވެ.\nއޮކްޓޯބަރ 27, 2018 14:20\nމުސްތަފާ އަކީ މުޅިން ހަމަ މީހެއްނޫން\nއޮކްޓޯބަރ 27, 2018 14:21\nމާދަމާ އަކީ ލަނޑާ ނަގަން ފީނަން ފަށާ ދުވަސް،\nއޮކްޓޯބަރ 27, 2018 14:33\nޑރ ޢާރިފަށް މީނަ ދައްކަން ފެންނަނީ. ނޫނީ ތިމަރަ ގޯންޏެއް ދީފަ ކޮށްޓަށް ވައްދަންވީ.\nއޮކްޓޯބަރ 27, 2018 16:33\nތިކަލޭގެ ގޮނޑިގެއްލުނުފަހުން އެހުންނަނީ ސިކުނޑި އެއްފަޅި ގަރާރުވެފައި. ތިޔާ ރަގަޅުވާނީ މީހަކު ގާތްނުވިއްޔާ!\nއޮކްޓޯބަރ 27, 2018 14:46\nއޮކްޓޯބަރ 27, 2018 14:56\nބަލަ މޫސަ އަކީ މިހާރު މުސްޠަފާމެން ފަޅީގެ މީހެއްނު.....؟\nމޫސާ މަނިކް (ރީކޯ)\nއޮކްޓޯބަރ 27, 2018 15:22\nޝުކުރިއްޔާ މުސްތަފާބެ އަޅުގަނޑު ހުންނާނީ އަބަދުވެސް ގައުމައް ވަފާތެރި ދިވެހި ދަރިޔެއްގެ ގޮތުގަ. އަޅުގަނޑައް އިތުބާރު ކުރައްވާ ...\nމޮސްތަފާ ވެސް މޮޔަވީ ތި ދެން.\nއޮކްޓޯބަރ 27, 2018 17:10\nއާރު.ކޭ.އެލް އަށް ބާޖެއް ވިއްކާފަ، އޭގެ ފައިސާ ނަގާފަ، ބާޖު ހަވާލުކުރުމުގެ ކުރިން އެބާޖު ފައްތާލާފައި އިންޝުއަރެންސް ކުންފުނިން ފައިސާ ނެގިންތޯ އެވެ.\nއޮކްޓޯބަރ 27, 2018 17:35\nމުޞްޠަފާ ޓުވީޓް ކުރައްވާ ފޮޓޯ ތަކަކީ އެއީ މަނަވަރެއްނޫން އެއީ ތިމަރަ ބޯޓު\nއޮކްޓޯބަރ 27, 2018 18:23\nކަލޭގެ ވައްކަމުގެ ފިލްމު އަޅުވާނީ މާދަމާ. މާމުލިވަގު\nއޮކްޓޯބަރ 27, 2018 18:45\nމަޖިލީހުގެ ފަރުމަތިން އުކާލާފައިވާ ޢިއްޒަތްތެރި މެންބަރުންނަށް މޫސާގެ ފަރާތުން ހަމަޖެހުމެއް ހިމޭންކަމެއް ލިބިއްޖެއްޔާ އޯކޭވާނެއެވެ.\nއޮކްޓޯބަރ 27, 2018 20:56\nއޭ މިފަހަރު ފިލްމުގަ ޒޫނާ އުޅޭތަ؟؟ ???\nއޮކްޓޯބަރ 27, 2018 22:14\nޢަހަރެން ޕީޕީއެމްއަށް ދިޔައީ މައުމޫނު ޖަލަށް ލުމަށް. އެކަންވެއްޖެ. މިކަން ކުރީ އެމް .ޑީ. ޕީ އިން ވ އަޑިން ރާވައިގެން. މައުމޫނު ޖަލަށް ލުމުގަ އެންމެ އަޑީ ހުރީވެސް އަހަރެން (ރީކޯ).\nޓެރަރިޒަމްގެ ތިޔަ އިންޒާރުތައް ހަމަ ދޭންވީތާ؟ މިއަދު ޕީޖީއަކަށް ފުލުހުންނަކަށް ކޯޓުތަކަކަށް ތިޔައިން އެކަކު ކުރާ އެއްވެސް ކަމެއް ކުށަކަށް ނުވާނެވިއްޔަ! އެތަންތަނަކީ މިއަދު ނީލަން ފިހާރަތަކެއް ކަމަށް މީހުން ވާހަކަދައްކަނީ ގައިމު ކަމެއް ވެގެންތާ! މި ހުރިހާ މީހުންގެ ވެސް އަމާޒަކީ ރައީސް ޔާމީން ޖަލަށްލުން. ކުށަކީ 30 އަހަރުން ނުކުރެވުނު ތަރައްގީ5އަހަރުގެ ތެރޭގައި ކުރުން. ޖީޑީޕީ އާއި ޤައުމީ ރިޒާވް2ގުނަކުރުން. ޞިއްޙީ ނިޒާމު ހަރުދަނާކުރުން. 24 ގަޑިއިރު ކަރަންޓް ޔަގީންކުރުން.


Gehlunu beybe 24 aharu fahun ais hamaala dheefi!\nގެއްލުނު ބޭބެ 24 އަހަރު ފަހުން އައިސް ހަމަަލަ ދީފި!\nއިވޯ (ކ) އަދި މާޓިން\nއިޓަލީ މީހަކު އޭނާގެ ބޭބެ ގެއްލިގެން ހޯދާތާ 24 އަހަރު ފަހުން ބޭބެ އާ ބައްދަލުވުމުގެ ފުރުސަތު ލިބުނެވެ. ނަމަވެސް އެ ބައްދަލުވުން ދިޔައީ އޭނާ ވެސް އަދި އެހެން މީހުން ވެސް އުންމީދުކުރި ގޮތަކަށް ނޫނެވެ. ގެއްލުނު ބޭބެ އަލުން އަނބުރާ ގެއަށް އައިސް ވަނުމަށް ފަހު ކޮއްކޮއަށް ހަމަލަދީ އޭނާ ވަނީ ޒަޚަމް ކޮށްލާފަ އެވެ. އަދި މިހާރު ހޮސްޕިޓަލުގެ ބަލި އެނދުގައި އެ ކޮއްކޮ ދަނީ މަރާ ހަނގުރާމަ ކުރަމުންނެވެ.\nދަ ޓައިމްސްގައިވާ ރިޕޯޓެއްގައި ބުނެފައިވާ ގޮތުގައި މާޓިން ރަބަންސާ، 35، އަށް ހޭލެވުނުއިރު އޭނާގެ ބޭބެ އިވޯ، 42، އޭނާއާ ދިމާލަށް ބޮޑު ވަޅިއެއް ހިފައިގެން އަންނަ ތަން ފެނުނެވެ. އަދި ބޭބެ އައިގޮތަށް އައިސް އޭނާ އަށް ހަމަލަ ދިނީ އެވެ.\nމާޓިންގެ ވަކީލު ނިކޯލާ ނެޓިސް ކޯޓުގައި ބުނި ގޮތުގައި ބޭބެ ގެއްލުނުތާ 24 އަހަރު ފަހުން ފެނުމުން މާޓިން އަށް އެއީ އޭނާގެ ބޭބެކަން ނުވެސް އެނގުނެވެ. އެހެންވެ އޭނާއަށް ހަމަލާ ދިން މީހާއާ ދިމާލަށް "ތީ ކާކުހޭ؟"، "ކޮންކަމެއް ހޭ ބޭނުމީ؟" ސުވާލު ކުރި އެވެ.\n"ނޭނގުނު ހެއްޔޭ؟ މިއީ ކަލޭގެ ބޭބެއޭ!" މާޓިން އާ ދިމާލަށް އީވޯ ބުނި ކަމަށް ވެއެވެ.\nއިޓަލިއަން އަލްޕްސްގެ ސެލްވާ ޑި ވަލް ގާޑެނާގައި ހުންނަ މި ގޭގައި މާޓީން އާއި އީވޯގެ މެދުގައި އެ ދުވަހު ހިނގި ކުރިމަތިލުމަކީ 24 އަހަރު ކުރިން އީވޯ ގެއިން ނުކުމެގެން ދިޔަ ފަހުން އެ ދެބެން ބައްދަލުވީ ފުރަތަމަ ފަހަރެވެ. އުމުރުން 18 އަހަރުގައި އީވޯ ގެއިން ނުކުމެގެން ދިޔައީ އެމީހުންގެ ބައްޕަ މަރުވުމާ ގުޅިގެންނެވެ.\n"އެއް ތިއަރީ އެއް ބުނަނީ މާޓިން ދެކެ އީވޯ ރުޅިއައިސްގެން އުޅެނީ ބައްޕަގެ މުދަލާއި ޚާއްސަކޮށް މާޓިން ދިރިއުޅެމުން ދިޔަ ގޭގެ ވާރުތައިގެ މައްސަލައިގައި. އެގޭގައި މާޓިން ދިރިއުޅޭތީ އީވޯ އެކަމާ ހިތްހަމަނުޖެހުނީހެން ހީވަނީ،" މާޓިންގެ ވަކީލު ބުންޏެވެ.\nވަކީލު ބުނި ގޮތުގައި މިކަހަލަ ވާރުތަ މުދަލުގެ މައްސަލަތައް ގިނަ މީހުން ހައްލުކުރަނީ ކޯޓުންނެވެ. އެތައް އަހަރެއް ވަންދެން ފިލައިގެން އުޅެފައި ކުއްލިއަކަށް އައިސް އަނެއްމީހާގެ ފުރާނަ ދުއްވާލަން މަސައްކަތް ކޮށްގެނެއް ނޫނެވެ.\nއީވޯ ގެއްލުނީ 1997 ގައެވެ. އޭނާ ގެއްލުމާ ގުޅިގެން އާއިލާގެ މީހުން އޭނާ ހޯދަން ވަރަށް މަސައްކަތް ކުރި އެވެ. ޓީވީ އަށް އަރާ ވެސް އެމީހުން އީވޯ ފެނުނު މީހަކު އެކަމާ ގުޅޭ މައުލޫމާތު ދޭން ވެސް އިލްތިމާސް ކޮށްފައި ވެއެވެ. ނަމަވެސް އޭގެ ފަހުން 24 އަހަރު ފާއިތުވީއިރުވެސް އީވޯގެ ޚަބަރެއް އާއިލާއަކަށް ނުވެ އެވެ.\nފުލުހުންގެ ހޯދުންތަކުން ދައްކާ ގޮތުގައި ފާއިތުވީ އަހަރުތަކުގައި އީވޯ ދިރިއުޅުނީ ވެރޯނާ ކިޔާ ރަށެއްގައި ވަރަށް ދަތި ހާލުގަ އެވެ. މަގުމަތީގައި ނިދާ، ކައިބޮއި ހަދައިގެންނެވެ. އަދި ޕާޓް-ޓައިމް މަސައްކަތެއް ކޮށްލައިގެން އާމްދަނީ ހޯދުމުގެ އިތުރުން އީވޯ ގިނަ ވަގުތު ހޭދަކޮށްފައިވަނީ ލޯކަލް ލައިބްރަރީގައި ކަމަށް ފުލުހުން ބުނެފައި ވެއެވެ. އަދި ލައިބްރަރީގައި ގިނަ ވަގުތު ފޮތް ކިއުމުގެ ހޭދަކުރުމުގެ ސަބަބުން އޭނާގެ ލިޓްރޭޗާއަށް ވަރަށް މޮޅު ކަމަށް ވެއެވެ.\nއީވޯ އެނބުރި އޭނާގެ ރަށަށް އައިސް ޖަންގަލި ތެރޭގައި ކޭމްޕް ޖަހައިގެން އޭނާގެ ކޮއްކޮއަށް ފާރަލަމުންދާތާ ދުވަސްތަކެއް ވެއްޖެ ކަމަށް ވެސް ފުލުހުންގެ ތަހުގީގަށް އެނގިފައިވާ ކަމަށް މި ރިޕޯޓުގައި ވެއެވެ.\nމާޓިން އާއި އަންހެނުން އަދި އެމީހުންގެ ހުރި ހަމައެކަނި ދަރިފުޅު ދިރިއުޅޭ ގެޔަށް އީވޯ ވަނީ ބޮޑު ދެ ވަޅި ދެ އަތުން ހިފައިގެންނެވެ.\nމާޓިން ނިދާފައި އޮއްވާ ގެޔަށް ވަދެގެން ގޮސް އެންމެ ފުރަތަމަ ވެސް އީވޯ ކުރިކަމަކީ މާޓިން އަށް ގޮވާ ހޭލެއްވީ އެވެ. އަދި މެޔަށް ހަމަލަ ދިނީ އޭނާ ކައިރީގައި އެއީ އޭނާގެ ބޭބެކަމަށް ބުނެފަ އެވެ. ވަޅިން ހަމަލާ ދިނަސް މާޓިން މަރާ ނުލާ ދޫކޮށްލާފައި ވަނީ ވެސް ގަސްތުގައި ކަމަށް ވެސް މާޓިންގެ ވަކީލު ބުންޏެވެ.\nމި ހަމަލައިގެ ހަގީގީ ސަބަބެއް އަދި ނޭނގެ އެވެ. އަދި ހަމަލައިގެ ސަބަބުން މާޓިންގެ ފުއްޕާމެޔަށް ގެއްލުން ވިޔަސް އޭނާގެ ފުރާނައަށް ގެއްލުންވާ ވަރުގެ ނުރައްކަލެއް މިހާރު ނެތް ކަމަށް ޑޮކްޓަރުންނާ ހަވާލާދީ އެ ނޫހުން ބުނެފައި ވެއެވެ.\nއަންހެނުން ކިބައިން ސަލާމަތްވާން ޖަލަށް ލާން އެދެފި\nޕޮލިސް ކާރުން ފިލިއިރު ނޭނގުނު!\nގައިދީއަކު ފޯނެއް ދިރުވާލައިފި\nހަތަރު އަހަރަށް ޖަލަށްލީ މީހަކު ދެ ދުވަސް ތެރޭ ދޫކޮށްލައިފި


Roadha mahu school gaditah iulaan kohfi\nމީގެ ކުރިން ދިރާސީ އާއަހަރާއި އެކު ސްކޫލްތަކުގައި ކިޔެވުން ފަށާފައި:- އަހުމަދު ޝުރާއު | އަވަސް\nރޯދަމަހުގެ ސުކޫލްތަކުގައި ކިޔަވައިދޭނެ ވަގުތައް އެޑިއުކޭޝަން މިނިސްޓްރީ އިން ކަނޑައަޅައި މިއަދު އިއުލާންކޮށްފި އެވެ.\nއެޑިއުކޭޝަން މިނިސްޓްރީން މިއަދު ކުރި އިއުލާނެއްގައި ވަނީ، ރޯދަމަހާއި ޝައްވާލު މަހުގެ ފުރަތަމަ ހަތް ދުވަހު ކިޔެވުން ހެނދުނު 8:30 އާއި 9:00އާ ދެމެދު ފަށަން ޖެހޭނެ ކަމަށާއި ސުކޫލު ފަށާ ގަޑި ކަނޑައަޅާއިރު، ބެލެނިވެރިންނަށް ދަތި ނުވާނެ ގޮތަށް ހަމަޖެއްސުމަށް ސަމާލުކަން ދޭންވާނެ ކަމަށެވެ. އަދި ދެ ދަންފަޅިއަށް ކިޔަވާދޭ ސުކޫލުތައް މެންދުރުފަހު 3:00 އަށް ކިޔެވުން ނިމޭނެ ގޮތަށް ގަޑިތައް ހަމަޖައްސަންވާނެ ކަމަށްވެސް އިއުލާންގައިވެ އެވެ.\nރޯދަމަހު އެލްކޭޖީ އަދި ޔޫކޭޖީ ކުދިންނަށް ކިޔަވައިދިނުމަށް ހަމަޖައްސާފައި ވަނީ އެއް ގަޑިއިރާއި 30 މިނެޓެވެ. ގްރޭޑް 1 އިން7ގެ ދަރިވަރުންނަށް ކިޔަވައިދިނުމަށް ހަމަޖައްސާފައި ވަނީ ދެ ގަޑިއިރާއި 30 މިނެޓެވެ. އަދި ގްރޭޑް7އިން 12 ގެ ދަރިވަރުންނަށް ކިޔަވައިދިނުމަށް ހަމަޖައްސާފައި ވަނީ ދުވާލަކު ތިން ގަޑިއިރުގެ ދަންފަޅި އަކަށް ކަމަށްވެސް އިއުލާންގައި ވެއެވެ.\nމިނިސްޓްރީން ބުނީ، ކޮންމެ ގަޑިއެއްގެ ދިގުމިން 30 މިނެޓާ 45 މިނެޓާ ދެމެދަށް ހަމަ ޖެއްސުމަށެވެ. އަދި ރޯދަ މަހު ކްލާސްތަކަށް ޓައިމްޓޭބަލް އެކުލަވާލާއިރު އެންމެ މަދުވެގެން ދެ ހަފްތާތެރޭގައި ހުރިހާ މާއްދާއެއް ކިޔަވައިދެވޭނެ ގޮތަކަށް އިންތިޒާމް ހަމަޖައްސައްވާނެ ކަމަށެވެ.\nކޮންޓިނިއަސް އެސެސްމަންޓް ނަގާ ދަރިވަރުންނަށް ކިޔެވުން އޮންނާނީ އަންނަ މަހުގެ 16 ވަނަ ދުވަހުގެ ނިޔަލަށް ކަމަށެވެ. އެއީ ގްރޭޑް ހައެކުން ފެށިގެން ދަށުގެ ދަރިވަރުންނެވެ. އެދަރިވަރުންނަށް އަންނަ މަހުގެ 30 ވަނަ ދުވަހާއި ހަމައަށް ކިޔެވުން ނޯންނާނެ ކަމަށްވެސް އިއުލާންގައިވެ އެވެ.\nރޯދަމަހު ކިޔަވައިދޭ ގަޑިތަކުގައި ދަރިވަރުންނާއި މުވައްޒަފުންނަށް ނަމާދު ވަގުތުތައް ފާއިތު ނުވަނިސް ނަމާދު ކުރެވޭނެ ގޮތް ފަހި ކޮށްދިނުމަށާއި ދަންފަޅި ނިމުމުން ލަސްނުވެ ގެއަށް ދެވޭނެގޮތް ހަމަޖެއްސުމަށް ވެސް މިނިސްޓްރީ އިން ބުންޏެވެ. އަދި ސްކޫލްތަކުގައި ދަރިވަރުންނަށް ބައިވެރިވެވޭ ގޮތަށް ދީނީ ހަރަކާތްތައް ރާވައި ހިންގުމަށް ވެސް ބުނެފައި ވެއެވެ. މީގެ އިތުރުން މަޣްރިބް ނަމާދާއި އިޝާ ނަމާދުގެ ވަގުތުގައި އެއްވެސް ސްކޫލް ހަރަކާތެއް ނުހިންގުމަށާއި ސްކޫލްގައި ހިންގާ ހަރަކާތްތައް ތަރާވީހް ނަމާދަށް ފުށުނާރާ ގޮތަށް ރާވާ ހިންގުމަށް ވެސް މިނިސްޓްރީގެ އިއުލާންގައިވެ އެވެ.\nގޮވާއެއްޗެއް ހަދާކަމުގެ މައުލޫމާތާއެކު ފުލުހުންގެ އޮޕަރޭޝަނެއް\nކުރިނބީ ސްކޫލުގައި ކްލާސްރޫމް އިތުރު ކުރަނީ\nފުރިހަމައަށް ޓެބްލެޓް ބޭނުން ކުރަން ތައްޔާރުވަނީ


Vaadhakuran hunnevi beyfulhaage athugai mi faharu "Kaalaa Manna " eh noannaane: Umar | Mihaaru\nގާސިމާ ބައްދަލުކުރެއްވުމަށް ފަހު އުމަރު ނަސީރު ނޫސްވެރިންނާ މިރޭ ވާހަކަ ދައްކަވަނީ .---ފޮޓޯ: ނިޝާން އަލީ/މިހާރު\nވާދަކުރަން ހުންނެވި ބޭފުޅާ އަތުގައި "ކާލާ މަންނައެއް" ނޯންނާނެ: އުމަރު\n04 ޖުލައި 2016 - 21:22 54 comments\nޕީޕީއެމްގެ ރިޔާސީ ޕްރައިމަރީގައި ވާދަކުރައްވާނެކަން އިއުލާންކުރައްވާފައިވާ އުމަރު، ޖުމްހޫރީ ޕާޓީގެ ލީޑަރު ގާސިމް އިބްރާހިމްގެ ތާއީދު ހޯއްދަވަން މ. މާފަންނުވިލާގައި ބޭއްވި ބައްދަލުކުރެއްވުމަށް ފަހު އެގޮތަށް ވިދާޅުވީ މިހާރުގެ ރައީސް އަބްދުﷲ ޔާމީނަށް އިޝާރަތްކުރައްވާ ކަމަށް ބެލެވެ އެވެ.\nގާސިމްގެ ތާއީދު ލިބިވަޑައިގަންނަވާނެތޯ ސުވާލުކުރުމުން އުމަރު ވިދާޅުވީ ގާސިމްގެ ކޮމިޓްމެންޓް އަދި ނުދެއްވާ ކަމަށެވެ.\n"ގާސިމް ވިދާޅުވި އެކަމާ މެދު ވިސްނަވާނެ ކަމަށް،" އުމަރު ވިދާޅުވި އެވެ.\nއޭނާ ވިދާޅުވީ ގާސިމަކީ ރާއްޖޭގައި ބޭއްވި ރިޔާސީ ކޮންމެ އިންތިހާބެއްގައި ވެސް "ކިންގް މޭކާ" ކަމަށެވެ. އެހެންވެ އޭނާ އުއްމީދުކުރައްވަނީ ގާސިމްގެ ތާއީދު ލިބިވަޑައިގަންނަވާނެ ކަމަށް، ކަމަށް ވިދާޅުވި އެވެ.\nޕީޕީއެމްގެ ރައީސް މައުމޫން އަބްދުލްގައްޔޫމްގެ ތާއީދު ލިބިވަޑައިގެންފާނެތޯ "މިހާރު" އިން ސުވާލުކުރުމުން އުމަރު ވިދާޅުވީ އެކަމާ މެދު އެއްޗެއް ވިދާޅުވާން އަދި ބޭނުން ނޫން ކަމަށެވެ.\nއެކަމަކު "އަޅުގަނޑާ ވާދަކުރައްވަން ހުންނެވި ބޭފުޅާގެ އަތުގައި މިފަހަރު ކާލާ މަންނައެއް ނޯންނާނެ،" އުމަރު ވިދާޅުވި އެވެ.\nއެންމެ ފަހުން އޮތް ޕީޕީއެމްގެ ޕްރައިމަރީގެ ވާދަވެރިކަން އޮތީ ރައީސް ޔާމީނާއި އުމަރާ މެދުގަ އެވެ. އެހެންކަމުން ގިނަ ބަޔަކު މިހާރު އަނެއްކާ ތިބީ 2018 ގެ އިންތިހާބުގެ ޓިކެޓް ހޯއްދަވަން އެ ދެ ބޭފުޅުން ވާދަކުރައްވާނެ ޕްރައިމަރީއެއް ކުރިއަށް ދާނެ ގޮތަށް ބަލަބަލަ އެވެ.\nރައީސް ޔާމީންގެ ކޮންޓްރޯލް އޮތް ޕީޕީއެމްގެ ކައުންސިލްގެ ގިނަ މެމްބަރުން ބޭނުންވަނީ ޕްރައިމަރީއަކާ ނުލައި ރައީސް ޔާމީނަށް ޓިކެޓް ދޭށެވެ. އެކަމަކު މައުމޫން އެކަމާ ދެކޮޅެވެ. އެހެންވެ ޕީޕީއެމް މިހާރު ވަނީ ދެ ބައި ވެފަ އެވެ.\nޕީޕީއެމްގެ އެތެރޭގެ ކޯޅުންގަނޑު ބޮޑުވެފައިވާ މި ދަނޑިވަޅު އެ ޕާޓީގެ ރައީސް އަބްދުﷲ ޔާމީންގެ ފެކްޝަނުގައި ހިމެނިވަޑައިގަންނަވާ ޓޫރިޒަމް މިނިސްޓަރު މޫސާ ޒަމީރާއި ޕީޕީއެމްގެ ނައިބު ލީޑަރު އަބްދުރަހީމް އަބްދުﷲ ވެސް ވަނީ މިދިޔަ ހަފުތާގެ ތެރޭގައި ގާސިމާ ބައްދަލުކުރައްވައިފަ އެވެ. އެހެން ނަމަވެސް އެ ބައްދަލުވުމާ ބެހޭ އެއްވެސް ތަފުސީލެއް އަދި ނުދެެ އެވެ.\nއުމަރަކީ، ޕީޕީއެމްގައި ރައީސް މައުމޫންގެ ފެކްޝަންގައި ހިމެނިވަޑައިގަންނަވާ ބޭފުޅެކެވެ.\nއިތުރު ލިޔުންތައް އުމަރު ނަސީރު މެމްބަރު ގާސިމް އިބްރާހިމް (މާމިގިލި) ޕީޕީއެމް ޕީޕީއެމް ރިޔާސީ ޕްރައިމަރީ


ޕަބްލިޝްކުރި ތާރީޚް: 25 ޖޫން 2019\nއެޑްމިނިސްޓްރޭޓިވް އޮފިސަރ (ސ. ހިތަދޫ ކެމްޕަސް)\nއެޑްމިނިސްޓްރޭޝަން އަދި ހިއުމަން ރިސޯސް ސެކްޝަން\nމޯލްޑިވްސް ޕޮލިޓެކްނިކްގެ ސ. ހިތަދޫ ކެމްޕަސް\n1 އަހަރު ( އެއް އަހަރުވުމުން މަސައްކަތުގެ ފެންވަރަށް ބެލުމަށްފަހު ކޮންޓްރެކްޓް އާކުރެވިދާނެއެވެ.)\nކޮންމެ ދުވަހަކު އޮފީސް ހުޅުވާ ބަންދުކުރުން. (ކެންޕަސްގެ އިސްވެރިއެއްގެ ލަފާގެމަތިން)\nމުވައްޒަފުން ސޮއިކުރާ ޙާޟިރީތައްޔާރުކޮށް ގަވާއިދުން ބެލެހެއްޓުން.\nމުވައްޒަފުން ރަސްމީ ގަޑީގައި ބޭރަށްދާ އިރު ސޮއިކުރާ ފޮތް ތައްޔާރުކޮށް ބެލެހެއްޓުން.\nމުވައްޒަފުންގެ އިތުރު ގަޑީގެ ޙާޟިރީތައްޔާރުކޮށް ބެލެހެއްޓުން.\nލިބޭ ސިޓީ، ނޯޓް، ބިލް އަދި އެޕްލިކޭޝަންތައް ބަލައިގަނެ އެންޓްރީކޮށް ޖަވާބުދީ ފައިލުކޮށް ބެލެހެއްޓުން.\nބޭރައްފޮނުވަންހެޖޭ ސިޓީ ނޯޓް ފަދަތަކެތި ތައްޔާރުކޮށް ޒިންމާދާރުކަމާޢިއެކު ފޮނުވާ ފައިލުކުރުން.\nހުރިހާ މުވައްޒަފުންގެ ޙާޟިރީ ތައްޔާރުކޮށް ޕޮލިޓެކްނިކް އިން އަންގާ ދުވަހަކަށް ފޮނުވުން.\nކޮންމެ ދުވަހަކު ކެންޕަސްގެ ހިނގާ ކަންތައްތަކުގެ ޔަޢުމީއްޔާ ލިޔުން.\nކެންޕަސްގައި ހިންގާ ކޯސްތަކުގައި ބައިވެރިވާ ދަރިވަރުން ގެ ހުރިހާކަމެއް ބެލެހެއްޓުން.\nބޭނުންވާ ތަކެތި ލިސްޓްކޮށް އެތަކެއްޗަށް އެދުން.\nސްޓޮކަށް އަދި ސްޓޯރަށް ލިބޭ ތަކެތި އިންވެންޓްރީކޮށް ބެލެހެއްޓުން.\nއަދި މީގެއިތުރުން މިޕޮލިޓެކްނިކުން ނުވަތަ ކެންޕަހުން އަންގާ އޮފީހުގެ މަސައްކަތްތައް ކުރުން.\n1- ސާނަވީ ނުވަތަ އެއާ އެއް ފެންވަރުގެ އިމްތިހާނަކުން2މާއްދާއިން ދަށްވެގެން 'ޑީ' ގްރޭޑް ލިބިފައި ވުމާއެކު، އޭގެ އިތުރުން 'ސެކެންޑަރީ ސްކޫލް' ނުވަތަ 'ހަޔަރ ސެކަންޑްރީ ސްކޫލް' ސެޓްފިކެޓް އިމްޙާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައިވުން.\nމަޤާމަށް އެދި ހުށަހަޅާ ތަކެތި ހުށަހަޅާނީ 04 ޖުލައި 2019 ގެ 14:00 ގެ ކުރިން، މޯލްޑިވްސް ޕޮލިޓެކްނިކްއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް ބަލައިގަނެވޭނެއެވެ. އަދި އިއުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމް ބަލައިގަނެވޭނެއެވެ.\nމިމަޤާމަށް މީހަކު ހޮވުމަށް ބޭއްވޭ އިންޓަވިއު އަދި ޕްރެކްޓިކަލް އޮންނާނީ، 07 ޖުލައި 2019 އާއި 25 ޖުލައި 2019 އާ ދެމެދު، މޯލްޑިވްސް ޕޮލިޓެކްނިކްގެ ސ. ހިތަދޫ ކެމްޕަހުގައެވެ.\nމި އިޢުލާނާއި ގުޅިގެން މަޢުލޫމާތު ސާފުކުރުމަށް ގުޅާނީ 3305414 އަށެވެ. އީ-މެއިލް ކުރާނީ [email protected] އަށެވެ


ކޮވިޑް19: ހޮސްޕިޓަލުން ބޭރުގައި މަރުވާ މީހުން އިތުރު ވަނީ – Dhen.mv\nކޮވިޑް19: ހޮސްޕިޓަލުން ބޭރުގައި މަރުވާ މީހުން އިތުރު ވަނީ\nApril 14, 2020 - 6:07 pm\nއިނގިރޭސިވިލާތުގައި ކޮވިޑް19 ގެ ސަބަބުން މަރުވާ ކޮންމެ 10 މީހަކުން އެކަކު މަރުވަނީ ހޮސްޕިޓަލުން ބޭރުގައި ކަމަށް އެ ގައުމުގެ ނެޝަނަލް ސްޓޭޓިސްޓިކްސް ބިއުރޯ އިން ހާމަކޮށްފިއެވެ.\nނަމަވެސް މި ގޮތަށް މަރުވި 406 މީހުން އެ ގައުމުގައި މަރުވި މީހުންގެ ލިސްޓުގައި ތެރޭގައި ހިމަނާފައި ނުވާ ކަމަށް ވެސް ރިޕޯޓުތައް ބުނެފައިވެއެވެ. މަރުވި މީހުންގެ ލިސްޓުގައި ހިމަނަނީ ހަމައެކަނި ހޮސްޕިޓަލުގައި މަރުވާ މީހުން އެކަންޏެވެ.\nހޮސްޕިޓަލުން ބޭރުގައި މަރުވި މީހުންގެ ތެރޭގައި ހިމެނެނީ މުސްކުޅިން ބަލަހައްޓާ ކެއަރ ހޯމްތަކުން މަރުވި 217 މީހުންނާއި ބަލި މީހުން ބަލަހައްޓާ ގެތަކުގައި މަރުވި 33 މީހުންނާއި ޕްރައިވެޓް ހޯމްތަކުން 136 މަރާއި ތަނެއް ދެނެގަނެވިފައިނުވާ އިތުރު 20 މީހުންގެ މަރެވެ.\nޔޫކޭ ގެ ނެޝަނަލް ސްޓޭޓިސްޓިކްސް އިން އިތުރަށް ހާމަކުރި ގޮތުގައި އޭޕްރިލް މަހުގެ ތިން ވަނަ ދުވަހާއި ހަމައަށް ކޮވިޑް19 ގެ ސަބަބުން މަރުވެފައިވާ 3,716 މީހުންގެ ތެރެއިން ހޮސްޕިޓަލުގައި މަރުވެފައިވަނީ 90.2 އިންސައްތަ މީހުނެވެ.\nއެ އިދާރާއިން ނެރުނު ތަފާސް ހިސާބުތަކުގައި ފާއިތުވި ހަފްތާގެ އަދަދުތައް ހިމަނާފައެއް ނުވެއެވެ. ފާއިތުވި ހަފްތާއަކީ އިނގިރޭސިވިލާތުގައި އެންމެ ގިނަ މީހުން މަރުވި ހަފްތާއެވެ. ފާއިތުވި ހަފްތާގައި ޖެހިޖެހިގެން ދެ ދުވަހު 900 އަށް ވުރެ ގިނަ މީހުން މަރުވެފައިވެއެވެ.\nމިދިޔަ އަހަރުގެ ޑިސެންބަރު މަހުގެ ތެރޭގައި ވައިރަސް ފެތުރެން ފެށިފަހުން އިނގިރޭސިވިލާތާއި ވޭލްސް ގައި އޭޕްރިލް ތިންވަނަ ދުވަހާއި ހަމައަށް 6235 މީހުން މަރުވެފައިވާ ކަމަށް އެ އިދާރާގެ ތަފާސްހިސާބުތަކުގައި ވެއެވެ. މިއީ އެ ގައުމުތަކުން ރަސްމީ ކޮށް އިއުލާނު ކޮށްފައިވާ އަދަދަށް ވުރެ 2100 އިތުރު އަދަދެކެވެ.\nމިހާތަނަށް މުޅި ދުނިޔެއިން ކޮވިޑް19 ޖެހިގެން 1,939,463 ރިޕޯޓުކުރެވިފައިވާއިރު 120,879 މީހަކު ވަނީ މި ބަލީގައި މަރުވެފައެވެ.


Dhoanyakun meehaku kandah vettigen Hoadhumuge massakah fashaifi\nކޯސްޓު ގާޑު އުޅަނދެއް--- ފޮޓޯ/ އެމްއެންޑީއެފް\nދޯންޏަކުން މީހަކު ކަނޑަށް ވެއްޓިގެން ހޯދުމުގެ މަސައްކަތް ފަށައިފި\nއދ. އަތޮޅުގައި އޮންނަ ވިލަމަންދޫ ރިސޯޓް އެންޑް ސްޕާ ކައިރިއަށް ފާނަ މަސްވެރިކަން ކުރަން އުޅުނު ދޯންޏަކުން މީހަކު ކަނޑަށް ވެއްޓިގެން އޭނާ ހޯދުމުގެ މަސައްކަތް އެމްއެންޑީއެފް އިން ފަށައިފިއެވެ.\nއެމްއެންޑީއެފް އިން ވިދާޅުވީ މި ހާދިސާގެ މަޢުލޫމާތު އެމްއެންޑީއެފް ކޯސްޓްގާޑް ގެ މެރިޓައިމް ރެސްކިއު ކޯޑިނޭޝަން ސެންޓަރަށް ލިބިފައިވަނީ މިއަދުގެ 14:39 ހާއިރުއެވެ. މި ހާދިސާގައި ގެއްލިފައިވާ މީހާ ހޯދުމުގެ މަސައްކަތް އެމްއެންޑީއެފް ކޯސްޓްގާޑުގެ ޑައިވަރުންގެ ޓީމަކާއެކު ދަނީ މަސައްކަތްކުރަމުންނެވެ.\nޓާގެޓް ދޯނިން ކަނޑަށް ވެއްޓިފައިވަނީ ފ.ބިލެތްދޫ، އުތުރުގޭ އުމުރުން 58 އަހަރުގެ ޢަބްދުﷲ ނަޞީރެވެ. މި މީހާ ކަނޑަށް ވެއްޓުނު އިރު ލައިގެން ހުރީ ކަޅު ކުލައިގެ ޓީޝާޓަކާއި މުޝި ކުލައިގެ ފަޓުލޫނެއްކަމަށް އެމްއެންޑީއެފް އިން މައުލޫމާތި ދެއެވެ.\nއެ ސަރަހައްދުން ދަތުރުކުރާ ފަރާތްތަކުން އެ މީހާއާ ބެހޭ އެއްވެސް މައުލޫމާތެއް ލިބިއްޖެނަމަ ލަސްނުކޮށް އެމްއެންޑީއެފްގެ ކޯސްޓާގާޑް ނަމްބަރު 191 އަށް ގުޅުއްވާ އެ މައުލޫމާތު ހިއްސާ ކުރުމަށް އެމްއެންޑީއެފް އިން އެދެއެވެ.


Covid case thah gina ve Sri Lanka anehkaa ves lockdown kohfi\nކޮވިޑް ކޭސްތައް އިތުރުވެ ސްރީލަންކާ ލޮކްޑައުންކޮށްފި--ފޮޓޯ:އަލްޖަޒީރާ\nކޮވިޑް ކޭސްތައް އިތުރުވެ ސްރީލަންކާ އަނެއްކާވެސް ލޮކްޑައުންކޮށްފި\nކޮވިޑް-19ގެ ކޭސްތައް އިތުރުވަމުން އަންނާތީ ސްރީލަންކާ އަނެއްކާވެސް ލޮކްޑައުން ކޮށްފިއެވެ.\nބޭރުގެ މީޑިއާތައް ބުނާގޮތުން މިރޭ ފަށާ ފުލް ލޮކްޑައުނަކީ 10 ދުވަހުގެ މުއްދަތަކަށް ކުރިއަށް ގެންދާނެ ލޮކްޑައުނެކެވެ. ލޮކްޑައުނަށް އަމަލު ކުރަން ހަމަޖެހިފައި ވަނީ މިރޭ 10:00 އިން ފަށައިގެން މި މަހުގެ 30 ގެ ނިޔަލަށެވެ.\nމި ލޮކްޑައުން އިއުލާން ކުރުމުގެ ކުރިން ވެސް ލަންކާގައި ވަނީ ކޮވިޑް-19 ކޮންޓްރޯލް ކުރުމުގެ ގޮތުން ގިނަ ފިޔަވަޅުތައް އަޅާފަ އެވެ. އެގޮތުން ބައެއް ސްކޫލްތަކާއި ޖިމްތައް އަދި ޕަބްލިކް ސްވިމިންގް ޕޫލުތައް ވަނީ ބަންދު ކޮށްފަ އެވެ. އަދި ކައިވެނި ޕާޓީތަކާއި ޝޯތައް ބޭއްވުން ވެސް ވަނީ މަނާ ކޮށްފަ އެވެ. އަދި މިދިޔަ ހޯމަ ދުވަހުން ފަށައިގެން ރޭގަނޑު 10:00 އިން ފަތިހު 4:00 އަށް ކާފިއު ވެސް ހިންގަ އެވެ.\nސްރީލަންކާ ލޮކްޑައުން ކުރުމަށް ނިންމާފައިވަނީ އެގައުމުގައި ކޮވިޑްގެ ޑެލްޓާ ވޭރިއެންޓް ފެތުރި ތިން ވަނަ ރާޅެއް އަރާފައިވާ ދަނޑިވަޅެއްގައެވެ. އެގައުމުގައި ގިނަބަޔަކު މި ބައްޔަށް ޕޮޒިޓިވްވެ ހޮސްޕިޓަލްތައް ބާރު ބޮޑުވެފައިވާއިރު ގިނައަދަދެއްގެ ބަޔަކުވަނީ ބަލީގައި މަރުވެސްވެފަ އެވެ.\nމިހާތަނަށް އެގައުމުގައި ކޮވިޑް ޖެހިގެން އެންމެ ގިނަ މީހުން މަރުވީ މިދިޔަ ބުދަ ދުވަހުއެވެ. އެދުވަހު ވަނީ 187 މީހުން އެ ބަލީގައި މަރުވެފަ އެވެ. އަދި 3793 ކޮވިޑަށް ޕޮޒިޓިވްވެފަ އެވެ.\nސްރީލަންކާ ބަންދުކޮށްފައިވާއިރު ކޮވިޑް ކޭސްތައް އިތުރުވެ ނިޔު ޒީލެންޑުވެސް ވަނީ ބަންދުކޮށްފަ އެވެ. މީގެ އިތުރުން އޮސްޓްރޭލިއާއަށް ކޮވިޑްގެ ދެވަނަ ރާޅެއް ބިންދާލާ އެ ގައުމުގެ އެންމެ އާބާދި ބޮޑު ސްޓޭޓް ކަމަށްވާ ސިޑްނީވެސް ވަނީ އަންނަ މަހުގެ ނިޔަލަށް ލޮކްޑައުންކޮށްފަ އެވެ.


Baeh Package Thakuge Aguheyokoffaivee Namaves E Ee Edhevey Badhaleh Noon - Fayyaz - AO News\nބައެއް އިންޓަނެޓް ޕެކޭޖްތަކުގެ އަގު ހެޔޮކޮށްފައިވީ ނަމަވެސް އެއީ އެދެވޭ ބަދަލެއް ނޫން ކަމަށާއި އެއީ ސަރުކާރުގެ ބައިވެރިވުން އޮވެގެން އައިސްފައިވާ ބަދަލެއް ނޫން ކަމަށް ކޮމިއުނިކޭޝަން މިނިސްޓްރީ ހިންގެވުމާއި ވަގުތީ ގޮތުން ހަވާލުވެ ހުންނެވި އިކޮނޮމިކް މިނިސްޓަރު ފައްޔާޒް އިސްމާއީލް ވިދާޅުވެއްޖެއެވެ.\nއިންޓަނެޓްގެ އަގަށް ފާހަގަކުރެވޭ ހެޔޮ ބަދަލެއް އައިސްފައި ނުވާ ކަމަށް ފައްޔާޒް މިއަދު ޓްވީޓް ކޮށްފައި މިވަނީ އިންޓަނެޓްގެ އަގު ހެޔޮކުރުމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް ވެވަޑައިގެންފައިވާ ވައުދު މިހާރު ފުއްދިފައިވާ ކަމަށާއި އިންޓަނެޓްގެ އަގު ހެޔޮ ކުރެވިފައިވާ ކަމަށް އެ މިނިސްޓްރީގެ ސްޓޭޓް މިނިސްޓަރު އަލީ ސޯލިހް ވިދާޅުވެފައި ވަނިކޮށެވެ.\nމިނިސްޓަރ ފައްޔާޒުގެ ޓްވީޓް ގައި އިތުރަށް ވިދާޅުވެފައި ވަނީ އިންޓަނެޓްގެ އަގު ހެޔޮކުރުމަށް ސަރުކާރުން ވެފައިވާ ވައުދާ އެއްގޮތަށް ކުރިއަށް އޮތްތާ ހެޔޮ ބަދަލުތަކެއް ގެންނަވާނެ ކަމަށެވެ.\nއިންޓަނެޓްގެ އަގު ހެޔޮކުރުމަކީ ރައީސް އިބްރާހިމް މުހައްމަދު ސޯލިހްގެ ރިޔާސީ ވައުދެކެވެ. ނަމަވެސް އެ ވައުދު ނުފުއްދި އެތައް ދުވަހެއް ފާއިތުވެގެން ދާތީ ގިނަ ބައެއްގެ ފާޑުކިޔުން ވަނީ ސަރުކާރަށް އަމާޒު ވެފައެވެ.\nރޭ “ރާއްޖެ ޓީވީ” އިން ގެނެސްދިން ޕްރޮގްރާމެއްގައި ވާހަކަފުޅު ދައްކަވަމުން ކޮމިއުނިކޭޝަން މިނިސްޓްރީގެ ސްޓޭޓް މިނިސްޓަރު އަލީ ސޯލިހް ވިދާޅުވީ އިންޓަނެޓްގެ އަގު މިހާރު ހުރީ ރައްޔިތުންގެ އަތްފޯރާފަށުގައި ކަމަށެވެ.\n“އަޅުގަނޑު ދަންނަވާލަން ބޭނުންވަނީ އިންޓަނެޓްގެ އަގުވެސް ރައްޔިތުންގެ އަތްފޯރާފަށަށް މިއަދު ވަނީ ތިރިކުރެވިފައިވޭ. އަޅުގަނޑު މިހެން ދަންނަވާލަން ޖެހޭ ބައިވަރު ސަބަބުތައް އެބަހުރި،” އަލީ ސޯލިހް ވިދާޅުވިއެވެ.\nއަލީ ސޯލިހް މިހެން ވިދާޅުވި ނަމަވެސް ފެބްރުއަރީ މަހުގެ 10 ވަނަ ދުވަހު ރައީސް އޮފީހުގައި ބޭއްވި ނޫސްވެރިންގެ ބައްދަލުވުމުގައި ރައީސްގެ ތަރުޖަމާނު މަބްރޫކް އަބްދުލް އަޒީޒް ވިދާޅުވީ ދުރު ރާސްތާ ވިސްނުމުގެ ތެރެއިން އިންޓަނެޓްގެ އަގު ހެޔޮ ކުރެވޭނެ ކަަމަށެވެ. އެހެންނަަމަވެސް އެކަމާ ގުޅޭ މާބޮޑު ތަފްސީލެއް އޭނާ އެ ދުވަހު ނުދެއްވައެވެ.\n“އިރާދަކުރެއްވިޔާ ކުރިއަށް އޮތް ދެ އަހަރެއްހާ ދުވަސްތެރޭ އެކަން ކުރެވޭނެ ކަމަށް އަޅުގަނޑުމެން ދެކެނީ،” މަބްރޫކު ވިދާޅުވިއެވެ.\nކޮމިއުނިކޭޝަން މިނިސްޓްރީއިކޮނޮމިކް މިނިސްޓަރު ފައްޔާޒް


Prince Harry Aai Meghan Markle ge Kai veni Koffi\nއިނގިރޭސިވިލާތުގައި ޕްރިންސް ހެރީއާއި މޭގަން މާކަލް ކައިވެނިކޮށްފިއެވެ\nޢުމުރުން 33 އަހަރުގެ ޕްރިންސް ހެރީ އާއި ޢުމުރުން 36 އަހަރުގެ މޭގަން މާކަލްގެ ކައިވެނީގެ ރަސްމިއްޔާތުގައި ދުނިޔޭގެ އެކި ހިސާބުތަކުން 600 މެހުމާނުން ބައިވެރިވެފައިވެއެވެ. އަދި ދުނިޔޭގެ އެކި ކަންކޮޅުތަކުން އެތަށް މިލިއަން ބަޔަކު ވަގުތުން މިކައިވެނީގެ ރަސްމިއްޔާތު ބަލާފައިވެއެވެ.\nއިނގިރޭސިވިލާތުގެ ޕްރިންސް ހެރީ އާއި ހޮލީވުޑްގެ ބަތަލާ މޭގަން މާކަލްގެ މި ކައިވެނީގެ ކޮންމެ ކަމެއްވެސް ވެގެން ގޮސްފައިވަނީ ދުނިޔޭގެ ފަލަ ސުރުޙީތަކުން ޖާގަ ހޯދިކަންކަމަށެވެ.\nދުނިޔޭގެ އެތައް މިލިއަން ބަޔަކު ވަގުތުން ބަލަމުން ދިޔަ މިރަސްމިއްޔާތުގައި ހެރީގެ 92 އަހަރުގެ މާމާފުޅު އިނގިރޭސި ރާނީ އެލިޒަބަތާއި އެކަމަނާގެ ފިރިކަލުން ޕްރިންސް ފިލިޕް ބައިވެރިވެވަޑައިގެންނެވިއެވެ.\nޝާހީ ކައިވެނީގެ މި ހަފުލާގައި ލަވަކިޔުންތެރިޔާ އެލްޓަން ޖޯން، ހޮލީވުޑުގެ ތަރި ޖޯޖް ކްލޫނީ އާއި އަމާލް ކްލޫނީ، ފުޓުބޯޅަ ކުޅުންތެރިޔާ ޑޭވިޑް ބެކަމް އާއި ވިކްޓޯރިއާ ބެކަމް، ޓެނިސް ތަރި ސެރީނާ ވިލިއަމްސް އާއި އެމެރިކާގެ މަޝްހޫރު ޓީވީ ހުށަހެޅުންތެރިޔާ އޯޕްރާ ވިންފްރީ ބައިވެރިވިއެވެ.\nހިތުގެ އޮޕަރޭޝަނެއް ކުރަން ޖެހުމުން މޭގަންގެ ބައްޕާފުޅު ތޯމަސް މާކްލް ކައިވެނީގެ ރަސްމިއްޔާތުގައި ބައިވެރިވެވަޑައިނުގަންނަވައެވެ. މޭގަން މިކައިވެނީގެ ރަސްމިއްޔާތަށް ވަޑައިގެންނެވީ މަންމާފުޅު ޑޯރިއާއާ އެކުއެވެ. ހުދުކުލައިގެ ވެޑިން ޑްރެސްގައި ޢުމުރުން 36 އަހަރުގެ މޭގަން ޗަޕަލްގެ އައިލްސަށް ވަޑައިގެންނެވީ ހެރީގެ ބައްޕާފުޅު ޕްރިންސް ޗާލްސްގެ އަރިހުގައެވެ.\nހެރީ ވަޑައިގެންނެވީ ބޭބޭފުޅު ޕްރިންސް ވިލިއަމްގެ އަރިހުގަ ކަޅު ކުލައިގެ އަސްކަރީ ޔުނިފޯމުގައެވެ.\nމި ކައިވެނިން ލިބޭ ހަދިޔާތަށް އިނގިރޭސިވިލާތުގެ6ޗެރިޓީ ޖަމިއްޔާއަކަށް ދޭން ވަނީ ހަމަޖެހިފައެވެ.\nކައިވެންޏަށް ފަހު ހެރީ އާއި މޭގަން އަށް މުޚާތަބް ކުރާނީ ޑިއުކް އަދި ޑަޗަސް އޮފް ސަސެކްސްގެ ނަމުންނެވެ.


Jumhooree party aa gulheykah noolhen: Dr. Shaheem\nޖުމްހޫރީ ޕާޓީއާ ގުޅޭކަށް ނޫޅެން: ޝަހީމް\nޑރ. ޝަހީމް: ޖޭޕީއާ ނުގުޅޭނެ ކަަމަށް ވިދާޅުވި --\nރައީސް އަބްދުﷲ ޔާމީން އަބްދުލްގައްޔޫމްގެ ރަނިންމޭޓްގެ ގޮތުގައި ރިޔާސީ އިންތިހާބުގައި ވާދަ ކުރެއްވި ޑރ. މުހައްމަދު ޝަހީމް އަލީ ސައީދު ޖުމްހޫރީ ޕާޓީއާ ގުޅިވަޑައިގަންނަވަން އުޅޭ ކަމުގެ ވާހަކަ އޭނާ ދޮގު ކުރައްވައިފި އެވެ.\nމި ދުވަސްވަރު ޖުމްހޫރީ ޕާޓީއަށް ގިނަ ބޭފުޅުންތަކެއް ދަނީ ގުޅެމުންނެވެ. އޭގެ ތެރޭގައި ޕީޕީއެމްއިން ވަކިވެގެން އަންނަ ބޭފުޅުން ހިމެނެ އެވެ. ޑރ. ޝަހީމް ވެސް ޖުމްހޫރީ ޕާޓީއާ ވަރަށް އަވަހަށް ގުޅިވަޑައިގަންނަވާނެ ކަމަށް ސޯޝަލް މީޑިއާގައި ބައެއް މީހުން ވަނީ ބުނެފަ އެވެ.\nނަމަވެސް އެކަން ދޮގު ކުރައްވައި މިއަދު ޑރ. ޝަހީމް އަވަސްއަށް ވިދާޅުވީ އެއީ ހަގީގަތެއް ނެތް ވާހަކަތަކެއް ކަމަށެވެ.\nޑރ. ޝަހީމް ޕީޕީއެމްއާ ގުޅިވަޑައިގެންނެވީ، ރައީސް ޔާމީންގެ ރަނިންމޭޓެއްގެ ގޮތުގައި ހަމަޖެއްސުމުންނެވެ. އޭގެ ކުރިން އޭނާ ހުންނެވީ ޕާޓީއެއްގެ މެންބަރެއްގެ ގޮތުގައެއް ނޫނެވެ. އަދާލަތު ޕާޓީއިން މާކުރިން ވަނީ ވަކިވެވަޑައިގެންފަ އެވެ.\nރިޔާސީ އިންތިހާބަށްފަހު ޑރ. ޝަހީމް ސިޔާސީ މަސައްކަތްތައް އެއް ފަރާތް ކުރެއްވުމަށްފަހު އުޅުއްވީ ޔުނިވާސިޓީގެ މަސައްކަތްތަކުގަ އެވެ. އެގޮތް އިހްތިޔާރުކުރީ ގައުމުގެ ހަމަޖެހުމަށް ކަމަށް ވިދާޅުވި އެވެ. އޭނާ ވިދާޅުވެފައިވާ ގޮތުން ސިޔާސީ މަސައްކަތަށާއި ދީން ކުރިއެރުވުމުގެ މަސައްކަތަށް މި މަހުގެ ތެރޭގައި އޭނާ އަލުން ނުކުންނަވާނެ އެވެ. ނަމަވެސް ސިޔާސީ ހަޔާތް ކުރިއަށް ބައްޓަން ކުރައްވާފައިވާ ގޮތުގެ ތަފްސީލެއް ނުދެއްވަ އެވެ.\nޝަހީމަށް މަރުކަޒު ފުރުސަތު ގެއްލުނީ އެންގިލެއް ލަސްވުމުން


Masakayi lasvaathee goasvee contractor\nމަސައްކަތް ލަސްވާތީ ގޯސްވީ ކޮންޓްރެކްޓަރު\nޔޫތު މިނިސްޓަރު އަހްމަދު މަހްލޫފް މަޖިލީހުގެ ޖަލްސާގައި މެންބަރުންގެ ސުވާލުތަކަށް ޖަވާބު ދެއްވަނީ -- ފޮޓޯ: މަޖިލިސް\nސަރުކާރުން މިހާރު އަޅަމުންދާ ބައެއް ދަނޑުތައް ނުނިމި ލަސްވަމުންދަނީ މަސައްކަތްތައް ހަވާލު ކޮށްފައިވާ ކޮންޓްރެކްޓަރުންގެ ގާބިލްކަން ނެތުމުން ކަމަށް ޔޫތު މިނިސްޓަރު އަހްމަދު މަހްލޫފް ވިދާޅުވެއްޖެ އެވެ.\nރައްޔިތުންގެ މަޖިލީހުގައި ވަޒީރާ ސުވާލު ކުރެއްވުމުގެ ވަގުތުގައި މިއަދު އެންމެ ގިނަ މެންބަރުންގެ ކަންބޮޑުވުމަކަށްވީ ޔޫތު މިނިސްޓްރީން އެކިއެކި ފަރާތްތަކާ ހަވާލުކޮށްގެން އަޅަމުންދާ ދަނޑުތައް ނުނިމި ލަސްވުމެވެ.\nމެންބަރުންގެ ކަންބޮޑުވުންތަކަށް ޖަވާބު ދެއްވަމުން މިނިސްޓަރު މަހްލޫފް ވިދާޅުވީ ދަނޑުގެ މަސައްކަތްތައް މިހާރު ހިނގަމުންދާ 40 އަކަށް ރަށުގައި މަސައްކަތް ނުނިމި ލަސްވުމުގައި ޔޫތު މިނިސްޓްރީގެ އެއްވެސް އިހްމާލެއް ނޯންނާނެ ކަމަށެވެ.\nމަސައްކަތް ނުނިމި ލަސްވެގެން އުޅެނީ 20 ރަށެއްގައި ކަން ފާހަގަކުރައްވަމުން މިނިސްޓަރު ވިދާޅުވީ އެ ރަށްތައް ލަސްވީ ރާއްޖެއިން ބޭރުން ގެންނަން ޖެހޭ ޓާފްތައް ގެންނަން ހަވާލުކުރި ފަހުން ކޮވިޑާ ކުރިމަތިލާންޖެހުމުން ކަމަށެވެ. އެ ޓާފްތައް ރާއްޖެ ގެނެވުނީ މަސައްކަތް ހަވާލުކުރިތާ އެއް އަހަރު ފަހުން ކަމަށްވާތީ މަސައްކަތް ވަރަށް ބޮޑަށް ލަސްވި ކަމަށް ގަބޫލުކުރައްވާ ކަމަށާއި އެހެން އެ ދިމާވީ ކޮންޓްރެކްޓަރުގެ ސަބަބުން ކަމަށެވެ.\n"އެ ރަށްތަކުގައި މިއުޅެނީ ލަސްތަކެއް. މިނިސްޓްރީއަށް އެކަމުގައި މިހާރު ކުރެެވެން އޮތް ހަމައެކަނި ކަމަކީ އެއްބަސްވުން ބާތިލްކުރުން. އިންސްޓޮލޭޝަން އެހެން ބަޔަކާ ހަވާލުކުރުން،" މަހްލޫފް ވިދާޅުވި އެވެ.\nމިނިސްޓަރު މިއަދު ވަނީ އެ މިނިސްޓްރީގެ މަސައްކަތްތައް މައިގަނޑު ގޮތެއްގައި ކުރަމުންދާ ކުންފުނިތަކުގެ ނަންތައް ވެސް ހާމަކުރައްވާފަ އެވެ. އެގޮތުން އަމީން ކޮންސްޓްރަކްޝަނާއި، ވީއެމްކޯ އާއި ވެލޯސިޓީގެ ނަން ފާހަގަކުރެއްވި އެވެ. މަހްލޫފް ވިދާޅުވީ ވެލޯސިޓީ އަކީ މަޖިލީހުގެ އިދިކޮޅު މެންބަރެއް ކަމަށްވާ މަހިބަދޫ ދާއިރާގެ މެންބަރު އަހްމަދު ތޯރިގާ ގުޅިފައިވާ ކުންފުންޏެއް ކަމަށެވެ. އަމީން އާއި ވެލޯސިޓީގެ މަސައްކަތް ޖުމްލަކޮށް ރަނގަޅު ކަމަށްވެސް ވިދާޅުވި އެވެ.\n"ވީއެމްކޯގެ މަސައްކަތް ކުރިއަށް ނުކަނޑައިގެން މިއުޅެނީ ޓެކްނިކަލް މީހުން ނެތިގެން ކަމަށް ފެންނަނީ،" މަހްލޫފް ވިދާޅުވި އެވެ.\nސަރުކާރުން ހަދާފައިވާ ބައިނަލްއަގްވާމީ ސްޓޭންޑަޑްގެ އައުޓްޑޯ ނެޓްބޯލް ކޯޓެއް -- ފޮޓޯ: ޔޫތު މިނިސްޓްރީ\nއަގު ބޮޑުކޮށް މަސައްކަތް ކުރާނަމަ ކުންފުނިތަކެއް ލިބިދާނެ ކަމަށާއި އެކަމަކު ގިނަ ރަށްތަކެއްގައި އެއް ފަހަރާ މަސައްކަތް ކުރާނަމަ އަގަށް ވެސްް ބަލަންޖެހޭ ކަމަށް މަހްލޫފް ވިދާޅުވި އެވެ. ކުންފުނިތަކުގެ ގާބިލްކަން ނެތި މަސައްކަތްތައް ލަސްވުމުން މިނިސްޓަރުގެ ހައިސިއްޔަތުން އެކަމުގައި އުޒުރެއް ދައްކަވަން ބޭނުން ނުވާ ކަމަށާއި މަސައްކަތްތައް އަވަސްކުރަން އިސްކަން ދެއްވާނެ ކަމަށެވެ.\nމަހްލޫފް ވިދާޅުވީ މީގެކުރިން އެއްވެސް ސަރުކާރަކުން މަސައްކަތް ކޮށްފައި ނުވާ ވަރަށް މިސަރުކާރުގެ ތިން އަހަރުގައި ކުޅިވަރުގެ ވަސީލަތްތައް ތަރައްގީކުރުމަށް މަސައްކަތް ކުރެވިއްޖެ ކަމަށެވެ. ސަރުކާރުން މިހާރު އިސްކަންދެނީ އިންޑޯ ސްޕޯޓްސް ކޮމްޕްލެކްސްތައް އެޅުމަށާއި ސިންތެޓިކް ޓްރެކް އެޅުމަށް ކަމުގައިވެސް ވިދާޅުވި އެވެ.\n"މީގެކުރީގައި އެބަހުރި ވެލި ކޯޓުތައް ނެޓްބޯލް ކޯޓުތަކުއް ބިން މަތީގައި ޓޭޕް ދަމައިގެން ހަދާފައި. އަޅުގަނޑުމެން މިހާރު ނުވެސް ބަަލަން އެއީ ކޯޓުގެ ގޮތުގައެއް،" ޒަމާނީކޮށް މަސައްކަތް ކުރަން ބޭނުންވާ ކަން ހާމަކުރައްވަމުން މިނިސްޓަރު ވިދާޅުވި އެވެ.\nމަހްލޫފް އިތުރަށް ވިދާޅުވީ މިނިސްޓްރީގެ މަސައްކަތްތަކުގެ ތެރެއިން ވެސް އެންމެ ބޮޑު ޝަކުވާއެއް ލިބެނީ ފުޓްބޯޅަ ދަނޑުތަކާއި ފުޓްސަލް ދަނޑު ނާޅާތީ ނުވަތަ ލަސްވާތީ ކަމަށެވެ.\n"އެކަމަކު އަޅުގަނޑު ވަކި އެއްޗެއް އަޅާކަށް ނުވަތަ ނާޅަކަން ނުބުނަން. އަޅުގަނޑުމެން ކުރިއަށް މިގެންދަނީ ކައުންސިލްތަކާއި މެންބަރުން ވަކި މަސައްކަތެއް ގެނައިމާ އެކަންކަން،" މަހްލޫފް ވިދާޅުވި އެވެ.\nރައްޔިތުންގެ މަޖިލިސް އަހުމަދު މަހްލޫފު\n"އަޑުބަރޭއަށް ފިޔަވަޅެއް ނާޅާނަން"


REPORT: Harakayitheri igthisoadh, Maafushi falhuvefai\nމާފުށި: ބޮޑު އިގްތިސޯދީ ހަރަކާތެެއްގެ ގޮތުގައި އޮތް މާފުށި ވަނީ ފަޅުވެފައި\nމާފުއްޓަކީ މުޅި އަހަރަށް ބަލާނަމަ ރިސޯޓެއްގައި އުޅޭ ވަރަށް ކޮންމެ މަހަކު ވެސް ޓޫރިސްޓުން ތިބޭ ރަށެކެވެ. ޓޫރިސްޓުން ކޮންމެ ދުވަހަކު ވެސް އެތައް ލައްކަ ރުފިޔާއެއްގެ ވިޔަފާރި އެ ރަށުގައި ކުރެ އެވެ. ޓޫރިސްޓުން މުޅި އަހަރު ދުވަހުގެ ތެރޭގައި ތިބޭތީ ރަށު ތެރެއިން އަބަދު ވެސް ފެންނާނީ ހިނގަހިނގާ އޮންނަ ބޮޑު ވިޔަފާރި އެކެވެ. ރަށް ސިފަވާނީ ބޮޑު ކާރުހާނާއެއްގެ ސިފައިގަ އެވެ. ރޭގަނޑު ވެއްޖެނަމަ ބާބެކިއުތަކާއި ކެއުމުގެ ސުފުރާތައް ބީޗުގައި އަތުރާލައި "ކެންޑަލް ލައިޓް ޑިނާ" ތައް ފެށިގެންދެ އެވެ. ދުވާލު ސޭންޑް ބޭންކް ދަތުރުތަކާއި މޫދު ކުޅިވަރުގެ ހަރަކާތްތަކުން ރަށުގެ އަތިރިމަތި ބިޒީކޮށްލަ އެވެ. އަވިން "ފެންވަރަން" ތިބޭ ޓޫރިސްޓުންނާއެކު ބިކިނީ ބީޗް ފުރާލަ އެވެ.\nއެހެންވެ ކޮންމެ ދުވަހަކީ ވެސް މާފުއްޓަށް ބޮޑު އީދު ދުވަހެކެވެ. ނަމަވެސް ކޮވިޑް-19 ރާއްޖޭން ފެނި، މާޗު މަހު ގެނައި ލޮކްޑައުންގައި އެއާޕޯޓް ބަންދުކޮށް ޓޫރިސްޓުން އައުން ހުއްޓުމާއެކު މުޅި ރަށުގައި ބޮޑު ބަންދެއް އެޅުވިއްޖެ އެވެ. އެހެންވެ، ރަށު ތެރެއިން މިހާރު ފެންނަނީ ފަޅު ކަމެވެ. ކުރިން މީހުނާއެކު ފުރާލާފައި އޮންނަ މާފުށީ ބީޗު މިހާރު ފަޅު ފިލުވަނީ ހޮރު ތަކުން ނުކުމެގެން ދުވެ ނަގާ ކިރު ކަކުންޏާއި ބަރަވެއްޔެވެ.\n"ރަށު ތެރެ ވަރަށް ފަޅު. މިހާރު ހީވަނި ބޮޑު އީދެއް ނިމިގެން ހުސްވެފައިވާ ރަށެއްހެން. އީދު އައުމުން ރަށުތެރެ ހަލުބޮލިވާ ގޮތަށް ކޮންމެ ދުވަހަކީ ވެސް މާފުއްޓަށް އީދެކޭ ބުނެވިދާނެ. އެކަމަކު މިހާރު ކުރާނެ އެއް ކަމެއް ވެސް، މަގެއްގެ މަތިން މީހަކު ވެސް ނުފެނޭ. ވަރަށް ބޮޑު ފަޅުކަމެއް މިއީ،" މާފުށީގައި މޫދު ކުޅިވަރާއި ޑައިވިންގެ ހިދުމަތްދޭ އެންމެ ފުޅާކޮށްދޭ މާފުށީ ޑައިވް އިން ވާހަކަ ދެއްކި އިސްވެރިއަކު ވިދާޅުވި އެވެ.\nމާފުށީގައި ހުރި އެންމެ ބޮޑު ދެ ގެސްޓްހައުސް ކައިރި ފަޅަށް -- ފޮޓޯ: އަވަސް ކިޔުންތެރިއެއް\nރާއްޖޭގެ ގެސްޓްހައުސް ނުވަތަ ރަށު ޓޫރިޒަމް ވިޔަފާރީގެ ރަސް ރަށް ކަމަށްވާ މާފުށީގެ އިކޮނޮމީގެ 99 ޕަސެންޓް ހިއްސާވަނީ ރަށަށް އަރާ މީހުންނަށް ދޭ ހިދުމަތް ތަކުގެ މައްޗަށެވެ. އެ ރަށުގައި ދެ ދޯންޏެއް މަހަށް ދާން ހާއްސަވެފައި އޮތް ނަމަވެސް ގިނަ މީހުން ކުރާ މަސައްކަތަކީ ޓޫރިޒަމް ވިޔަފާރި އެވެ. ރަށުގައި ތެރޭގައި ކުރުނބާ ވިއްކާ މީހާ ވެސް އެކަން ކުރަނީ ޓޫރިސްޓުން ދާތީ އެވެ. އެހެންވެ ކޮންމެ ދުވަހަކު ކައިރި ރަށްރަށުން ކުރުނބާ އޮޑި ފަހަރު ރަށަށް ލަފަ އެވެ. އެ ރަށުގައި ކުދި ކުޅަ ޕެކެޓެއް ވިއްކިއަސް އެވެސް ގަންނަނީ ޓޫރިސްޓެވެ.\nނަމަވެސް މިހާރު އޮތް ހާލަތުން އެ ރަށް ވެއްޓިފައިވާ ވަޅުގަނޑާއެކު މީގެ ދެމަސް ކުރިން ދުޅަހެޔޮކޮށް އޮތް މާފުށީގެ އިކޮނޮމީ ވަނީ އަނަރޫފަވެފަ އެވެ. ކުރިން އެއް ލާރި ދެރާލިއަށް ހަދައި ފައިސާ ވިއްސައި ގިނަ ކުރަމުން ދިޔަ ކުދި އަދި މެދުފަންތީގެ ގިނަ ވިޔަފާރިތައް ހަތަރުއަނގޮޅިއެއްގެ ކަންމަތީގައި މިހާރު ތިބީ ހުއްޓިފަ އެވެ. ޓޫރިސްޓުން އަންނާނެ ކަމަށް ބަލައި ލޯނު ނަގައިގެން ކުރި ބޮޑެތި އިންވެސްޓްމަންޓުތަކުގެ ކުރިމަގާމެދު އެ މީހުން ތިބީ ސުވާލު މާކެއްގެ ތެރޭގަ އެވެ.\n"ވަރަށް ގިނަ ފައިސާ މިކަމަށް ހޭދަ ކުރެވިއްޖެ. އެގޮތް މިގޮތުން ލާރިކޮޅު ހޯދައިގެން. އެކަމަކު މިހާރު ސުވާލު އުފެދެނީ އެ ފައިސާ އަނބުރާ ދައްކާނީ ކިހިނެއް ތޯ؟ އަލުން ޓޫރިސްޓަކު އަންނަން ފަށާނީ ކޮން އިރަކުތޯ؟." ލޯނު ނަގައިގެން ގެސްޓްހައުސް އެއް މާފުށީގައި ހުޅުވި ވިޔަފާރިވެރިއަކު ސުވާލު އުފެއްދި އެވެ.\nރަށުން ޓޫރިސްޓުން ފައިބައިގެން ދިއުމާއެކު ގިނަ ބައެއްގެ ވަޒީފާ ގެއްލިފައި ވެއެވެ. އެ ރަށުގައި މަސައްކަތް ކުރި އެހެން ރަށްރަށުގެ ގިނަ ބަޔަކު ވެސް ވަޒީފާ ދޫކޮށް ރަށުން ފައިބައިގެން ހިނގައްޖެ އެވެ.\nޑައިވް އިން ވާހަކަ ދެއްކި ފަރާތުގެ ވާހަކައިން އެނގެނީ އެ މީހުންގެ މާޔޫސްކަން މިހާރު ގޮސް ލާފައި އޮތް ހިސާބެވެ.\n"އަޅުގަނޑުމެންގެ މިއީ މި ދާއިރާއަށް ޒުވާނުން ގިނަ އަދަދަށް ނެރޭ ބައެއް. އެ ކުދިން ވެސް މިހާރު ރަށްރަށަށް ހިނގައްޖެ. މިހާރު ތިބީ މި ތަނުގައި ފުލްޓައިމްކޮށް އުޅޭ ކުދިން. އެ މީހުން ވަޒީފާ އިން ވަތްކެއް ނުކުރަން. މުސާރަ ދެން އެބަ. އެކަމަކު މިކަން ވާނެ ގޮތެއް ހަމަ ނޭނގެ. އަޅުގަނޑުމެންނަށް ވީވަރެއް ކުރާނަން،" އޭނާ ވިދާޅުވި އެވެ.\nމާފުށީގައި ހާޑްވެއާ ވިއްކާ ފިހާރައަކުން ވާހަކަ ދެއްކި މީހަކު ބުނި ގޮތުގައި މި ވަރުގެ ދަށްވުމެއް ދުވަހަކު ވެސް ވިޔަފާރިއަކަށް ނާދެ އެވެ. ދިގުކޮށް ތަފުސީލް ކޮށްދޭނެ ގޮތެއް އޭނާއަކަށް ނޭނގެ އެވެ.\nމާފުށީގައި މީގެ ދެ މަސް ކުރިން އެންމެ ބިޒީކޮށް އޮންނަ ސަރަހައްދު ފަޅުވެފައި -- ފޮޓޯ: އަވަސް ކިޔުންތެރިއެއް\n"ކުރިން ދުވާލަކު 10،000ރ. ގެ ވިޔަފާރި މި ތަނަށް [ހާޑްވެއާ ފިހާރަ] އަށްވޭ. އެކަމަކު މިހާރު ދުވާލެއްގެ މައްޗަށް 1،000ރ. ގެ ވިޔަފާރި ކިރިޔާ ވަނީ. އެ ވަރަށް ވެއްޓިއްޖެ މިކަން،"\nމާފުށީގެ "އީދު" ދުވަސްތައް ދިއުމުން އަސަރު ކޮށްފައި ވަނީ ހަމައެކަނި ކުދި ވިޔަފާރި ތަކަށް އެކަންޏެއް ވެސް ނޫންނެވެ. އޭގެ ތަދު މާފުށީގައި ޓޫރިސްޓުންނަށް ހިދުމަތްދޭ އެންމެ ބޮޑެތި ވިޔަފާރި ތަކަށް އަދި މާބޮޑެވެ. އެ ރަށުގައި 1500 ކޮޓަރި ހުންނައިރު އެ ހުރިހާ ތަނެއް ވެސް މިހާރު ހުރީ ހުއްޓިފަ އެވެ.\nއެންމެ ފުޅާކޮށް މި ވިޔަފާރި މާފުށީގައި ކުރާ ކާނި ހޮޓެލްސްގެ ވެރިޔާ، އަބްދުﷲ ނަސީރު ވިދާޅުވި ގޮތުގައި މި ހާލަތުގައި އެ ކުންފުންޏަށް މަހެއްގެ މައްޗަށް ތިން މިލިއަންނަށް ވުރެ ބޮޑު ގެއްލުން ވަމުންދެ އެވެ.\nމާފުށީ ބީޗަށް ދެވެން އޮންނަ މަހު ފަޅަށް -- ފޮޓޯ: އަވަސް ކިޔުންތެރިއެއް\n"ގެއްލުމުގެ ވާހަކަ ދެއްކުމެއް ނެތް. ވަރަށް ބޮޑު ގެއްލުމަކާއި ފަޅުކަމެއް މިއީ. މުޅި ރަށް އޮތީ އެއްކޮށް ހުއްޓިފައި. ރަށުގަ ކުރާނެ އެއް ކަމެއް ވެސް ނެތް މިހާރަކު. ދެން ހަމަ ތިބެނީ،" 300 ކޮޓަރި ހިންގާ، އަބްދުﷲ ވިދާޅުވި އެވެ.\nއެ ރަށުގައި މަޝްހޫރު ވެލާނާ ބީޗްގެ ދެ ގެސްޓްހައުސް މެނޭޖުކުރާ ރިސޯޓް ލައިފްގެ ވެރިޔާ މުހައްމަދު ޝާޒް ވަލީދު ވިދާޅުވި ގޮތުގައި މިހާރު އެންމެ ބޮޑު ގެއްލުމެއްވާނެ އެއް ބަޔަކީ ގެސްޓްހައުސް ވިޔަފާރިތަކެވެ. އަދި އެ ގެއްލުން މުޅިރާއްޖެ އަށް ވާނެ އެވެ.\n"އަޅުގަނޑުމެންވާނެ ރާއްޖެއަށް އެންމެ ގިނައިން ގެސްޓްހައުސްތަކަށް މީހުން ގެންނަ އެއް ކުންފުންޏަށް. މި ވިޔަފާރީގެ 42 ޕަސެންޓް ހިއްސާ ވާނެ. މިވަރުގެ ގެއްލުމެއް ދުވަހަކު ވެސް ނުވޭ. ހަމަ އެއްކަމެއް ވެސް ނެތް،" ރަޝިޔާ ރީޖަން އިން ރާއްޖެއަށް މީހުން ފޮނުވަން ޔުކްރެއިންގައި އޮފީސް ހިންގާ ކުންފުނީގެ ވެރިޔާ ވިދާޅުވި އެވެ.\nމާފުށީ ވޯޓާ ސްޕޯޓްްސް ކައިރި މިހާރު އޮންނަ ގޮތް -- ފޮޓޯ: އަވަސް ކިޔުންތެރިއެއް\nމާފުށީ އެންމެ ބޮޑު އެއް ގެސްޓްހައުސް ކަމަށްވާ ކާނި ހޮޓެލްސް\n"ގެއްލުންވާތީ ދެ ގެސްޓްހައުސް ވެސް ބަންދުކޮށްފިން. މިހާރު ބެލެވޭ ގޮތުގައި އަވަހަކަށް ނުހުޅުވޭނެ. ސަރުކާރުން ވެސް މި ފެންނަނީ 'ފޯލްސް ހޯޕް' ދޭތަން. އަޅުގަނޑު އަޑު އެހިން މަޖިލީހުގައި މެންބަރަކު ވިދާޅުވަނިކޮށް ނޮވެބަރުގަ ގެސްޓުން އަންނާނެއޭ. ހިއެއް ނުވޭ އެކަން ވާނެ ހެނެއް. އެންމެ އަވަހަށް ވެސް ގެސްޓުން ގެނެވޭ ވަރުވާނީ ފެބްރުއަރީ މަސް ހިސާބު،" ވަލީދު ވިދާޅުވި އެވެ.\nސަރުކާރުން ވަނީ ގެސްޓްހައުސްތަކަށް ޓޫރިސްޓުން ގެންނަން އޮގަސްޓް މަހު ހުޅުވާލަން ޕްލޭން ކޮށްފަ އެވެ. އެހެންވެ މި ވިޔަފާރި ކުރާ ފަރާތް ތަކުން ހާއްސަކޮށް މުޅި މާފުށި އޮތީ މިކަމުގެ އުންމީދުގަ އެވެ. އެ މީހުންގެ އުންމީދަކީ ވީ އެންމެ އަވަހަށް މާފުށީގެ "ބޮޑު އީދު" އަނބުރާ އައުމެވެ. މާފުއްޓަށް ކިރިޔާ ވެސް ދިރުމެއް ލިބެން އޮތީ ޓޫރިޒަމް ހުޅުވިގެން، މީހުން އެރި ދުވަހަކުންނެވެ.\nގެސްޓް ހައުސް ވިޔަފާރި މާފުށި އިގްތިސޯދު + ކޮވިޑް-19 ކޮވިޑް-19 އިގެ ބަލާއާފާތް ލޮކްޑައުން ޕްރޮޓޮކޯލް


Friends reunion HBO Max ah! - vNews.mv\nފްރެންޑްސް ގެ ޕޯސްޓަރެއް\nފްރެންޑްސް ރީޔޫނިއަން އެޗްބީއޯ މެކްސްއަށް!\nއަޒްހާން އިބްރާހިމް 22 February 2020, 19:27\nދުނިޔޭގެ އެންމެ ގިނަ ބައެއްގެ މަޤްބޫލުކަން ލިބިފައިވާ އެއް ޓީވީ ސިޓްކޮމް، "ފްރެންޑްސް" ގެ ހަ ކާސްޓުން އެކީގައި ފެންނާނެ ޕްރޮޖެކްޓެއްގެ މަސައްކަތް އެޗްބީއޯ މެކްސްއިން ފަށައިފިއެވެ.\nމިހާތަނަށް ނަމެއް ދީފައިނުވާ "ފްރެންޑްސް ރީޔޫނިއަން" އަކީ ސީރީޒްއެއްކަމެއް ނުވަތަ ފިލްމެއްކަމެއް އެޗްބީއޯ މެކްސްއިން އަދި ހާމަކޮށްފައެއް ނުވެއެވެ.\nއެހެންނަމަވެސް ސީރީޒްއިން ފެންނަ ހަތަރިންވެސް މިމަސައްކަތުން ފެންނާނެކަން ވަނީ ކަށަވަރުކޮށްދީފައެވެ. އެއީ ޖެނިފާ އެނިސްޓަން، ކޯޓްނީ ކޮޒް، ލިސާ ކުޑްރޯ، މެޓް ލިބްލޭންކް، މެތިއު ޕެރީގެ އިތުރުން ޑޭވިޑް ޝްވިމަރ އެވެ.\nއެޗްބީއޯ މެކްސްއަކީ ސްޓްރީމިން ޕްލެޓްފޯމެކެވެ.\nއެޕްލެޓްފޯމުގެ ޗީފް ކޮންޓެންޓް އޮފިސަރ ކެވިން ރެއިލީ ބުނީ މިއީ "ފްރެންޑްސް" ގެ ފޭނުން އެތައް އަހަރެއް ވަންދެން ކުރަމުންދިޔަ އިންތިޒާރެއްގެ ނިމުމަށް ވާނެކަމަށެވެ.\nމިހާތަނަށް އައިއިރު މިމަސައްކަތް ބެލުންތެރިންނަށް ދައްކާލާނެ ވަކި ތާރީޚެއް އިޢުލާން ކޮށްފައެއް ނުވެއެވެ. އެހެންނަމަވެސް މީޑިއާތަކުން ރިޕޯޓުކުރާގޮތުގައި ސްކްރިޕްޓް މިހާރު ވަނީ މުޅިން ތައްޔާރުކޮށް ނިމިފައެވެ.\n1994 ވަނަ އަހަރުން 2004 ވަނަ އަހަރަށް "ފްރެންޑްސް" ގެ 10 ސީޒަންއެއް ރިލީޒްކޮށްފައި ވެއެވެ. އޭގެފަހުން ނެޓްފްލިކްސްގައި މި ސީރީޒް ސްޓްރީމް ކުރިއެވެ. އެޕްލެޓްފޯމުގައި އެންމެ ފިނަ އަދަދެއްގެ ވިއުޒް ލިބުނު ސީރީޒްގެ ގޮތުގައި "ފްރެންޑްސް" ރެކޯޑު ކުރެވެނު އިރު 2019 ވަނަ އަހަރުގެ ޑިސެމްބަރު މަހަށްފަހު އެޕްލެޓްފޯމުން ސީރީޒް ވަނީ ނަގާފައެވެ.\nއޭގެފަހުން މިއަހަރުގެ ޖެނުއަރީއިން ފެށިގެން "ފްރެންޑްސް" ސްޓްރީމް ކުރަމުންދަނީ އެޗްބީއޯ މެކްސް އިންނެވެ.\nއެޗްބީއޯ މެކްސްއާ ހަވާލާދީ މީޑިއާތަކުގައި ރިޕޯޓުކޮށްފައިވާ ގޮތުން ފްރެންޑްސް ރީޔޫނިއަންއަށް ކޮންމެ ކާސްޓަކަށް 2.5 މިލިއަން ޑޮލަރުގެ އަގެއް ދޭނެއެވެ. އެޗްބީއޯ މެކްސްގެ މިމަސައްކަތުގެ ޕްރޮމޯޝަން ފްރެންޑްގެ ބައެއް ކާސްޓުން މިހާރު ވަނީ ސޯޝަލް މީޑިއާގައި ފަށައިފައެވެ.\nމުނިފޫހިފިލުވުން ފްރެންޑްސް ސީރީޒް އެޗްބީއޯ މެކްސް


Thahuleelah Vape Kuri Meedhaathakah Fuppa Meyge Cancer Jehijje - Vaguthu\nވޭޕް ކުރުމުގެ ސަބަބުން ކެންސަރަށް މަގުފަހިވާކަން ހާމަވެއްޖެއެވެ. މިކަން ހާމަވެފައިވަނީ އެމެރިކާގެ ނިއުޔޯކު ޔުނިވާސިޓީގެ ރިސާޗަރުންތަކެއް މީދާ ބޭނުންކޮށްގެން ހެދި ތަހުލީލަށް ފަހުގައެވެ.\nއެމެރިކާގެ ނިއުޔޯކު ޔުނިވާސިޓީގެ ރިސާޗަރުން ވަނީ އެ ތަހުލީލަށް 40 މީދާ ބޭނުންކޮށްފައެވެ. އެ މީދާތަކަށް ވަނީ 1 އަހަރު ދުވަހު ވޭޕް ކުރެވޭ ވަރަށް އީ ސިގެރޭޓުގެ އިސްތިޢުމާލު ކުރުވަން ދީފައެވެ. އެއީ އަދި އިންސާނުން ވޭޕް ކުރާ ވަރަށް ވުރެ ވެސް އިތުރުކޮށެވެ.\nމީދާ ބޭނުންކޮށްގެން ވޭޕް ތަހުލީލު ކުރި ޓީމުން ބުނާގޮތުން ވޭޕް އިން ދޫ ކުރާ ދުމަށް އެމީދާތައް ވަނީ 54 ހަފްތާ (1 އަހަރު) ވަންދެން ހުށަހަޅާފައެވެ. އޭގެ ސަބަބުން މީދަލުގެ މުޅި ހަށިގަނޑު ނިކޮޓިން އެކުލެވޭ ވޭޕް ދުމަށް ތަހުލީލު ކުރި 20 މީދަލުގެ ތެރެއިން9މީދަލަށް ފުއްޕާމޭގެ ކެންސަރު ޖެހިފައިވާ ކަމަށް ޔުނިވާސިޓީގެ ޓީމުން ބުންޏެވެ. ނަމަވެސް ނިކޮޓިން ނުހިމެނޭ ދުމަށް 20 މީދާ ހަމަ އެ މުއްދަތުގައި ޓެސްޓު ކުރިއިރު އެއްވެސް މީދަލަކަށް ކެންސަރު ނުޖެހުނެވެ.


Messi aai Mbappe gathumuge visnumme neiy: City | Mihaaru\nމެސީ އާއި އެމްބާޕޭ ގަތުމުގެ ވިސްނުމެއް ނެތް: ސިޓީ\n25 އޯގަސްޓް 2017 - 14:583comments\nމެންޗެސްޓާ (އޮގަސްޓް 25) - މި ފަހަރުގެ ޓްރާންސްފާ ބާޒާރުގައި މެންޗެސްޓާ ސިޓީން ބާސެލޯނާގެ ލިއޮނަލް މެސީ އާއި މޮނާކޯގެ ކިލިއަން އެމްބާޕޭ އަށް ބިޑްނުކުރާނެ ކަމަށް ސިޓީގެ ޗެއާމަން ޓިސިކީ ބެގިރިސްޓެއިން ވިދާޅުވެއްޖެ އެވެ.\nއުމުރުން 18 އަހަރުގެ އެމްބާޕޭގެ ސޮއި ހޯދަން މަސައްކަތް ކުރަމުން އަންނަ ކްލަބްތަކުގެ ތެރޭގައި ސިޓީ ހިމެނޭ ކަމަށް މީޑިއާގައި ވަނީ އަޑުފެތުރިފަ އެވެ. އަދި ސިޓީގެ ކޯޗު ޕެޕް ގާޑިއޯލާ ވަނީ ދެ ފަހަރެއްގެ މަތިން އެމްބާޕޭގެ އޭޖެންޓާ މަޝްވަރާ ކޮށްފަ އެވެ. އެހެން ނަމަވެސް އެއީ ސިޓީއާ އެމްބާޕޭ ގުޅުމުގެ މަޝްވަރާތައް ނޫން ކަމަށް ގާޑިއޯލާ ވަނީ މީޑިއާގައި ބުނެފަ އެވެ.\n"އަހަރެމެން މި ތިބީ އެ ރޭހުން ބޭރުގައި. ވަގުތު ހުރި ގޮތުންނާއި އެހެން ކަންތައްތަކަށް ބަލާއިރު އެ ވަރުގެ ހޭދައެއް ނުކުރެވޭނެ،" ބެގިރިސްޓެއިން ވިދާޅުވި އެވެ.\nއެމްބާޕޭ ވިއްކަން މޮނާކޯ އިން ކިޔާ އަގަކީ 160 މިލިއަން ޕައުންޑެވެ. މި އަގަށް އޭނާ ގަނެވޭނެ ފެންވަރު ސިޓީގެ ހުރި ނަމަވެސް މިފަހަރުގެ ޓްރާންސާ މާކެޓްގައި އެ ޓީމަށް މި ވަރުގެ ހަރަދެއް ކުރެވޭނީ ގިނަ ކުޅުންތެރިން ތަކެއް ވިއްކައިގެންނެވެ. ކުޅުންތެރިން ނުވިއްކައި ސިޓީން އެ ވަރުގެ ހޭދައެއް ކޮށްފިނަމަ އެ ޓީމުން ފައިނޭންޝިއަލް ފެއާޕްލޭގެ ގަވައިދާ ހިލާފުވާނެ އެވެ.\nމޮނާކޯގެ ފޯވާޑް އެމްބާޕޭ.-- ފޮޓޯ: އޭއެފްޕީ\nލިއޮނަލް މެސީ ބާސެލޯނާއާ އެކު ހަދާފައިވާ އެއްބަސްވުން މި އަހަރުގެ ނިޔަލަށް ހަމަވާނެ އެވެ. މެސީގެ މިހާރުގެ ކޮންޓްރެކްޓުގައިވާ ގޮތުން 300 މިލިއަން ޔޫރޯ ދައްކައިގެން އޭނާގެ ކޮންޓްރެކްޓް ގަނެވޭނެ އެވެ. ބާސެލޯނާ އިން މެސީ އެ ޓީމުގައި މަޑުކުރާނެ ކަމަށް ބުނަމުން އަންނައިރު، މީޑިއާ ރިޕޯޓްތައް ބުނާގޮތުން ސިޓީން އަންނަނީ މެސީގެ ބާސެލޯނާ ކޮންޓްރެކްޓް ގަންނަން މަސައްކަތް ކުރަމުންނެވެ.\nއެހެން ނަމަވެސް ބެގިރިސްޓެއިން ވަނީ އެކަން ދޮގުކޮށްފަ އެވެ.\n"މެސީ ބާސެލޯނާގައި މަޑުކުރާނެ. އެއީ ޔަގީންކަމެއް،" އޭނާ ވިދާޅުވި އެވެ.\nބާސެލޯނާގެ ރައީސް ޖޯސެފް ބާޓޮމެއު އެ ކްލަބް ހިންގާ ގޮތާ މެދު އެ ޓީމުގެ ގިނަ ކުޅުންތެރިން ތިބީ ހިތްހަމަ ނުޖެހިފައި ކަމަށް ރިޕޯޓްތައް ބުނެ އެވެ. އަދި މެސީ އެ ޓީމާ އެކު އާ އެއްބަސްވުމެއްގައި ސޮއިނުކޮށް ހުރީ ބާޓޮމެއު ރައީސް ކަމުގައި ހުރުމުން ކަމަށް ވެސް ބައެއް މީޑިއާތައް ރިޕޯޓްކުރެ އެވެ.